പാട്ടുംപാടി ജയിച്ച് ഒരേയൊരു രമ്യ | ramya haridas win by one and half lakhs of votes -kerala news | Madhyamam\ndate_range 23 May 2019 10:44 AM GMT\nപാട്ടുംപാടി ജയിച്ച് ഒരേയൊരു രമ്യ\nകൊച്ചി: കേരളത്തിൽനിന്ന് ഇത്തവണ വനിത എം.പിയായി ഒരാൾ മാത്രം; എൽ.ഡി.എഫിെൻറ കുത്തകമണ്ഡലമായ ആലത്തൂരിൽ പി.കെ. ബിജു വിനെതിരെ അഭിമാനവിജയം നേടിയ കോൺഗ്രസിെൻറ രമ്യ ഹരിദാസ്. എൽ.ഡി.എഫും യു.ഡി.എഫും എൻ.ഡി.എയും രണ്ടുവീതം വനിതകളെ മത്സ രിപ്പിച്ചപ്പോൾ ജനം തെരഞ്ഞെടുത്തത് രമ്യയെ മാത്രം; അതും 1,58,637 വോട്ടിെൻറ മിന്നുംഭൂരിപക്ഷത്തിന്.\nകണ്ണൂരിൽ സി. പി.എമ്മിെൻറ പി.കെ. ശ്രീമതി, പത്തനംതിട്ടയിൽ സി.പി.എമ്മിെൻറ വീണ ജോർജ്, ആലപ്പുഴയിൽ കോൺഗ്രസിെൻറ ഷാനിമോൾ ഉസ്മാൻ, ബി.ജെ.പിയുടെ ശോഭ സുരേന്ദ്രൻ (ആറ്റിങ്ങൽ), വി.ടി. രമ (പൊന്നാനി) എന്നിവരാണ് പരാജയപ്പെട്ട വനിത സ്ഥാനാർഥികൾ. ശോഭ യും രമയും മൂന്നാംസ്ഥാനമേ നേടിയുള്ളൂ.ഇടതുപക്ഷം ജയിക്കുെമന്നുറപ്പിച്ച സിറ്റിങ് സീറ്റായിരുന്നു പി.കെ. ശ്രീമതിയ ുടെ കണ്ണൂർ. ശബരിമല വിഷയത്തിൽ അവരുടെ അഭിമാനപോരാട്ടത്തിെൻറ അങ്കക്കളമായിരുന്നു പത്തനംതിട്ട. രണ്ടും ഇടതിനെ തു ണച്ചില്ല.\nഎൽ.ഡി.എഫ് കൺവീനർ എ. വിജയരാഘവെൻറ സ്ത്രീവിരുദ്ധ പരാമർശത്തിനും സൈബർ സഖാക്കളുടെ പരിഹാസ ട്രോളുകൾക ്കും വലിയതോതിൽ ഇരയായ സ്ഥാനാർഥിയാണ് രമ്യ. കുന്ദമംഗലം ബ്ലോക്ക് പഞ്ചായത്ത് പ്രസിഡൻറായിരിക്കെ അപ്രതീക്ഷിതമായാ ണ് ജില്ലക്ക് പുറത്ത് അധികമൊന്നും അറിയപ്പെടാത്ത രമ്യയെ കോൺഗ്രസ് ആലത്തൂരിൽ സ്ഥാനാർഥിയാക്കിയത്. പ്രചാര ണങ്ങൾക്കിടെ മനോഹരമായി പാട്ടുപാടുന്നതിെൻറ പേരിലും ദലിത് സ്വത്വത്തിെൻറ പേരിലുമെല്ലാം പരിഹാസങ്ങൾക്കിര യായ രമ്യയുടെ വിജയം വിമർശകരോടുള്ള മധുരപ്രതികാരമാണ്.\nനിലവിൽ കേരളത്തിൽനിന്നുള്ള ഏക വനിത എം.പിയായിരുന്നു പി.കെ. ശ്രീമതി. അന്ന് 6566 വോട്ട് ഭൂരിപക്ഷത്തോടെ അവർ തോൽപിച്ചത് ഇത്തവണത്തെ വിജയി കെ. സുധാകരനെയാണ്. ക‍ഴിഞ്ഞ തവണ സി. പി.എമ്മിലെ പി.കെ. സൈനബ, കോൺഗ്രസിലെ അഡ്വ. ബിന്ദു കൃഷ്ണ, ഷീബ എന്നിവർ മത്സരിച്ചിരുന്നെങ്കിലും തോറ്റുപോയി. 2009ൽ കേരളത ്തിൽനിന്ന് ഒരു വനിതപോലും ലോക്സഭയിൽ ഉണ്ടായിരുന്നില്ല. സി.പി.എമ്മിലെ പി. സതീദേവിയും സിന്ധു ജോയിയും കോൺഗ്രസി െൻറ ഷാഹിദ കമാലും മത്സരിച്ച് തോറ്റു. 2004ൽ സി.പി.എമ്മിലെ പി. സതീദേവിയും (വടകര), സി.എസ്. സുജാതയും(മാവേലിക്കര) പാർലമ െൻറിൽ കേരളത്തിെൻറ പെൺശബ്ദമായി. കോൺഗ്രസിലെ എം.ടി. പത്മ, കെ.എ. തുളസി, പത്മജ വേണുഗോപാൽ എന്നിവർ അങ്കത്തട്ടിൽ തോറ ്റവരായിരുന്നു.\nമാവൂർ: പാട്ടുപാടി ജനഹൃദയം കീഴടക്കിയ ര മ്യ ഹരിദാസ് പലരും പ്രവചിച്ചതുപോലെ പാട്ടുംപാടിതന്നെ ജയിച്ചു. സമൂഹമാധ്യമങ്ങൾ ഏറ്റെടുത്ത് താരമാക്കിയ കോഴിക്ക ോടിെൻറ ‘അനിയത്തിക്കുട്ടി’യെ ആലത്തൂരിലെ ജനങ്ങൾ നെഞ്ചേറ്റിയതിന് തെളിവാണ് ചുവപ്പുകോട്ടയിൽ വൻ ഭൂരിപക്ഷത് തിൽ നേടിയ അട്ടിമറി വിജയം. ദീപ നിശാന്തിെൻറ പരിഹാസവും എൽ.ഡി.എഫ് കൺവീനറുടെ വ്യക്തിഹത്യയും മറികടന്ന് പത്തരമാറ ്റ് തിളക്കമുള്ള വിജയം.\nചെറുപ്രായത്തിൽ കുന്ദമംഗലം േബ്ലാക്ക് പഞ്ചായത്ത് പ്രസിഡൻറായ രമ്യയുടെ വളർച്ച ഞൊടിയി ടയിലായിരുന്നു. കോഴിക്കോട് കുറ്റിക്കാട്ടൂരിൽ കൂലിപ്പണിക്കാരനായ ചെമ്മലത്തൂർ പാലാട്ടുമീത്തൽ ഹരിദാസിെൻ റയും രാധ ഹരിദാസിെൻറയും മകളായി ജനിച്ച രമ്യ ഇല്ലായ്മയിലാണ് വളർന്നത്. കുറ്റിക്കാട്ടൂർ എ.എൽ.പിയിലും ജി.എച്ച്.എ സ്.എസിലും പ്രാഥമിക പഠനം. അമ്മയുടെ വീടായ മാവൂർ തീർഥക്കുന്നിൽ താമസിച്ച് മാവൂർ ജി.എച്ച്.എസ്.എസിൽനിന്ന് എസ്.എസ്.എൽ.സ ി പാസായി. കലോത്സവവേദികളിൽ നാടോടിനൃത്തം, ദേശഭക്തിഗാനം, സംസ്കൃതഗാനം, സംഘഗാനം തുടങ്ങിയവയിലൂടെ ശ്രദ്ധ നേടി.\nരാഷ്ട്രീയത്തിലേക്ക് കൈപിടിച്ചുയർത്തിയതിൽ ബ്ലോക്ക് പഞ്ചായത്ത് അംഗവും മഹിള കോൺഗ്രസ് നേതാവുമായ അമ്മ രാധ ഹരി ദാസിന് പങ്കുണ്ട്. പതിമൂന്നാം വയസ്സിൽ കെ.എസ്.യുവിലൂടെ പൊതുപ്രവർത്തനം തുടങ്ങി. തുടർന്ന് യൂത്ത് കോൺഗ്രസ് മണ്ഡലം സെക്രട്ടറി, നിയോജക മണ്ഡലം ജനറൽ സെക്രട്ടറി പദവികൾ. സംസ്കാര സാഹിതി വൈസ് ചെയർമാൻ, കെ.പി.സി.സി ജവഹർ ബാലജനവേദി ജില്ല കോഒാഡിനേറ്റർ, മദ്യനിരോധന സമിതി ജില്ല സെക്രട്ടറി, ഗാന്ധി യുവമണ്ഡലം സംസ്ഥാന സെക്രട്ടറി തുടങ്ങിയ നിലകളിലും പ്രവർത്തിച്ചു. ഗാന്ധിയൻ സംഘടനയായ ഏകതപരിഷത്ത്, സർവോദയ മണ്ഡലം, മിത്ര മണ്ഡലം, കാൻഫെഡ്, കേരള ഗ്രാമനിർമാണ സമിതി, സവാർഡ് തുടങ്ങിയ സംഘടനകളിലും മുഖ്യപ്രവർത്തകയായി. ഗാന്ധിയൻ ഡോ. പി.വി. രാജഗോപാലിെൻറ നേതൃത്വത്തിൽ രാജ്യത്തിെൻറ വിവിധ ഭാഗങ്ങളിൽ സമരങ്ങളിൽ അണിചേർന്നു. അഹാഡ്സിെൻറ ആഭിമുഖ്യത്തിൽ അട്ടപ്പാടിയിൽ സമ്പൂർണ ഊരു വികസന പദ്ധതിയിലും പ്രവർത്തിച്ചു.\n2007ൽ കോഴിക്കോട് ജില്ലയിലെ മികച്ച പൊതുപ്രവർത്തകക്കുള്ള നെഹ്റു യുവകേന്ദ്ര അവാർഡ് ലഭിച്ചു. 2011ൽ രാഹുൽ ഗാന്ധി സംഘടിപ്പിച്ച ടാലൻറ് ഹണ്ടിലെ മികച്ച പ്രകടനമാണ് വഴിത്തിരിവായത്. 2012ൽ ഡൽഹിയിൽ നടന്ന യൂത്ത് കോൺഗ്രസ് ദേശീയ സമ്മേളനത്തിൽ സംസാരിക്കാൻ കിട്ടിയ അവസരത്തിലൂടെ രാഹുലിെൻറ അനുമോദനം നേടി. യൂത്ത് കോൺഗ്രസ് കോഴിക്കോട് ലോക്സഭ മണ്ഡലം സെക്രട്ടറിയായത് ഇതോടെയാണ്. ആദിവാസി മേഖലയിലെ പ്രവർത്തനങ്ങൾ പരിഗണിച്ച് 2012ൽ ജപ്പാനിൽ ലോക യുവജന സമ്മേളനത്തിൽ ഇന്ത്യയിൽനിന്നുള്ള 10 പ്രതിനിധികളിൽ ഒരാളായി പങ്കെടുത്തു. എട്ടുവർഷം നിലമ്പൂർ നഗരസഭ കേന്ദ്രീകരിച്ച് വിവിധ പദ്ധതികളുടെ പ്രോജക്ട് അസിസ്റ്റൻറായി പ്രവർത്തിച്ചിരുന്നു.\n2014 ലോക്സഭ തെരഞ്ഞെടുപ്പിന് എ.ഐ.സി.സി ഒരുക്കിയ പരസ്യചിത്രത്തിലൂടെ രമ്യ ഹരിദാസ് ചാനലുകളിൽ നിറഞ്ഞു. 2015ലെ തദ്ദേശ തെരഞ്ഞെടുപ്പിൽ പൂവാട്ടുപറമ്പ് ഡിവിഷനിൽനിന്നാണ് കന്നിഅങ്കം. ഉന്നത വിജയം നേടി 29ാമത്തെ വയസ്സിൽ കുന്ദമംഗലം ബ്ലോക്ക് പഞ്ചായത്ത് പ്രസിഡൻറ് സ്ഥാനത്തേക്ക്. തുടർന്നാണ് ലോക്സഭ സ്ഥാനാർഥിത്വം തേടിയെത്തിയത്. പത്രിക നൽകിയ ഉടൻ ഇനി താൻ ആലത്തൂരുകാർക്ക് സ്വന്തമെന്ന് പ്രഖ്യാപിച്ച രമ്യ വോട്ടെടുപ്പ് കഴിഞ്ഞ ഉടൻ ബ്ലോക്ക് പ്രസിഡൻറ് സ്ഥാനം രാജിവെച്ചിരുന്നു. യൂത്ത് കോൺഗ്രസ് അഖിലേന്ത്യ കോഒാഡിനേറ്റർമാരിൽ ഒരാളാണ് ഈ 33കാരി. അവിവാഹിതയാണ്. രജിൽ സഹോദരനാണ്.\nപാട്ടുംപാടി ആലത്തൂർ കൂടെപ്പോന്നു\nയു.ഡി.എഫ് കൊടുങ്കാറ്റിൽ ആലത്തൂരിലെ ചുവപ്പ് പാടെ മാഞ്ഞത് ഇടതു കേന്ദ്രങ്ങളെ പിടിച്ചുകുലുക്കി. പട്ടികജാതി സംവരണ മണ്ഡലത്തിൽ മൂന്നാമൂഴത്തിനിറങ്ങിയ സി.പി.എമ്മിലെ പി.കെ. ബിജുവിനെ പുതുമുഖമായ കോൺഗ്രസിലെ രമ്യ ഹരിദാസ് കെട്ടുകെട്ടിച്ചത് 1.6 ലക്ഷത്തിലധികം വോട്ടിന്. സംഘടനാബലം സി.പി.എമ്മിനെ ലവലേശം തുണച്ചില്ല. എല്ലാ നിയമസഭ നിയോജക മണ്ഡലങ്ങളിലും രമ്യ വ്യക്തമായ ഭൂരിപക്ഷം േനടി. മൂന്ന് ഇടതു മന്ത്രിമാരുടെ മണ്ഡലങ്ങൾ ഉൾപ്പെടെ. ബിജുവിനോട് ജനങ്ങൾക്കുണ്ടായിരുന്ന എതിർപ്പും രമ്യയുടെ വ്യക്തിത്വവും വോെട്ടടുപ്പിൽ പ്രതിഫലിച്ചു. വിജയകാരണങ്ങൾ പലതാണ്. ശബരിമല വിഷയം പരമ്പരാഗത വോട്ടിൽ വിള്ളൽ വീഴ്ത്തി. ന്യൂനപക്ഷ ഏകീകരണവും യു.ഡി.എഫിനെ തുണച്ചു. രമ്യക്കെതിരെ എൽ.ഡി.എഫ് കൺവീനർ നടത്തിയ വിവാദ പ്രസ്താവനയും വിനയായി. സാധാരണക്കാരിലേക്ക് ഇറങ്ങിച്ചെന്നും പാട്ടുപാടിയുമുള്ള പ്രചാരണം രമ്യക്ക് പ്ലസായി. ബി.ഡി.ജെ.എസ് മത്സരിച്ചിട്ടും എൻ.ഡി.എ വോട്ടുബാങ്കിൽ കാര്യമായ കുറവ് വന്നിട്ടില്ല.\nസൂപ്പർ ഹിറ്റായി പെങ്ങളൂട്ടി\nപാലക്കാട്: ലോക്സഭ തെരഞ്ഞെടുപ്പ് ഫലം പുറത്തുവന്നപ്പോൾ യു.ഡി.എഫ് പ്രചാരണവാചകം പോലെ തന്നെ ആലത്തൂരിെൻറ ‘പെങ്ങളൂട്ടി’യുടെ പാട്ട് സൂപ്പർ ഹിറ്റായി. സംസ്ഥാനത്തെത്തന്നെ അഞ്ചാമത്തെ ഉയർന്ന ഭൂരിപക്ഷമാണ് (1,58,968) രമ്യക്ക് ആലത്തൂർ സമ്മാനിച്ചത്. 2015 മുതൽ കോഴിക്കോട് കുന്ദമംഗലം ബ്ലോക്ക് പഞ്ചായത്ത് പ്രസിഡൻറായിരുന്ന രമ്യ ഹരിദാസ് ലോക്സഭ തെരഞ്ഞെടുപ്പിനുശേഷം സ്ഥാനം രാജിവെച്ചിരുന്നു.\nരാഹുൽ ഗാന്ധിയുടെ നേതൃത്വത്തിൽ 2013ൽ ഡൽഹിയിൽ നടന്ന ടാലൻറ് ഹണ്ടിലൂടെയാണ് രമ്യ സജീവ രാഷ്ട്രീയത്തിലേക്ക് കടക്കുന്നത്. കെ.എസ്.യുവിലൂടെ പ്രവർത്തനം തുടങ്ങി പിന്നീട് ഗാന്ധിയൻ സംഘടനയായ ഏകത പരിഷത്തിെൻറ മുഖ്യപ്രവർത്തകരിലൊരാളായി. ഗാന്ധിയൻ ഡോ. പി.വി. രാജഗോപാലിെൻറ നേതൃത്വത്തിൽ ഏകത പരിഷത്ത് രാജ്യത്തിെൻറ വിവിധ ഭാഗങ്ങളിൽ നടത്തിയ ആദിവാസി-ദലിത് സമരങ്ങളിൽ രമ്യയും അണിചേർന്നു. നിലവിൽ യൂത്ത് കോൺഗ്രസിെൻറ അഖിലേന്ത്യ കോഓഡിനേറ്റർ കൂടിയാണ്. 2012ൽ ജപ്പാനിൽ നടന്ന ലോകയുവജന സമ്മേളനത്തിലും രമ്യ സാന്നിധ്യമറിയിച്ചു.\nകോഴിക്കോട് ജില്ലയിലെ കുറ്റിക്കാട്ടൂരിലെ പാലാട്ട് മീത്തൽ വീട്ടിൽ പി. ഹരിദാസിെൻറയും മഹിള കോൺഗ്രസ് നേതാവ് രാധയുടെയും മകളാണ്. എസ്.എസ്.എൽ.സിക്കുശേഷം സ്വാന്ത് ട്രെയ്നിങ് ഇൻസ്റ്റിറ്റ്യൂട്ട് നടത്തിയ ഫാഷൻ ഡിസൈനിങ് കോഴ്സും അതിനുശേഷം പ്രീപ്രൈമറി ആൻഡ് ഏർലി ചൈൽഡ്ഹുഡ് എജുക്കേഷൻ കോഴ്സും 32കാരിയായ രമ്യ പഠിച്ചിട്ടുണ്ട്. ജില്ല, സംസ്ഥാന സ്‌കൂൾ കലോത്സവങ്ങളിൽ നൃത്തം, ദേശഭക്തിഗാനം തുടങ്ങിയ ഇനങ്ങളിൽ ഒന്നാം സ്ഥാനം നേടിയ രമ്യ ഇടക്ക് നൃത്താധ്യാപികയായും ജോലി ചെയ്തിരുന്നു.\nപാലക്കാട്: തുള വീഴാത്ത ചെേങ്കാട്ടയെന്ന് അവകാശപ്പെടാവുന്ന ആലത്തൂരിൽ ഇടത് മുന്നണിക്കുണ്ടായത് വൻ തിരിച്ചടി. സംസ്ഥാനത്തുതന്നെ ഇടതിന് പൂർണമായും സുരക്ഷിതമെന്ന് കരുതപ്പെട്ടിരുന്ന ആലത്തൂർ മണ്ഡലത്തിൽ ഏറ്റുവാങ്ങിയത് ചരിത്രത്തിലെ ഏറ്റവും വലിയ പരാജയം. ഒന്നര ലക്ഷത്തിൽപരം വോട്ടുകൾക്ക് കോൺഗ്രസ് സ്ഥാനാർഥി രമ്യ ഹരിദാസ് സി.പി.എമ്മിലെ പി.കെ. ബിജുവിനെ അടിയറവ് പറയിച്ചപ്പോൾ ഇൗ വിജയം യു.ഡി.എഫ് ക്യാമ്പിനുതന്നെ ആശ്ചര്യമായി. കോൺഗ്രസ് നേതൃത്വം പോലും ആലത്തൂരിൽ ചെറിയ ഭൂരിപക്ഷത്തിൽ ജയിക്കുമെന്ന് മാത്രമാണ് പ്രതീക്ഷിച്ചിരുന്നത്. സംസ്ഥാനത്തുതന്നെ വയനാടിനും മലപ്പുറത്തിനും പിന്നിലായി അഞ്ചാമത്തെ ഏറ്റവും വലിയ ഭൂരിപക്ഷമാണ് ആലത്തൂരിലെ വോട്ടർമാർ രമ്യക്ക് നൽകിയത്.\nപോസ്റ്റൽ വോട്ടുകളിലൊഴിച്ച് വോെട്ടണ്ണലിെൻറ തുടക്കം മുതൽ ഒടുക്കംവരെ രമ്യ ലീഡ് ഉയർത്തിക്കൊണ്ടിരുന്നു. ഒരുഘട്ടത്തിലും ബിജുവിന് വെല്ലുവിളി ഉയർത്താനായില്ല. രണ്ടരലക്ഷം വോട്ടുകൾ എണ്ണികഴിഞ്ഞപ്പോൾതന്നെ രമ്യയുടെ ലീഡ് 30,000 കടന്നിരുന്നു. വോട്ടുകൾ നാലരലക്ഷം എണ്ണിയപ്പോൾ ലീഡ് അര ലക്ഷത്തിലധികമായി. ഒാരേ അരലക്ഷം വോട്ടുകളും എണ്ണികഴിയുേമ്പാൾ രമ്യയുടെ ലീഡ് 8,000 മുതൽ 10,000 വോട്ടുകൾ വരെ ലീഡ് ഉയർത്തിക്കൊണ്ടിരുന്നു. ഇടതിെൻറ കേഡർ വോട്ടുകൾപോലും ഒരുമിച്ച് യു.ഡി.എഫിലേക്ക് പോയെന്ന വ്യക്തമായ സൂചനകളാണ് ഫലം സൂചിപ്പിക്കുന്നത്. എല്ലാ നിയമസഭ മണ്ഡലങ്ങളിലും രമ്യ ബഹുദൂരം മുന്നിലെത്തി.\nഎൽ.ഡി.എഫ് ലീഡ് നേടുമെന്ന് പ്രതീക്ഷിച്ച മന്ത്രി കെ. കൃഷ്ണൻകുട്ടിയുടെ മണ്ഡലമായ ചിറ്റൂരിൽ രമ്യയുടെ ഭൂരിപക്ഷം 23,467 വോട്ട്. മുൻകാലത്തൊന്നും ഉണ്ടാവാത്ത െഎക്യത്തോടെ ദളും സി.പി.എമ്മും കൈകോർത്ത് പ്രവർത്തിച്ചിട്ടും യു.ഡി.എഫ് നേട്ടം കൊയ്തത് എൽ.ഡി.എഫ് പ്രവർത്തകരെ ഞെട്ടിച്ചു. കഴിഞ്ഞ തെരഞ്ഞെടുപ്പിൽ ജലപ്രശ്നത്തിൽ നോട്ടക്ക് വോട്ടുചെയ്ത് പ്രതിഷേധിച്ചവരിൽ ഭൂരിപക്ഷവും യു.ഡി.എഫിനൊപ്പം ചേർന്നതും രമ്യക്ക് തുണയായി.\nനെന്മാറയിലാണ് യു.ഡി.എഫിന് ഏറ്റവും ഉയർന്ന ലീഡ്, 30,221 വോട്ടുകൾ. ന്യൂനപക്ഷ വോട്ടുകൾ യു.ഡി.എഫിന് അനുകൂലമായത് ഒരു പരിധിവരെ രമ്യയുടെ ലീഡ് ഉയരാൻ കാരണമായതായി വിലയിരുത്തപ്പെടുന്നു. നിയമസഭ തെരഞ്ഞെടുപ്പിൽ ബി.ജെ.പി സ്ഥാനാർഥി എൻ. ശിവരാജന് 23,096 വോട്ടുകൾ കിട്ടിയിരുന്നെങ്കിലും ഇത്തവണ ബി.ഡി.ജെ.എസിലെ ടി.വി. ബാബുവിന് ലഭിച്ചത് 12,000ൽപരം വോട്ടുകൾ.\nഎക്കാലവും ഇടതോരം ചേരാറുള്ള തരൂർ മണ്ഡലത്തിലും യു.ഡി.എഫ് ആധിപത്യം. മന്ത്രി എ.കെ. ബാലെൻറ മണ്ഡലമായ തരൂരിൽ രമ്യക്ക് ലഭിച്ച 24,000ൽ പരം വോട്ടുകളുടെ ലീഡ് സി.പി.എമ്മിെൻറ കേഡർ വോട്ടുകൾ യു.ഡി.എഫിലേക്ക് മറിഞ്ഞുവെന്നതിെൻറ വ്യക്തമായ തെളിവാണ്. പട്ടികജാതി, പിന്നാക്ക വോട്ടുകളേറെയും തുണച്ചത് യു.ഡി.എഫിനെ.\nവലതോരം ചേർന്ന് ആലത്തൂർ\nസി.പി.എമ്മിലെ കെ.ഡി. പ്രസേനൻ കഴിഞ്ഞ നിയമസഭ തെരഞ്ഞെടുപ്പിൽ 36,060 വോട്ടുകളുടെ ഭൂരിപക്ഷം നേടി വിജയിച്ച മണ്ഡലമാണിത്. പട്ടികജാതി കോളനികളും പിന്നാക്ക, കുടിയേറ്റ ഗ്രാമങ്ങളുമേറെയുള്ള ആലത്തൂരിൽ യു.ഡി.എഫ് 22,000ൽപരം വോട്ടുകളുടെ ലീഡാണ് ഇക്കുറി ലഭിച്ചത്. രമ്യ ഹരിദാസിെൻറ പ്രചാരണത്തിെൻറ കൊട്ടികലാശം സംഘർഷത്തിൽ കലാശിച്ചതും ആലത്തൂരിൽവെച്ചായിരുന്നു.\nമുൻ നിയമസഭ സ്പീക്കറും മുൻ മന്ത്രിയുമായ കെ. രാധാകൃഷ്ണെൻറ മണ്ഡലമാണ് ചേലക്കര. കഴിഞ്ഞ നിയമസഭ തെരഞ്ഞെടുപ്പിൽ 10,200 വോട്ടിെൻറ ഭൂരിപക്ഷത്തിൽ സി.പി.എമ്മിലെ യു.ആർ. പ്രദീപ് തെരഞ്ഞെടുക്കപ്പെട്ട മണ്ഡലത്തിൽ ഇത്തവണ രമ്യയിലൂടെ യു.ഡി.എഫ് 23,600ൽപരം വോട്ടുകളുടെ ലീഡാണ് നേടിയത്. പാർട്ടി കേന്ദ്രങ്ങൾക്ക് ഞെട്ടലുളവാക്കുന്ന മുന്നേറ്റമാണ് യു.ഡി.എഫ് നടത്തിയത്.\nമന്ത്രി എ.സി. മൊയ്തീൻ നിയമസഭയിൽ പ്രതിനിധീകരിക്കുന്ന കുന്നംകുളത്താണ് സി.പി.എം അൽപമെങ്കിലും പിടിച്ചുനിന്നത്. മറ്റു മണ്ഡലങ്ങളിലെല്ലാം യു.ഡി.എഫ് തരംഗം ആഞ്ഞുവീശിയപ്പോൾ കുന്നംകുളത്ത് രമ്യയുടെ ലീഡ് 14,322ൽ പിടിച്ചുനിർത്താൻ കഴിഞ്ഞുവെന്നത് പാർട്ടിക്ക് ആശ്വാസമായി. മന്ത്രിമാരുടെ മണ്ഡലങ്ങളിൽ യു.ഡി.എഫിന് ഏറ്റവും കുറഞ്ഞ ലീഡുള്ളതും കുന്നംകുളത്ത്.\nകോൺഗ്രസ് എം.എൽ.എ അനിൽ അക്കരയുടെ മണ്ഡലമായ വടക്കാഞ്ചേരിയിൽ രമ്യ ഹരിദാസ് ഭൂരിപക്ഷം ഉയർത്തി. കഴിഞ്ഞ നിയമസഭ തെരഞ്ഞെടുപ്പിൽ വെറും 43 േവാട്ടിന് വിജയിച്ച അനിൽ അക്കരയുടെ മണ്ഡലത്തിൽ 19,540 വോട്ടുകളുടെ ഭൂരിപക്ഷമാണ് രമ്യ കരസ്ഥമാക്കിയത്. മുമ്പ് കെ. മുരളീധരനെ എ.സി. മൊയ്തീൻ തോൽപ്പിച്ച മണ്ഡലമാണിത്.\nകുഞ്ഞാലിക്കുട്ടിയെ വിളിച്ച് സന്തോഷമറിയിച്ച് രമ്യ ഹരിദാസ്\nമലപ്പുറം: ഭൂരിപക്ഷം ലക്ഷത്തോട് അടുത്തപ്പോൾ പി.കെ. കുഞ്ഞാലിക്കുട്ടിയെ വിളിച്ച് സന്തോഷമറിയിച്ച് ആലത്തൂർ മണ്ഡലത്തിൽ അട്ടിമറി വിജയം നേടിയ രമ്യ ഹരിദാസ്. പാണക്കാട് സാദിഖലി ശിഹാബ് തങ്ങളോടും രമ്യ സംസാരിച്ചു. മലപ്പുറം ലീഗ് ഹൗസിലായിരുന്നു നേതാക്കൾ. രമ്യയാണ് വിളിച്ചതെന്നറിഞ്ഞപ്പോൾ ആദ്യം എൽ.ഡി.എഫ് കൺവീനർ എ. വിജയരാഘവനാണ് നന്ദി പറയേണ്ടതെന്നായി അണികൾ. ഈ തമാശ ആസ്വദിച്ച് നേതാക്കളും ചിരിച്ചു. തെരഞ്ഞെടുപ്പ് പ്രചാരണത്തിെൻറ ഭാഗമായി കുഞ്ഞാലിക്കുട്ടിയെ കാണാനെത്തിയ രമ്യയെ അധിക്ഷേപിക്കുന്ന തരത്തിൽ നേരത്തേ വിജയരാഘവൻ പ്രസംഗിച്ചത് വിവാദമായിരുന്നു.\nപ്രിയ ശിഷ്യയുടെ വിജയത്തിൽ മനം നിറഞ്ഞ ആഹ്ലാദവുമായി ആര്യാടൻ\nമലപ്പുറം: ആലത്തൂരിൽ റെക്കോഡ് ഭൂരിപക്ഷത്തോടെ യു.ഡി.എഫ് സ്ഥാനാർഥി രമ്യ ഹരിദാസ് വിജയിച്ചപ്പോൾ ആരേക്കാളും കൂടുതൽ ആഹ്ലാദിക്കുക മലപ്പുറത്തിെൻറ കോൺഗ്രസ് ആചാര്യൻ ആര്യാടൻ മുഹമ്മദാണ്. ദരിദ്ര പശ്ചാത്തലത്തിലുള്ള കുറ്റിക്കാട്ടൂർ സ്വദേശിയായ രമ്യ ഹരിദാസിന് ആര്യാടൻ മുഹമ്മദ് എന്ന മുതിർന്ന നേതാവ് പിതൃസ്ഥാനീയനാണ്. ആലത്തൂരിൽ രമ്യയുടെ സ്ഥാനാർഥിത്വം പ്രഖ്യാപിച്ചയുടനെ തന്നെ ചരിത്ര വിജയം നേടുമെന്ന് ‘മാധ്യമ’ത്തോട് ആര്യാടൻ പറഞ്ഞിരുന്നു.\n2010ൽ നിലമ്പൂർ നഗരസഭ നടപ്പിലാക്കിയ പദ്ധതികൾക്കായുള്ള പഠനത്തിന് വേണ്ടി നിലമ്പൂരിൽ എത്തിയതാണ് രമ്യയുടെ ജീവിതത്തിൽ വഴിത്തിരിവായത്. രമ്യയുടെ അമ്മ രാധ ഹരിദാസ് ബ്ലോക്ക് പഞ്ചായത്തംഗമായിരുന്നതിൽ കവിഞ്ഞ് വലിയ രാഷ്ട്രീയ പ്രവർത്തന പാരമ്പര്യം രമ്യക്കുണ്ടായിരുന്നില്ല. 2011ൽ നടന്ന യൂത്ത് കോൺഗ്രസ് സംഘടന തെരഞ്ഞെടുപ്പിൽ മൽസരിക്കാൻ രമ്യയെ ഉപദേശിച്ചത് ആര്യാടൻ മുഹമ്മദായിരുന്നു. മന്ത്രിയായിരുന്ന ആര്യാടൻ മുഹമ്മദിെൻറ വീട്ടിൽ വിവിധ ജനകീയ പ്രശ്നങ്ങൾക്ക് പരിഹാരം തേടി നിത്യസന്ദർശകയായിരുന്നു രമ്യ. ലോക യുവജനസമ്മേളനത്തിൽ സംസ്ഥാന സർക്കാറിെൻറ നോമിനിയായി ജപ്പാനിലേക്ക് രമ്യയെ നിർദേശിച്ചതും സാമ്പത്തിക സഹായം നൽകിയതുമെല്ലാം ആര്യാടൻ മുഹമ്മദാണ്.\n2015ലെ ത്രിതല പഞ്ചായത്ത് തെരഞ്ഞെടുപ്പിൽ കുന്ദമംഗലം ബ്ലോക്ക് പഞ്ചായത്തംഗമായി തെരഞ്ഞെടുക്കപ്പെട്ട രമ്യയെ പ്രസിഡൻറാക്കുന്നതിന് കോഴിക്കോട് ഡി.സി.സിയിൽ ആര്യാടൻ വലിയ സമ്മർദമാണ് ചെലുത്തിയത്. നിലമ്പൂർ, ഏറനാട്, വണ്ടൂർ മണ്ഡലങ്ങളിലെ കോൺഗ്രസ് പ്രവർത്തകർക്ക് ചിരപരിചിതയാണ് രമ്യ. ഒരു ദശകത്തോളമായി നിലമ്പൂർ രമ്യയുടെ പ്രവർത്തന മേഖലയാണ്. സ്ഥാനാർഥിത്വം പ്രഖ്യാപിച്ചയുടനെ തന്നെ രമ്യ ആദ്യം നേരിട്ട് അനുഗ്രഹം വാങ്ങിയത് ആര്യാടനിൽ നിന്നാണ്. വോട്ടെണ്ണുന്നതിെൻറ തലേ ദിവസം ആലത്തൂരിലേക്ക് പുറപ്പെടുന്നതിന് മുമ്പും നിലമ്പൂരിലെത്തി ആര്യാടെൻറ അനുഗ്രഹം വാങ്ങിയിരുന്നു.\nചവപ്പിനെ കടപുഴക്കി ആലത്തൂർ കാറ്റ്\nപാലക്കാട്: ആഞ്ഞടിച്ച യു.ഡി.എഫ് കൊടുങ്കാറ്റിൽ സി.പി.എമ്മിെൻറ ഇളകാത്ത കോട്ടയായ ആലത്തൂരിലെ ചുവപ്പ് പാടെ മാഞ്ഞത് ഇടത് കേന്ദ്രങ്ങളെ ശരിക്കും പിടിച്ചുകുലുക്കി. തൃശൂർ, പാലക്കാട് ജില്ലകളിലായി വ്യാപിച്ച് കിടക്കുന്ന ഇൗ പട്ടികജാതി സംവരണ മണ്ഡലത്തിൽ മൂന്നാമൂഴത്തിനിറങ്ങിയ സി.പി.എമ്മിലെ പി.കെ. ബിജുവിനെ പുതുമുഖമായ കോൺഗ്രസിലെ രമ്യ ഹരിദാസ് കെട്ടുകെട്ടിച്ചത് 1.60 ലക്ഷത്തിലധികം വോട്ടുകൾക്കാണ്. സി.പി.എമ്മിനെ ഞെട്ടിച്ച കനത്ത തോൽവിയാണ് മൂന്ന് ഇടതു മന്ത്രിമാരുടെ നിയമസഭ മണ്ഡലങ്ങൾ ഉൾപ്പെടുന്ന ഇവിടെ സംഭവിച്ചത്.\nതാഴെത്തട്ടിലുള്ള ശക്തമായ സംഘടനാബലം സി.പി.എമ്മിനെ ലവലേശം തുണച്ചില്ല. എല്ലാ നിയമസഭ നിയോജക മണ്ഡലങ്ങളിലും രമ്യ വ്യക്തമായ ലീഡ് നടി. സിറ്റിങ് എം.പി പി.കെ. ബിജുവിനോട് ജനങ്ങൾക്ക് പൊതുവെയുണ്ടായിരുന്ന എതിർപ്പും രമ്യയുടെ മികച്ച വ്യക്തിത്വവും വോെട്ടടുപ്പിൽ പ്രതിഫലിച്ചു. താഴെത്തട്ടിൽ സംഘടന സംവിധാനം ദുർബലമായിടങ്ങളിൽപോലുമുണ്ടായ വോട്ടൊഴുക്ക് യു.ഡി.എഫ് കേന്ദ്രങ്ങൾക്കുപോലും അദ്ഭുതമായി.\nഈ അട്ടിമറി വിജയത്തിന് കാരണങ്ങൾ പലതാണ്. പൊതുവെ സംസ്ഥാനത്താകെ പ്രതിഫലിച്ചുവെന്നു കരുതപ്പെടുന്ന ശബരിമല വിഷയത്തിലൂടെ എൽ.ഡി.എഫിെൻറ പരമ്പരാഗത വോട്ടുകളിൽ വൻതോതിൽ വിള്ളൽ വീണു. ഇടതുകോട്ടകളായ ആലത്തൂർ, തരൂർ മണ്ഡലങ്ങളിലടക്കമുണ്ടായ വോട്ടുചോർച്ച ഇതാണ് തെളിയിക്കുന്നത്. ന്യൂനപക്ഷ ഏകീകരണവും യു.ഡി.എഫിനെ കാര്യമായി തുണച്ചു. പ്രചാരണവേളയിൽ രമ്യക്കെതിരെ എൽ.ഡി.എഫ് കൺവീനർ നടത്തിയ വിവാദ പ്രസ്താവനയടക്കമുണ്ടാക്കിയ വിവാദങ്ങളും ഇടതിന് വിനയായി. നാട്ടിൻപുറങ്ങളിലെ സാധാരണക്കാരിലേക്ക് ഇറങ്ങിച്ചെന്നും പാട്ട് പാടിയുമുള്ള വേറിട്ട പ്രചാരണ രീതികൾ രമ്യക്ക് പ്ലസായി. കഴിഞ്ഞ തവണ നോട്ടക്ക് വീണ 20,000ൽപരം വോട്ടുകളിൽ നല്ലൊരു പങ്ക് യു.ഡി.എഫിലേക്ക് തിരിച്ചുപോന്നതും അവർക്ക് നേട്ടമായി. ബി.ഡി.ജെ.എസ് മത്സരിച്ചിട്ടും എൻ.ഡി.എ വോട്ടുബാങ്കിൽ കാര്യമായ കുറവ് വന്നിട്ടില്ലെന്നും ഫലം തെളിയിക്കുന്നു.\nTAGS:Ramya haridas congress loksabha election 2019 Alathur kerala news malayalam news


ഭാരതത്തിന്റെ വലിയ മോഹം സാധ്യമാണ്; പക്ഷേ... - FUTURE KERALA - Daily on Business Economy and Society\n2024 ആകുമ്പോഴേക്കും ഭാരതത്തിന്റെ സമ്പദ് വ്യവസ്ഥ അഞ്ച് ട്രില്യണ് ഡോളറിന്റേതാക്കുമെന്നാണ് പ്രധാനമന്ത്രി പറഞ്ഞത്. ശ്രമകരമാണെങ്കിലും അസാധ്യമല്ല ദൗത്യം\nനിതി ആയോഗിന്റെ ഭരണനിര്‍വഹണ സമിതിയുടെ യോഗത്തില് പങ്കെടുക്കവെ കഴിഞ്ഞ ശനിയാഴ്ച്ചയാണ് പ്രധാനമന്ത്രി നരേന്ദ്ര മോദി തന്റെ വലിയ ലക്ഷ്യത്തെ കുറിച്ച് പറഞ്ഞത്. 2024 ആകുമ്പോഴേക്കും ഭരതത്തിന്റെ സമ്പദ് വ്യവസ്ഥ അഞ്ച് ട്രില്യണ് ഡോളറിന്റേതാക്കും എന്നായിരുന്നു അദ്ദേഹത്തിന്റെ പ്രസ്താവന. വളരെ വലിയ മോഹമാണത്. അതിവേഗം വളര്‍ന്നുകൊണ്ടിരിക്കുന്ന ഒരു സമ്പദ് വ്യവസ്ഥയെ സംബന്ധിച്ചിടത്തോളം ആവേശം ജനിപ്പിക്കുന്നത്.\nപ്രധാനമന്ത്രിയായി വീണ്ടും തെരഞ്ഞെടുക്കപ്പെട്ട ശേഷം നരേന്ദ്ര മോദി പങ്കെടുത്ത ആദ്യ നിതി ആയോഗ് യോഗത്തില് തന്നെ ഭാരതത്തിന്റെ വളര്‍ച്ചയെ കുറിച്ചുള്ള കാഴ്ച്ചപ്പാട് അദ്ദേഹം വ്യക്തമാക്കിക്കഴിഞ്ഞു. എന്നാല് 2024 ആകുമ്പോഴേക്കും അഞ്ച് ട്രില്യണ് ഡോളറിലേക്ക് എത്തുകയെന്നത് ഭാരതത്തെ സംബന്ധിച്ച് അത്യന്തം ശ്രമകരമായ ദൗത്യമാണ്. എന്നാല് അസാധ്യമല്ല താനും. ഇതുവരെ ലോകത്തെ ഏറ്റഴും വേഗത്തില് വളരുന്ന പ്രധാന സമ്പദ് വ്യവസ്ഥയായിരുന്നു ഭാരതം. എന്നാല് ജനുവരി-മാര്‍ച്ച് പാദത്തിലെ കണക്കുകള് വന്നതോടെ തല്‍ക്കാലത്തേക്കെങ്കിലും അത് പഴങ്കഥയായി. 17 പാദങ്ങള്‍ക്കിടയിലെ ഏറ്റവും കുറഞ്ഞ വളര്‍ച്ചാനിരക്കാണ് രാജ്യം ആ പാദത്തില് രേഖപ്പെടുത്തിയത്. കേന്ദ്ര സ്റ്റാറ്റിസ്റ്റിക്‌സ് ഓഫീസ് പുറത്തുവിട്ട കണക്കനുസരിച്ച് ജനുവരി-മാര്‍ച്ച് പാദത്തില് 5.8 ശതമാനം മാത്രമാണ് നമ്മുടെ സാമ്പത്തിക വളര്‍ച്ചാ നിരക്ക്. ഡിസംബറില് അവസാനിച്ച പാദത്തില് 6.6 ശതമാനമായിരുന്നു ഇത്.\nരണ്ട് വര്‍ഷത്തിനിടെ ആദ്യമായി ഇന്ത്യയുടെ വളര്‍ച്ചാ നിരക്ക് ചൈനയുടേതിനേക്കാള് കുറഞ്ഞുവെന്നതും ദൗര്‍ഭാഗ്യകരമായി. 2018-19 സാമ്പത്തിക വര്‍ഷത്തെ മൊത്തം ആഭ്യന്തര ഉല്‍പ്പാദന വളര്‍ച്ചാ നിരക്ക് 6.8 ശതമാനം മാത്രമാണ്, 2017-18ല് ഇത് 7.2 ശതമാനവും 2016-17ല് 8.2 ശതമാനവുമായിരുന്നു.\nപാദ കണക്കുകള് നോക്കിയാലും ഇടിവിലെ സ്ഥിരത പ്രകടമാണ്. 2018 സാമ്പത്തികവര്‍ഷത്തിലെ അവസാന പാദത്തിലെ വളര്‍ച്ചാ നിരക്ക് 8.1 ശതമാനമായിരുന്നു. 2019 സാമ്പത്തികവര്‍ഷത്തെ ആദ്യ പാദത്തില് ഇത് എട്ട് ശതമാനമായും രണ്ടാം പാദത്തില്7ശതമാനമായും മൂന്നാം പാദത്തില് 6.6 ശതമാനമായും ഒടുവില് നാലാം പാദത്തില് 5.8 ശതമാനമായും കുറഞ്ഞു. അവസാന പാദത്തില് ചൈനയുടെ സമ്പദ് വ്യവസ്ഥ ആറ് ശതമാനം വളര്‍ച്ചയാണ് രേഖപ്പെടുത്തിയത്. അതിനാല് തന്നെ ഏറ്റവും വേഗത്തില് വളരുന്ന പ്രധാന രാജ്യമെന്ന വിശേഷണം ഇന്ത്യക്ക് നഷ്ടമായിരിക്കുകയാണ്. ഈ സാഹചര്യത്തില് കൂടിയാണ് പ്രധാനമന്ത്രിയുടെ പുതിയ പ്രഖ്യാപനം വിലയിരുത്തപ്പെടേണ്ടത്. എത്രമാത്രം കഠിനമാണ് ആ ദൗത്യമെന്നത് പറയുന്നു നേരത്തെ പറഞ്ഞ കണക്കുകള്.\nഉല്‍പ്പാദനക്ഷമത കൂടുകയും സുസ്ഥിര വളര്‍ച്ച കൈവരിക്കുകയും രൂപ ശക്തിപ്പെടുകയും ചെയ്താല് മാത്രമേ വലിയൊരു കുതിപ്പ് ഇന്ത്യന് സമ്പദ് വ്യവസ്ഥയില് പ്രകടമാകൂ. വിദ്യാഭ്യാസം മുതല് ആരോഗ്യരംഗം വരെയുള്ളവയുടെ നിലവാരം സമാനതകളില്ലാത്ത തരത്തില് ഉയര്‍ത്താനും ഊര്‍ജരംഗത്തും ധനകാര്യ വിപണിയിലുമെല്ലാം സമൂല മാറ്റം കൊണ്ടുവരാനും സാധിക്കണം.\n2018-19 സാമ്പത്തികവര്‍ഷത്തെ ഇന്ത്യന് സമ്പദ് വ്യവസ്ഥയുടെ വലുപ്പം 2.74 ട്രില്യണ് ഡോളറാകുമെന്നാണ് കരുതപ്പെടുന്നത്. അവിടെ നിന്നും അഞ്ച് ട്രില്യണ് ഡോളറിലേക്ക് 2024ല് എത്തുകയാണ് പുതിയ ലക്ഷ്യമായി സര്‍ക്കാര് നിശ്ചയിച്ചിരിക്കുന്നത്. എട്ട് ശതമാനത്തിലധികം മൊത്തം ആഭ്യന്തര ഉല്‍പ്പാദന വളര്‍ച്ചാനിരക്കിലേക്ക് എത്താന് സാധിച്ചാല് മാത്രമേ ഈ ലക്ഷ്യം സാധ്യമാകൂവെന്നതാണ് വാസ്തവം. അത് സുസ്ഥിരമാകുകയും വേണം. ഇത് യാഥാര്‍ത്ഥ്യവല്‍ക്കരിക്കുന്നതിനായി എത്രമാത്രം രാഷ്ട്രീയ ഇച്ഛാശക്തി മോദി സര്‍ക്കാര് പ്രകടമാക്കും എന്നതിനെ ആശ്രയിച്ചിരിക്കും മുന്നോട്ടുള്ള യാത്ര.\nTags:\tFinancial growth, indian economy\nരണ്ടാം നിര-മൂന്നാം നിര നഗരങ്ങളില് ശ്രദ്ധയൂന്നി സ്മാര്‍ട്ട് സിറ്റി മിഷന്


കാലിഫോര്‍ണിയയിലെ വരള്‍ച്ച കാരണം 1.2 കോടി മരങ്ങള് കരിഞ്ഞു – നേരിടം\nനാലാം വര്‍ഷത്തിലേക്ക് കടക്കുന്ന കാലിഫോര്‍ണിയയിലെ ചരിത്രത്തിലെ ഏറ്റവും വലിയ വരള്‍ച്ച കാരണം സംസ്ഥാനത്തെ വനങ്ങള് നാശത്തെ നേരിടുകയാണ്. വര്‍ഷങ്ങളായി വളരെ കുറവ് മഴമാത്രമാണ് അവിടെ കിട്ടുന്നത്. U.S. Forest Service നടത്തിയ പഠന പ്രകാരം ഈ വരള്‍ച്ചയില് കുറഞ്ഞത് 1.25 കോടി കാട്ടിലെ മരങ്ങള് കരിഞ്ഞിട്ടുണ്ട് എന്ന് കണ്ടെത്തി. വരണ്ട കാലാവസ്ഥയും കൂടിയായപ്പോള് കാട്ടുതീയുടെ ഭീഷണിയും വര്‍ദ്ധിച്ചു.\nകഴിഞ്ഞ മാസം Forest Service നടത്തിയ ആകാശത്തില് നിന്നുള്ള സര്‍വ്വേയിലാണ് ആ കണക്ക് കണ്ടുപിടിച്ചത്. digital aerial sketch-mapping system ഉപയോഗിച്ച് സംസ്ഥാനത്തെ മൊത്തം ദേശീയോദ്യാനങ്ങളും വനങ്ങളും ഗവേഷകര് പഠിച്ചു. 9.99 ലക്ഷം ഏക്കര് സ്ഥലത്തെ മരങ്ങളാണ് കരഞ്ഞ് കാണപ്പെട്ടത്. വരള്‍ച്ച വര്‍ദ്ധിക്കുന്ന വേനല്‍കാലാമാസങ്ങളായതിനാല് അതിന്റെ വ്യാപ്തി ഇനിയും വര്‍ദ്ധിക്കുമെന്നാണ് അവര് പറയുന്നത്. 1970 കളുടെ പകുതിയിലാണ് ഇതിന് മുമ്പ് ഇതുപോലെ വനം കരിഞ്ഞത്. ആ സമയത്ത് aerial surveys ഒന്നും നടത്തിയിരുന്നില്ല. ഭൂമിയില് നിന്നുള്ള കണക്ക് പ്രകാരം 1975 – 1979 കാലത്ത് 1.4 കോടി മരങ്ങള് കരിഞ്ഞിരുന്നു.\nTagged കാട്,കാലാവസ്ഥ ദുരന്തം,മരം\nമുമ്പത്തെ ലേഖനം ശാസ്ത്രജ്ഞര് കള്ളമാണ് പറയുന്നത്\nഅടുത്ത ലേഖനം അങ്ങനെ നാഷണല് ജിയോഗ്രാഫിക്കിനേയും മര്‍ഡോക്കിന്റെ ഫോക്സ് ചാനല് വാങ്ങി


Thursday, May 06, 2021 13:39:08 PM\nസ്വന്തം ലേഖകൻ: കോവിഡ് വ്യാപനം കണക്കിലെടുത്ത് 10, 12 ക്ലാസുകളിലെ സിബിഎസ്ഇ ബോർഡ് പരീക്ഷകൾ മാറ്റിവച്ചു. പന്ത്രണ്ടാം ക്ലാസ് പരീക്ഷ മാറ്റിവയ്ക്കുകയും പത്താം ക്ലാസിലെ പരീക്ഷ റദ്ദാക്കുകയും ചെയ്തു. പത്താം ക്ലാസിൽ ഇതുവരെയുള്ള പ്രകടനമികവ് അടിസ്ഥാനമാക്കി മാർക്കു നൽകും. ഇതിൽ തൃപ്തിയില്ലെങ്കിൽ പിന്നീട് പരീക്ഷ എഴുതാം.\nകഴിഞ്ഞ വർഷവും പത്താം ക്ലാസിൽ സിബിഎസ്ഇ ഇതേ രീതിയാണ് പരിഗണിച്ചത്. ജൂൺ ഒന്നുവരെയുള്ള സാഹചര്യം വിലയിരുത്തി പന്ത്രണ്ടാം ക്ലാസ് പരീക്ഷ സംബന്ധിച്ച തീരുമാനം എടുക്കും. പരീക്ഷ തുടങ്ങുന്നതിന് 15 ദിവസം മുൻപ് തീരുമാനമെടുക്കും.\nപ്രധാനമന്ത്രി നരേന്ദ്ര മോദി നടത്തിയ ചര്‍ച്ചയിലാണ് തീരുമാനമായത്. വിദ്യാഭ്യാസ മന്ത്രി രമേശ് പൊക്രിയാൽ, പ്രധാനമന്ത്രിയുടെ പ്രിൻസിപ്പൽ സെക്രട്ടറി, ക്യാബിനറ്റ് സെക്രട്ടറി, സ്കൂൾ, ഹയർ എഡ്യൂക്കേഷൻ സെക്രട്ടറിമാർ മറ്റ് മുതിർന്ന ഉദ്യോഗസ്ഥർ തുടങ്ങിയവർ യോഗത്തിൽ പങ്കെടുത്തു. കുട്ടികളുടെ ക്ഷേമമാണ് സർക്കാരിന് പരമപ്രധാനമെന്ന് പ്രധാനമന്ത്രി നിലപാടെടുത്തു. കുട്ടികളുടെ അക്കാദമിക കാര്യങ്ങളെ ബാധിക്കാതെയും ആരോഗ്യ സംരക്ഷണം നടത്തിയും വേണം മന്നോട്ടുപോകാനെന്നും പ്രധാനമന്ത്രി ആവശ്യപ്പെട്ടു.\n10, 12 ക്ലാസുകളിലെ വിദ്യാർഥികളുടെ ബോർഡ് പരീക്ഷ മേയ്4മുതൽ നടത്താനാണ് സിബിഎസ്ഇ നിശ്ചയിച്ചിരുന്നത്. എന്നാൽ കോവിഡ് വ്യാപനം ചൂണ്ടിക്കാട്ടി പല സംസ്ഥാനങ്ങളിലും ബോർഡ് പരീക്ഷയ്ക്കെതിരെ എതിർപ്പു ശക്തമായിരുന്നു.\nകോവിഡ് വ്യാപനം കണക്കിലെടുത്ത് സിബിഎസ്ഇ ബോർഡ് പരീക്ഷ കേന്ദ്ര സർക്കാർ റദ്ദാക്കണമെന്ന് മുഖ്യമന്ത്രി അരവിന്ദ് കേജ്‍രിവാൾ, കോൺഗ്രസ് നേതാക്കളായ രാഹുൽ ഗാന്ധി, പ്രിയങ്ക ഗാന്ധി തുടങ്ങിയവർ ആവശ്യപ്പെട്ടിരുന്നു.


Reduce Bp Level With Guav - Jyothirmaya.com\nJYOTHIRMAYA NEWS | ENTERTAINMENT | HEALTH\nരാവിലെ മുളപ്പിച്ച പയർ കഴിക്കുന്നതുകൊണ്ടുള്ള ഗുണങ്ങൾ\nഒരുപാട് ആരോഗ്യ ഗുണങ്ങൾ ഉള്ള ഒന്നാണ് ചെറുപയര്. പ്രോട്ടീൻ , വിറ്റാമിനുകളുടെ കലവറയാണ് മുളപ്പിച്ച പയർ , ഇത് നമ്മുടെ രോഗ പ്രതിരോധശേഷി കൂട്ടുന്നതിന് സഹായിക്കുന്നു. ഒരു പിടി മുളപ്പിച്ച ചെറുപയര് രാവിലെ കഴിച്ചാല് അത് നമ്മുടെ എല്ലാ ആരോഗ്യ പ്രശ്‌നങ്ങള്‍ക്കും പരിഹാരം കാണാന് സഹായിക്കുന്നു. സ്‌കിന് ക്യാന്‍സര് പോലുള്ള പ്രശ്‌നങ്ങള്‍ക്ക് പരിഹാരം കാണാന് ഏറ്റവും മികച്ച ഒന്നാണ് മുളപ്പിച്ച ചെറുപയര്. ഇതിലുള്ള ആന്റി ഓക്‌സിഡന്റ് ക്യാന്‍സര് കോശങ്ങളെ തുടക്കത്തിലേ നശിപ്പിക്കുന്നു. മാത്രമല്ല സൂര്യപ്രകാശത്തില് നിന്നും ചര്‍മ്മത്തെ സംരക്ഷിക്കുന്ന കാര്യത്തിലും ചെറുപയര് വളരെ ഉത്തമമാണ്. ചര്‍മ്മത്തിനുണ്ടാവുന്ന എല്ലാ പ്രശ്‌നങ്ങള്‍ക്കും ഇത് പരിഹാരം നല്‍കുന്നു.\nകൊളസ്‌ട്രോള് കാരണം കഷ്ടപ്പെടുന്നവര്ഡക്ക് നല്ലൊരു പരിഹാരമാണ് ചെറുപയര് മുളപ്പിച്ച് വെറുംവയറ്റില് കഴിക്കുന്നത്. കൊളസ്‌ട്രോളിന് മരുന്ന് കഴിക്കുന്നവര്‍ക്ക് ഇനി അത് നിര്‍ത്തി വെറും വയറ്റില് എന്നും രാവിലെ ഒരു പിടി മുളപ്പിച്ച ചെറുപയര് കഴിക്കാവുന്നതാണ്. ചീത്ത കൊളസ്‌ട്രോള് ഇത് ശരീരത്തിന് വളരെയധികം പ്രതിരോധം നല്‍കാന് സഹായിക്കുന്നു.\nരക്തസമ്മര്‍ദ്ദം ഇന്നത്തെ കാലത്ത് പല വിധത്തിലുള്ള അവസ്ഥകള്‍ക്ക് കാരണമാകുന്നു. രക്തസമ്മര്‍ദ്ദം ജീവിത ശൈലി രോഗങ്ങളില് പ്രധാനപ്പെട്ട ഒന്നാണ്. അതുകൊണ്ട് തന്നെ ഇത്തരം പ്രശ്‌നങ്ങള്‍ക്ക് പരിഹാരം കാണുന്നതിനും ചെറുപയര് മുളപ്പിച്ച കഴിക്കുന്നത് ഉത്തമമാണ്.\nബോളിവുഡ് നായിക ദീപിക പദുക്കോൺന്റെ കണ്ടിരിക്കേണ്ട5മികച്ച ചിത്രങ്ങൾ\nജയറാം നായകനാകുന്ന പുതിയ കുടുംബ ചിത്രം സലിം കുമാർ സംവിധാനം ചെയ്യുന്നു\nഎച്ച്-1 ബി വിസ യിൽ അഴിച്ചു പണികൾ,5ലക്ഷത്തോളം ഇന്ത്യക്കാർ നാട്ടിലേക്ക് മടങ്ങേണ്ടതായിവരും\n2017 യിൽ തിയറ്ററില് 150 ദിവസത്തിൽ അതികം പിന്നിട്ട ചിത്രങ്ങൾ\nമുംബൈയിൽ വൻ തീപ്പിടുത്തം , 15 പേർ മരിച്ചു , 16 പേര് ആശുപത്രിയിൽ\nCopyright © 2018 JYOTHIRMAYA


Elettil Online August 07, 2020\nഅടുത്തിടെ വാട്‌സ് ആപ്പില് ഏറ്റവും കൂടുതല് പ്രചരിച്ചത് പൂനൂര് ടൗണിലെ തിരക്കും ഇവിടെ നിയന്ത്രിക്കാന് ആരുമില്ലേ എന്ന ചോദ്യവുമായിരുന്നു. ആദ്യഘട്ടത്തില് ബോധവത്കരണം അത്ര ഫലം ചെയ്തില്ലെങ്കിലും ഇപ്പോള് പൂനൂര് ശാന്തമാണ്.എല്ലാ നിയമങ്ങളും എല്ലാവരും അനുസരിക്കുന്നു. വൈകിട്ട് ആറുമണിയാവുമ്പോഴേക്കും കടകള് അടക്കുന്നു. സാമൂഹ്യ അകലം കൃത്യമായി പാലിക്കുന്നു. തൊട്ടടുത്തുള്ള ടൗണുകളെ അപേക്ഷിച്ച് പൂനൂര് ജാഗ്രതയുടെ കാര്യത്തില് ഇപ്പോള് ഒട്ടും പുറകിലല്ല.\nഎന്നാല് ഇത് തനിയെ ഉണ്ടായതല്ല. ആര്.ആര്.ടി, എസ്.ഡി.ഇ.ടി, പൊലീസ്, ഗ്രാമപഞ്ചായത്ത്, ആരോഗ്യവകുപ്പ്, വ്യാപാരി ഭാരവാഹികള്, മറ്റു ഉദ്യോഗസ്ഥര് എന്നിവരുടെ ആഴ്ചകള് നീണ്ട പരിശ്രമം കൊണ്ടാണ്. ഒന്നിച്ചു നിന്നാല് എന്ത് പ്രതിബന്ധങ്ങളും മാറുമെന്നതിന്റെ തെളിവാണ് ഇപ്പോഴത്തെ പൂനൂര്.\nകഴിഞ്ഞ രണ്ടാഴ്ചയായി തുല്യതയില്ലാത്ത പ്രവര്‍ത്തനങ്ങളാണ് ആര്.ആര്.ടി വളന്റിയര്‍മാര് ചെയ്തുവരുന്നത്. രാവിലെയും വൈകിട്ടുമാണ് ഏറ്റവും കൂടുതല് ജോലികള്. പുലര്‍ച്ചെ അഞ്ചരക്ക് ടൗണിലെത്തുന്നു. ഇതര സംസ്ഥാന തൊഴിലാളികളെ കയറ്റി പോവുന്ന വാഹനങ്ങള് കണ്ടെയിന്‍മെന്റ് സോണിലേക്കാണോ പോവുന്നതെന്ന് പരിശോധിക്കുന്നു. ഇവരുടെ വിവരങ്ങള് എഴുതി സൂക്ഷിക്കുന്നു. അല്ലാത്തവരെ തടയുന്നു. ഏതാണ്ട് എട്ട് മണിവരെ ഈ ജോലികള് ചെയ്യുന്നു.\nവൈകിട്ട് വീണ്ടും ടൗണിലെത്തുന്നു. കടകള് കൃത്യസമയത്ത് അടക്കുന്നുണ്ടോ എന്ന് പരിശോധിക്കുന്നു. അല്ലാത്തവരെ അടപ്പിക്കുന്നു. ആറുമണിക്കും ഏഴുമണിക്കുമുള്ള കടകള് അടച്ചെന്ന് ഉറപ്പു വരുത്തിയാണ് ടൗണില് നിന്ന് പോവുന്നത്. കൂടാതെ എപ്പോഴും എന്ത് പ്രശ്‌നങ്ങളുണ്ടെങ്കിലും വിളിപ്പുറത്ത് ഓടിയെത്തുന്നു. പ്രശ്‌നങ്ങള് ബന്ധപ്പെട്ട അധികൃതര്‍ക്ക് റിപ്പോര്‍ട്ട് ചെയ്യുന്നു.\nഗ്രാമപഞ്ചായത്ത് പ്രസിഡന്റ് ഇ.ടി ബിനോയ്, പഞ്ചായത്ത് സെക്രട്ടറി സതീശന് , ആരോഗ്യ വകുപ്പ് ഉദ്യോഗസ്ഥര്, ബാലുശ്ശേരി സി.ഐ തുടങ്ങി എല്ലാവരും എല്ലാ പിന്തുണയുമായി ഇവര്‍ക്കൊപ്പമുണ്ട്. ഹെല്‍ത്ത് കെയര് ഫൗണ്ടേഷന് ആംബുലന്‍സും വിട്ടു നല്‍കിയിട്ടുണ്ട്. അനൗണ്‍സ്‌മെന്റുകള്‍ക്കും മറ്റും ഇതാണ് ഉപയോഗപ്പെടുത്താറുള്ളത്.


അമീറിന് പരിഭവമില്ല; ഇനിയും ലോകകപ്പ് ടീമില് കയറാമെന്ന പ്രതീക്ഷയില് താരം\nKarachi, First Published 19, Apr 2019, 3:47 PM IST\nപാക്കിസ്ഥാന് അടുത്തക്കാലത്ത് ഉയര്‍ത്തിക്കൊണ്ടുവന്നതില് മികച്ച പേസര്‍മാരിര് ഒരാളായിരുന്നു മുഹമ്മദ് അമിര്. പന്ത് രണ്ട് വശത്തേക്കും സ്വിങ് ചെയ്യിക്കുന്നതില് മിടുക്കനായിരുന്നു പേസര്.\nകറാച്ചി: പാക്കിസ്ഥാന് അടുത്തക്കാലത്ത് ഉയര്‍ത്തിക്കൊണ്ടുവന്നതില് മികച്ച പേസര്‍മാരിര് ഒരാളായിരുന്നു മുഹമ്മദ് അമിര്. പന്ത് രണ്ട് വശത്തേക്കും സ്വിങ് ചെയ്യിക്കുന്നതില് മിടുക്കനായിരുന്നു പേസര്. മുമ്പെല്ലാം ബാറ്റ്‌സ്മാന്മാരെ ഞെട്ടിപ്പിച്ചിട്ടുള്ള അമിര് പഴയകാലത്തിന്റെ നിഴലില് പോലുമില്ല. കഴിഞ്ഞ 14 മത്സരങ്ങളില് അഞ്ച് വിക്കറ്റ് മാത്രമെടുത്ത അമിറിനെ ലോകകപ്പിനുള്ള ടീമില് നിന്ന് പുറത്താക്കുകയും ചെയ്തു. എന്നാല് ഇംഗ്ലണ്ട് പര്യടനത്തിനുള്ള പാക് ടീമില് അമിറുണ്ട്.\nലോകകപ്പ് ടീം പ്രഖ്യാപനത്തിന് പിന്നാലെ താരം ഒരു പോസ്റ്റ് ട്വീറ്റ് ചെയ്തു. ടീമില് നിന്ന് പുറത്താണെങ്കിലും താരം നിരാശയൊന്നും താരം കാണിച്ചില്ല. പകരം ടീമിന് പിന്തുണയുണ്ടായിരിക്കണമെന്ന് അഭ്യര്‍ത്ഥിച്ചുക്കൊണ്ടായിരുന്നു അമിറിന്റെ ട്വീറ്റ്. ഇംഗ്ലണ്ടിനെതിരായ ഏകദിന പരമ്പരയ്ക്കുള്ള ടീമിലേക്ക് തെരഞ്ഞെടുക്കപ്പെട്ടതില് സന്തോഷമുണ്ടെന്നും അമിര് ട്വീറ്റില് പറയുന്നു. ട്വീറ്റ് ഇങ്ങനെ...\nഇംഗ്ലണ്ടിനെതിരായ ഏകദിന പരമ്പരയ്ക്കുള്ള പാക് ടീമിലേക്ക് തെരഞ്ഞെടുക്കപ്പെട്ടതില് ഏറെ സന്തോഷം. ഇംഗ്ലണ്ടിനെതിരെ എന്റെ 100 ശതമാനം പ്രകടനം പുറത്തെടുക്കും. ലോകകപ്പിന് ഒരുങ്ങുന്ന പാക്കിസ്ഥാന് ടീമിന് എല്ലാവിധ ആശംസകളും. ചിലപ്പോള് ലോകകപ്പ് പാക്കിസ്ഥാനിലെത്തും. ടീമിനെ പിന്തുണക്കൂ..\nഇംഗ്ലണ്ടില് മികച്ച പ്രകടനം പുറത്തെടുത്താല് ആമിറിന് ടീമില് കയറാനുള്ള അവസരമുണ്ട്. മെയ് 23വരെ ടീമില് മാറ്റം വരുത്താന് ഐസിസി അനുവദിക്കുന്നുണ്ട്.\nLast Updated 19, Apr 2019, 7:25 PM IST


'ഇത്രമാത്രം ഉണ്ടെന്നു അറിഞ്ഞില്ല'; ഈ കാര്യം ശ്രദ്ധിച്ചില്ലെങ്കില് അപകടം, മുന്നറിയിപ്പുമായി ബാങ്ക് ഉദ്യോഗസ്ഥ | facebook post of bank official about currency handling\nKerala, First Published 17, Mar 2020, 2:45 PM\nകൊവിഡ് ഭീതിയിലാണ് ലോകം. ഇങ്ങ് കേരളത്തിലും വലിയ പ്രതിസന്ധിയാണ് കൊവിഡിന്റെ വ്യാപനം ഉണ്ടാക്കിയിരിക്കുന്നത്. രോഗം പടരാതിരിക്കാനുള്ള പരമാവധി പ്രവര്‍ത്തനങ്ങള് സര്‍ക്കാരും ആരോഗ്യ പ്രവര്‍ത്തകരും ചെയ്യുന്നുണ്ട്.\nകൊവിഡ് ഭീതിയിലാണ് ലോകം. ഇങ്ങ് കേരളത്തിലും വലിയ പ്രതിസന്ധിയാണ് കൊവിഡിന്റെ വ്യാപനം ഉണ്ടാക്കിയിരിക്കുന്നത്. രോഗം പടരാതിരിക്കാനുള്ള പരമാവധി പ്രവര്‍ത്തനങ്ങള് സര്‍ക്കാരും ആരോഗ്യ പ്രവര്‍ത്തകരും ചെയ്യുന്നുണ്ട്. ഇതിനിടയില് ഓരോരുത്തരും ശ്രദ്ധിക്കേണ്ട കാര്യങ്ങളെ കുറിച്ചും അറിയിപ്പുകള് വന്നിട്ടുണ്ട്. അത്തരം അറിയിപ്പുകളെല്ലാം പാലിക്കാന് പലരും തയ്യാറാവുന്നില്ലെന്നുള്ള വാര്‍ത്തകളും പുറത്തുവരുന്നുണ്ട്.\nഇതിനിടയില് നമ്മള് അശ്രദ്ധമായി കൈകാര്യം ചെയ്യുന്ന കറന്‍സികള് എത്രത്തോളം അപകടകാരിയാണെന്ന് ഓര്‍മിപ്പിക്കുകയാണ് ഒരു ബാങ്ക് ഉദ്യോഗസ്ഥയുടെ കുറിപ്പ്. വൈകുന്നേരം വരെയുള്ള ഡ്യൂട്ടി ടൈമില് കറന്‍സികള് കൈകാര്യം ചെയ്തപ്പോള് കയ്യുറയില് പറ്റിയ അഴുക്കിന്റെ ചിത്രമാണ് അശ്വതി ഗോപന് എന്ന ഉദ്യോഗസ്ഥ പങ്കുവച്ചിരിക്കുന്നത്. ഇത് കൊവിഡ് പടരാന് എളുപ്പവഴിയാണെന്ന മുന്നറിയിപ്പും അവര് നല്‍കുന്നു.\nഒരു ദിവസം ബാങ്കിലെ cash കൗണ്ടറില് 10 am to4pm gloves ഇട്ടപ്പോള് കിട്ടിയ അഴുക്ക്\nഅഴുക്ക് ഉണ്ടെന്ന് അറിയാമായിരുന്നു.. ഇത്രമാത്രം ഉണ്ടെന്നു അറിഞ്ഞില്ല ????cash കൈകാര്യം ചെയുമ്പോള് പലപ്പഴും നമ്മള് വേണ്ടത്ര ശ്രദ്ധ കൊടുക്കാറില്ല... ദൗര്‍ഭാഗ്യവശാല് പലരും തുപ്പല് ഒക്കെ തൊട്ട് തേച്ചാണ് പൈസ എണ്ണുന്നത് !\nCash തൊടേണ്ടി വന്നാല് ആ കൈ കഴുന്നതിനു മുന്‍പ് മുഖത്തേക്ക് കൊണ്ടുപോകാതിരിക്കുക\nLast Updated 17, Mar 2020, 2:47 PM


ചേര്‍ത്തല സബ്ബ് രജിസ്ട്രാര് ഓഫീസില് മോഷണം : Deepika.com Nattu Visesham\nചേര്‍ത്തല: ചേര്‍ത്തല സബ്ബ് രജിസ്ട്രാര് ഓഫീസില് മോഷണം. 17,000 രൂപ നഷ്ടപ്പെട്ടു. ട്രഷറിയില് അടക്കാന് ഷെല്‍ഫിനുള്ളില് വച്ചിരുന്ന തുകയാണ് നഷ്ടപ്പെട്ടത്. രണ്ടുദിവസത്തെ അവധിക്കു ശേഷം തിങ്കളാഴ്ച തുറക്കാനെത്തിയപ്പോഴാണ് മോഷണവിവരം ശ്രദ്ധയില്‍പ്പെട്ടത്.\nമുന്‍വശത്തെ വാതിലിന്‍റെ പൂട്ടുതകര്‍ത്ത് അകത്തുകയറി ഷെല്‍ഫ് പൊളിക്കാതെ തുറന്നാണ് പണം കവര്‍ന്നത്.\nപോലീസില് നല്‍കിയ പരാതിയെത്തുടര്‍ന്ന് പോലീസും ഡോഗ് സ്‌ക്വാഡും വിരലടയാള വിദഗ്ധരും തെളിവെടുപ്പുനടത്തി. സംഭവത്തെ തുടര്‍ന്ന് ഇന്നലെ ഉച്ചവരെ ഓഫീസ് പ്രവര്‍ത്തനം തടസപ്പെട്ടു.\nരജിസ്‌ട്രേഷന് ഫീസിനത്തില് ലഭിച്ച തുകയാണ് ഇത്. അടുത്ത പ്രവൃത്തിദിവസമാണ് ഇതു ട്രഷറിയില് അടയ്ക്കുന്നത്. പണം മാത്രമാണ് നഷ്ടപ്പെട്ടതെന്നാണ് പ്രാഥമിക പരിശോധനയില് കണ്ടെത്തിയത്.


michael cohen new statements gone viral | പോണ് നടിമാരടക്കം ശരീരം വില്‍ക്കുന്ന നിരവധി സ്ത്രീകളില് അമേരിക്കന് പ്രസിഡന്റ് ട്രംപിന് മക്കളുണ്ട്; വെളിപ്പെടുത്തലുകളുമായി മൈക്കിള് കൊഹന് | Mangalam\nThursday, May 23, 2019 Last Updated7Min 58 Sec ago English Edition\nSunday 03 Mar 2019 01.05 PM\nപോണ് നടിമാരടക്കം ശരീരം വില്‍ക്കുന്ന നിരവധി സ്ത്രീകളില് അമേരിക്കന് പ്രസിഡന്റ് ട്രംപിന് മക്കളുണ്ട്; വെളിപ്പെടുത്തലുകളുമായി മൈക്കിള് കൊഹന്\nവാഷിംഗ്ടണ് : യുഎസ് പ്രസിഡന്റ് ഡോണള്‍ഡ് ട്രംപിനെ കുറിച്ച് നിലനില്‍ക്കുന്നത് പല തലങ്ങളില് നിന്നും കടുത്ത വിമര്‍ശനങ്ങളാണ്. ട്രംപിന്റെ പേഴ്‌സണല് അറ്റോര്‍ണിയായിരുന്ന മൈക്കള് കൊഹന്റെ ആരോപണങ്ങളാണ് ഇപ്പോള് ചര്‍ച്ചയാകുന്നത്. ഇരുവരും നാളുകള്‍ക്ക് മുന്‍പാണ് പിരിഞ്ഞത്. ഇരുവരുടെയും ബന്ധം വഷളായതോടെ ട്രംപിനെ കുറിച്ചുള്ള അറിയാ കഥകള് പുറത്ത് വരുമെന്ന് മാധ്യമങ്ങള് വിലയിരുത്തിയിരുന്നു. ഇപ്പോള് ഈ വിലയിരുത്തല് ശരിയായിരിക്കുകയാണ്.\n'' അമേരിക്കയുടെ ഉന്നമനം ട്രംപിന്റെ ലക്ഷ്യമേ അല്ലെന്നും സ്വന്തംപ്രശസ്തിയും സുഖവും മാത്രമാണ് ലക്ഷ്യമെന്നുമാണ് കോഹന് പറയുന്നത്. മനസുനിറയെ വംശീയ വെറിയാണ്. സ്ത്രീകളെ വശീകരിച്ച് ഉപയോഗിക്കാന് പ്രത്യേക കഴിവു തന്നെയുണ്ട്. നീലച്ചിത്ര നായികമാരും ശരീരം വില്‍ക്കുന്നവരുമായ നിരവധി സ്ത്രീകളുമായി ട്രംപിന് ബന്ധമുണ്ട്. ഇവരില് പലരിലും മക്കളുമുണ്ട്. പണത്തിന്റെ ബലത്തില് എല്ലാംതേച്ചുമാച്ചുകളയും. കള്ളം പറയാനും ചതിക്കാനും ഒരു മടിയുമില്ല'' കൊഹെന് പറയുന്നു.\nലൈംഗികാരോപണം ഉന്നയിച്ച നീലച്ചിത്രതാരം സ്‌റ്റോമി ഡാനിയേലിന് പണംകൊടുത്ത് ഒതുക്കാന് ശ്രമിച്ചതിനെക്കുറിച്ചും കൊഹെന് പറഞ്ഞു. ആരോപണങ്ങള് ഉണ്ടാവാതിരിക്കാന് നോട്ടുകെട്ടുകളില് വിരലടയാളം പതിയാതിരിക്കാന് ഏറെ കഷ്ടപ്പെട്ടെന്നാണ് കൊഹെന് പറയുന്നത്. ട്രംപുമായുള്ള ബന്ധം പുറത്തു പറയുമെന്ന് ഭീഷണിപ്പെടുത്തിയ നീലച്ചിത്ര നായിക സ്‌റ്റോമി ഡാനിയേലിന് പണം കൊടുത്ത് പ്രശ്‌നം പരിഹരിക്കാന് മുന്നില് നിന്ന് പ്രവര്‍ത്തിച്ചത് കൊഹെനായിരുന്നു. എന്നാല് കൊഹെന്റെ ആരോപണത്തോട് ട്രംപ് പ്രതികരിച്ചിട്ടില്ല.\nഐടി മേഖലയ്ക്ക് ഭീഷണി; ട്രംപ് അമേരിക്കയില് ദേശീയ അടിയന്തിരാവസ്ഥ പ്രഖ്യാപിച്ചു; ലക്ഷ്യം ഹുവായ് ?\nമനോഭാവം നല്ലതാണെങ്കില് മാത്രം അമേരിക്കയുമായി മൂന്നാമതും കൂടിക്കാഴ്ചയ്ക്ക് തയ്യാര്: കിം ജോങ് ഉന്\nനാല് ഫോണ്, രണ്ട് പാസ്സ്‌പോര്‍ട്ട്, ട്രംപിനെ കാണാന് വന്ന ആ ചൈനീസ് യുവതി ആര്? അന്വേഷണത്തിന് തുടക്കമിട്ട് അമേരിക്കന് ഉദ്യോഗസ്ഥര്\nട്രംപിന് ക്ലീന്‍ചിറ്റ്; തെരഞ്ഞെടുപ്പ് വേളയില് റഷ്യയുമായി ഗൂഢാലോചന നടത്തിയതിന് തെളിവില്ലെന്ന് റിപ്പോര്‍ട്ട്\nരാഹുല് ഗാന്ധി അമേഠിയില് പരാജയം; സ്മൃതി ഇറാനിക്ക് അരലക്ഷത്തിനടുത്ത് ഭൂരിപക്ഷം\nശബരിമല സുവര്‍ണാവസരമായില്ല; പി.സി ജോര്‍ജിന്റെ പിന്തുണയും ഫലം കണ്ടില്ല; പൂഞ്ഞാറില് കെ. സുരേന്ദ്രന് വീണയേക്കാള് 10,000ലേറെ വോട്ടിന് പിന്നില്; ഒന്നൊഴികെ എല്ലാ നിയോജക മണ്ഡലങ്ങളിലും മൂന്നാംസ്ഥാനത്ത്


ത്രിരാഷ്ട്ര വനിതാ ടി-20യിൽ കരുത്തരായ ഓസ്ട്രേലിയക്കെതിരെ ഇന്ത്യക്ക് ഉജ്ജ്വല ജയം. ഓസ്ട്രേലിയ മുന്നോട്ടു വെച്ച 174 റൺസ് വിജയലക്ഷ്യം ഇന്ത്യ അവസാന ഓവറിൽ മൂന്നു വിക്കറ്റ് മാത്രം നഷ്ടപ്പെടുത്തി മറികടക്കുകയായിരുന്നു. ഇന്ത്യയുടെ റെക്കോർഡ് ചേസിംഗ് ആണിത്. ഓപ്പണർമാരുടെ തകർപ്പൻ ബാറ്റിംഗാണ് ഇന്ത്യക്ക് കരുത്തായത്. സ്മൃതി മന്ദന 55 റൺസെടുത്ത് ടോപ്പ് സ്കോററായി. കൗമാര താരം ഷഫാലി വർമ 49 റൺസെടുത്തു.\nഗംഭീരമായാണ് ഇന്ത്യ തുടങ്ങിയത്. ക്ലബ് ബൗളർമാരെ നേരിടുന്ന ലാഘവത്തോടെ ഇന്ത്യൻ ഓപ്പണർ ഓസീസ് ബൗളർമാരെ തല്ലിച്ചതച്ചു. 16 വയസ്സുകാരിയായ ഷഫാലി വർമ ആയിരുന്നു കൂട്ടത്തിൽ അപകടകാരി. ഷഫാലിക്ക് പിന്തുണ നൽകി മന്ദന നോൺ സ്ട്രൈക്കേഴ്സ് എൻഡിൽ നിന്നപ്പോൾ ഷഫാലി എലിസ് പെറിയും ജെസ് ജൊനാസനും അടങ്ങുന്ന ഓസീസിൻ്റെ ലോകോത്തര ബൗളിംഗ് നിരയെ പിച്ചിച്ചീന്തി. 8.2 ഓവറിൽ 85 എന്ന നിലയിലാണ് ഇന്ത്യക്ക് ആദ്യ വിക്കറ്റ് നഷ്ടമായത്. വെറും 28 പന്തുകളിൽ 8 ബൗണ്ടറികളും ഒരു സിക്സറും സഹിതം 49 റൺസെടുത്ത ഷഫാലിയെ നിക്കോൾ കാരിയുടെ കൈകളിൽ എത്തിച്ച എലിസ് പെറി ഓസീസിന് ബ്രേക്ക്‌ത്രൂ നൽകി.\nമൂന്നാം നമ്പറിൽ ഇറങ്ങിയ ജമീമ റോഡ്രിഗസും നിരാശപ്പെടുത്തിയില്ല. മന്ദനയുമായി രണ്ടാം വിക്കറ്റിൽ 37 റൺസിൻ്റെ കൂട്ടുകെട്ടുയർത്തിയ ജമീമ 19 പന്തുകൾ5ബൗണ്ടറിയടക്കം 30 റൺസെടുത്ത് പുറത്തായി. മേഗൻ ഷൂട്ടിൻ്റെ പന്തിൽ അലിസ ഹീലി പിടിച്ചാണ് ജമീമ പവലിയനിലേക്ക് മടങ്ങിയത്. മൂന്നാം വിക്കറ്റിൽ ക്യാപ്റ്റൻ ഹർമൻപ്രീത് കൗറുമായി ചേർന്ന് മന്ദന 42 റൺസ് കൂട്ടിച്ചേർത്തു. ഇതിനിടെ 44 പന്തുകളിൽ ഇന്ത്യൻ ഓപ്പണർ അർധസെഞ്ചുറിയും കുറിച്ചു. അർധസെഞ്ചുറിക്ക് പിന്നാലെ 48 പന്തുകളിൽ7ബൗണ്ടറി അടക്കം 55 റൺസെടുത്ത മന്ദന നിക്കോൾ കാരിയുടെ പന്തിൽ വിക്കറ്റിനു മുന്നിൽ കുരുങ്ങി.\nജയിക്കാൻ 10 റൺസ് മാത്രം വേണ്ടിയിരുന്നപ്പോഴാണ് മന്ദന പുറത്തായത്. അഞ്ചാം നമ്പറിൽ ക്രീസിലെത്തിയ ദീപ്തി ശർമ്മ4പന്തുകളിൽ2ബൗണ്ടറിയടക്കം 11 റൺസെടുത്ത് ഇന്ത്യയെ വിജയത്തിലേക്ക് നയിച്ചു. ദീപ്തിയും ഹർമൻപ്രീതും (20) പുറത്താവാതെ നിന്നു.\nഇതോടെ നാലു മത്സരങ്ങളിൽ നിന്ന് ഇന്ത്യക്ക് രണ്ട് ജയം ആയി. ഇംഗ്ലണ്ടിനെതിരെ ആദ്യ മത്സരം ജയിച്ച ഇന്ത്യ പിന്നീട് ഓസ്ട്രേലിയക്കെതിരെയും ഇംഗ്ലണ്ടിനെതിരെയും പരാജയപ്പെട്ടിരുന്നു. ജയത്തോടെ ഇന്ത്യ പട്ടികയിൽ രണ്ടാമതാണ്. ഓസ്ട്രേലിയ-ഇംഗ്ലണ്ട് മത്സരത്തിൽ ഇംഗ്ലണ്ട് വിജയിച്ചാൽ ഇന്ത്യക്ക് ഫൈനൽ കളിക്കാം. ഓസ്ട്രേലിയ ജയിച്ചാൽ ഇരു ടീമുകൾക്കും രണ്ട് ജയം വീതം ഉണ്ടാവുമെങ്കിലും മികച്ച നെറ്റ് റൺ റേറ്റിൽ ഓസീസ് ഫൈനലിലേക്ക് ടിക്കറ്റെടുക്കും.\nStory Highlights: Smriti Mandhana, Shefali Verma, T-20\nRead more on: Smriti Mandhana | t-20 | WOMENS CRICKET


ഗള്‍ഫില് കനത്ത മഴ; ഒമാനില് ആറ് മരണം; ദുബായ് ഗ്ലോബല് വില്ലേജ് അടച്ചു | Pravasi | Deshabhimani | Sunday Jan 2, 2022\nഅനസ് യാസിന്Updated: Sunday Jan 2, 2022\nകനത്ത മഴയില് കുവൈത്ത് സിറ്റിയില് വെള്ളം കയറിയപ്പോള്\nമനാമ > വിവിധ ഗള്‍ഫ് രാജ്യങ്ങളില് കനത്ത മഴയില് വ്യാപക നഷ്ടം. ഒമാനില് രണ്ട് ദിവസമായി തുടരുന്ന മഴയില് ആറ് പേര് മരിച്ചു. വെള്ളക്കെട്ടിലും മലവെള്ളപാച്ചിലിലും കുടുങ്ങിയ 20 ഓളം പേരെ രക്ഷപ്പെടുത്തി. പ്രതികൂല കാലാവസ്ഥയെ തുടര്‍ന്ന് ദുബായിലെ ഗ്ലോബല് വില്ലേജ് താല്‍ക്കാലികമായി അടച്ചു. ദുബായ് ഷോപ്പിംഗ് ഫെസ്റ്റിവലിന്റെ ഞായറാഴ്ചത്തെ വെടിക്കെട്ടും ഒഴിവാക്കി.\nകുവൈത്തില് കനത്ത മഴയെ തുടര്‍ന്ന് വിമാനങ്ങള് വൈകി. വിമാനത്താവളത്തിന്റെ പ്രവര്‍ത്തനം നിര്‍ത്തിവെച്ചില്ല. ഞായറാഴ്ചത്തെ കുവൈത്ത്-തിരുവനന്തപുരം എയര് ഇന്ത്യ എക്‌സ്പ്രസ് വിമാനം റദ്ദാക്കി. സ്‌കൂളുകളിലും സര്‍വകലാശാലകളിലും തിങ്കളാഴ്ച ക്ലാസ് ഉണ്ടാകില്ലെന്ന വിദ്യാഭ്യാസ മന്ത്രി അലി അല് മുദാഫ് അറിയിച്ചു. തിങ്കളാഴ്ച നടത്താനിരുന്ന സ്‌കൂള് പരീക്ഷകള് മാറ്റിവച്ചു. കുവൈത്തില് കനത്ത മഴയില് വിവിധ ഭാഗങ്ങളില് വെള്ളപ്പൊക്കമുണ്ടായി. നിരവധി വാഹനം മുങ്ങി. വെള്ളക്കെട്ടില് കുടുങ്ങിയ 106 പേരെ അഗ്‌നിശമന വിഭാഗം രക്ഷിച്ചു. ഞയറാഴ്ച രാവിലെ മുതല് ശക്തമായ മഴയുണ്ട്. അത്യാവശ്യത്തിനല്ലാതെ പുറത്തിറങ്ങരുതെന്നും കടലില് പോകരുതെന്നും റോഡ് ഗതാഗതത്തില് ജാഗ്രത പുലര്‍ത്തണമെന്നും ആഭ്യന്തര മന്ത്രാലയം മുന്നറിയിപ്പ് നല്‍കി. അഹ്മദി ഭാഗത്താണ് മഴ കനത്തുപെയ്തത്. അഗ്‌നിശമന വകുപ്പ് റോഡുകളിലെ വെള്ളക്കെട്ട് നീക്കി.\nബഹ്‌റൈനില് ശനിയാഴ്ച രാത്രി പെയ്ത കനത്ത മഴയില് നിരവധി താഴ്ന്ന പ്രദേശങ്ങളിലും റോഡുകളിലും വെള്ളം കയറി. മൂന്നു ദിവസായി രാജ്യത്ത് മഴയുണ്ട്. ബഹ്‌റൈനില് താപനില 13 ഡിഗ്രി സെല്‍ഷ്യസായി കുറയാന് സാധ്യതയുണ്ടെന്ന് കാലാവസ്ഥാ വിഭാഗം പറയുന്നു. വെള്ളം കയറിയ സ്ഥലങളില് നിന്ന് വെള്ളം പമ്പ് ചെയ്ത് ഒഴിവാക്കാന് ടാങ്കറുകള് വിന്യസിച്ചു. ഞായറാഴ്്ച പകല് മഴ വിട്ടു നിന്നുവെങ്കിലും വൈകീട്ട് പലയിടങ്ങളിലും കനത്ത മഴ പെയ്തു.\nസന്ദര്‍ശകരുടെ സുരക്ഷ മുന്‍നിര്‍ത്തിയാണ് ഗ്ലോബല് വില്ലേജ് അടച്ചതെന്ന് യുഎഇ ടൂറിസം അധികൃതര് അറിയിച്ചു. ദിവസവും ആയിരകണക്കിന് സന്ദര്‍ശകരെത്തുന്ന സ്ഥലമാണ് ഗ്ലോബില് വില്ലേജ്. തിങ്കളാഴ്ച വൈകീട്ട് നാലു മുതല് വീണ്ടും തുറക്കുമെന്നും അറിയിച്ചു. യുഎഇയുടെ വിവിധ ഭാഗങ്ങളില് മൂന്നു ദിവസമായി മഴയും ആലിപ്പഴ വര്‍ഷവും ഉണ്ട്. ചൊവ്വാഴ്ച വരെ ഇടിയും മിന്നലോടുകൂടിയ മഴയും ആലിപ്പഴ വര്‍ഷവും പ്രതീക്ഷിക്കാമെന്ന് കാലാവസ്ഥ വിഭാഗം അറിയിച്ചു.\nഒമാനില് പല ഗവര്‍ണറേറ്റുകളിലും വെള്ളപ്പൊക്കമുണ്ടായി. വെള്ളി, ശനി ദിവസങ്ങളില് കനത്ത മഴയാണ് ഉണ്ടായത്. ഒമാന് ഉള്‍ക്കടലിലെ ന്യൂനമര്‍ദ്ദം ജനുവരി അഞ്ച് വരെ നീളുമെന്ന് കാലാവസ്ഥാ വിഭാഗം അറിയിച്ചു. മുസണ്ടം, നോര്‍ത്ത് അല് ബത്തിന, സൗത്ത് അല് ബത്തിന, മസ്‌കറ്റ്, ബുറൈമി, ദാഹിറ, ദഖ്‌ലിയ, സൗത്ത് അല് ഷര്‍ഖിയ, നോര്‍ത്ത് അല് ഷര്‍ഖിയ ഗവര്‍ണറേറ്റുകളില് മേഘാവൃതമായ കാലാവസ്ഥയാണ്. ഇവിടെ കാറ്റിനൊപ്പം മിന്നലോടുകൂടിയ മഴയ്ക്കും ആലിപ്പഴ വര്‍ഷത്തിനും സാധ്യതയുണ്ട്. വാദികളില് പെട്ടന്ന് വെള്ളപ്പൊക്കമുണ്ടായേക്കുമെന്നും മുന്നറിയിപ്പ് നല്‍കി.\nHeavy rain lashes Gulf\nപ്രോഗ്രസീവ് പ്രെഫഷണല് ഫോറം പ്രവര്‍ത്തനോദ്ഘാടനം ജൂണ് ആദ്യവാരം; സംഘാടക സമിതിയായി\nകുവൈത്ത് കുടുംബ സന്ദര്‍ശക വിസ പുനരാരംഭിക്കുന്നു\nകേരള പ്രസ് ക്ലബ് കുവൈത്ത് രൂപവത്കരിച്ചു\nകേരളീയ സമാജത്തില് പത്ത് നാള് നീളുന്ന ഇന്തോ-ബഹ്‌റൈന് നൃത്ത-സംഗീതോത്സവം\nകുവൈത്തില് മന്ത്രിസഭ രാജിവെച്ചു


സംസ്ഥാനത്ത് ഇന്ന് 11,584 പേര്‍ക്ക് കോവിഡ് സ്ഥിരീകരിച്ചു; കണ്ണൂര് ജില്ലയില് 633 പേര്‍ക്ക് Kannur metro online news|www.kannurmetroonline.com\nPublished on 13 June 2021 5:58 pm IST\nകഴിഞ്ഞ ദിവസങ്ങളിലുണ്ടായ 206 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 11,181 ആയി. ഇന്ന് രോഗം സ്ഥിരീകരിച്ചവരില് 83 പേര് സംസ്ഥാനത്തിന് പുറത്ത് നിന്നും വന്നവരാണ്. 10,793 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 642 പേരുടെ സമ്പര്‍ക്ക ഉറവിടം വ്യക്തമല്ല. തിരുവനന്തപുരം 1640, തൃശൂര് 1357, കൊല്ലം 1303, എറണാകുളം 1051, പാലക്കാട് 646, മലപ്പുറം 952, കോഴിക്കോട് 880, ആലപ്പുഴ 657, കണ്ണൂര് 562, കോട്ടയം 592, കാസര്‍ഗോഡ് 412, ഇടുക്കി 395, പത്തനംതിട്ട 215, വയനാട് 131 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്.


സൂപ്പര് താരത്തിന് പരിക്ക്, ഓപ്പണറായി മായങ്ക് വരുമോ?, ടീം ഇന്ത്യയ്ക്ക് തിരിച്ചടി\nadmin — 1 week ago — Cricket , Team India\nഇന്ത്യന് യുവ ഓപ്പണര് ശുഭ്മാന് ഗില്ലിന് പരിക്ക്. ഇംഗ്ലണ്ടിനെതിരായ രണ്ടാം ക്രിക്കറ്റ് ടെസ്റ്റിന്റെ മൂന്നാം ദിനത്തില് ഫീല്‍ഡിങ്ങിനിടെ ഇടം കൈക്ക് പരിക്കേറ്റതാണ് ഗില്ലിന് തിരിച്ചടിയായത്. ഇതോടെ ഗില് നാലാം ദിനത്തില് ഫീല്‍ഡിങ്ങിനിറങ്ങിയില്ല.\nഅപ്പില് ഫീല്‍ഡ് ചെയ്യുകയായിരുന്ന ഗില്ലിന്റെ ഇടം കൈയില് പന്ത് പതിച്ചാണ് പരിക്കേറ്റത്. മൂന്നാം ദിനം താരം ഫീല്‍ഡിങ് തുടര്‍ന്നെങ്കിലും വേദന കൂടിയതോടെ താരത്തെ സ്‌കാനിങ്ങിന് വിധേയനാക്കി. പരിക്ക് ഗുരുതരമല്ലെന്നാണ് വിവരം. നാലാം ദിനം ഗില് ഫീല്‍ഡ് ചെയ്യാനില്ലെന്ന് ബിസിസിഐ ഔദ്യോഗിക വെബ്സൈറ്റിലൂടെ അറിയിച്ചിട്ടുണ്ട്.\nമൂന്നാം ടെസ്റ്റിന് മുന്നോടിയായി ഗില്ലിന് തിരിച്ചെത്താന് കഴിയുമെന്നാണ് പ്രതീക്ഷിക്കുന്നത്. പിങ്ക് ബോള് ടെസ്റ്റ് ഇന്ത്യയെ സംബന്ധിച്ച് വളരെ നിര്‍ണ്ണായകമാണ്. ഗില്ലിന് പരിക്ക് ഭേദമായില്ലെങ്കില് ഓപ്പണറായി മായങ്ക് അഗര്‍വാള് തിരിച്ചെത്തും.\nഇന്ത്യയില് 99.50 ബാറ്റിങ് ശരാശരിയുള്ള മായങ്കിന് ആദ്യ രണ്ട് മത്സരത്തിലും ഇന്ത്യ അവസരം നല്‍കിയില്ല. ഓസ്ട്രേലിയയില് നടത്തിയ മിന്നും പ്രകടനത്തിന്റെ കരുത്തിലാണ് ഗില് ഓപ്പണറായി ഇന്ത്യയിലും സ്ഥാനം പിടിച്ചത്. മായങ്കിന് ഓസ്ട്രേലിയയില് ലഭിച്ച അവസരങ്ങള് മുതലാക്കാന് സാധിക്കാതെ പോയതും തിരിച്ചടിയായി.\nആദ്യ ടെസ്റ്റില് മികച്ച പ്രകടനം കാഴ്ചവെക്കാന് ഗില്ലിന് സാധിച്ചിരുന്നു. എന്നാല് രണ്ടാം ടെസ്റ്റില് പ്രതീക്ഷയ്ക്കൊത്തുയരാന് താരത്തിനായില്ല. ആദ്യ ഇന്നിങ്സില് പൂജ്യത്തിന് പുറത്തായ ഗില് രണ്ടാം ഇന്നിങ്സില് 14 റണ്‍സാണ് നേടിയത്.\nപിച്ചിനല്ലായിരുന്നു, കുഴപ്പം ബാറ്റ്‌സ്മാന്‍മാരുടെ ടെക്‌നിക്കിനായിരുന്നു, ആ സത്യം മറച്ച് വെക്കപ്പെടുന്നു\nഅയാള്‍ക്ക് അംഗീകാരങ്ങളില്ല, പക്ഷെ ഈ വിജയത്തിന്റെ ക്രെഡിറ്റ് മുഴുവന് അവനാണ്\nഇന്ത്യയുടെ വിജയത്തിന് പിന്നാലെ രൂക്ഷവിമര്‍ശനവുമായി യുവി


പ്രതിഷേധിച്ചു | Chirakkadavu\nചിറക്കടവ്: കളമ്പുകാട്ടുകവലയിൽ കോൺഗ്രസ് സ്ഥാപിച്ച കൊടിമരം നശിപ്പിച്ചതിൽ ചിറക്കടവ് മണ്ഡലം കമ്മിറ്റി പ്രതിഷേധിച്ചു. മണ്ഡലം പ്രസിഡന്റ് ജയകുമാർ കുറിഞ്ഞിയുടെ അധ്യക്ഷതയിൽ പി.എൻ.ദാമോദരൻപിള്ള, സി.ജി.രാജൻ, പി.എം.മാത്യു പുന്നത്താനം, ടി.കെ.ബാബുരാജ്, സനോജ് പനയ്ക്കൽ, ഷിജോ കൊട്ടാരം, സേവ്യർ മൂലകുന്ന്, അഭിലാഷ് ചന്ദ്രൻ, സുരേഷ് ടി.നായർ തുടങ്ങിയവർ പ്രസംഗിച്ചു.\nചിറക്കടവ്: മണക്കാട്ട് ഭദ്രാക്ഷേത്രത്തിലെ രാമായണോത്സവം 17-ന് തുടങ്ങും. നവമാധ്യമ കൂട്ടായ്മയും കൊല്ലമല കുടുംബവും നേതൃത്വം നൽകും. രാവിലെ അഞ്ചിന് സമ്പൂർണ രാമയണപാരായണ യജ്ഞം തുടങ്ങും. രണ്ടിന് എൽ.പി., യു.പി., ഹൈസ്‌കൂൾ, പൊതുവിഭാഗം എന്നീ വിഭാഗങ്ങളിൽ രാമായണ പ്രശ്നോത്തരി മത്സരം നടത്തും. വൈകീട്ട് ആധുനിക കാലഘട്ടത്തിൽ രാമായണത്തിന്റെ പ്രസക്തി എന്ന വിഷയത്തിൽ കണ്ണൂർ എം.ജി.വിനോദ് പ്രഭാഷണം നടത്തും.\nചിറക്കടവ്: ചിറക്കടവ് യു.പി.സ്‌കൂളിൽ വിദ്യാരംഗം കലാ സാഹിത്യവേദി ഉദ്ഘാടനം കവി പി.മധു നിർവഹിച്ചു. പി.ടി.എ.പ്രസിഡന്റ് ജയദേവൻ അധ്യക്ഷത വഹിച്ചു. വണ്ടങ്കൽ കേശവൻ നായർ സ്മാരക എൻഡോവ്‌മെന്റ് വിതരണം പഞ്ചായത്തംഗം ബി.രവീന്ദ്രൻ നായരും ക്ലബ്ബുകളുടെ ഉദ്ഘാടനം പഞ്ചായത്തംഗം കെ.ജി.കണ്ണനും നിർവഹിച്ചു. എസ്.എസ്.എൽ.സി. പരീക്ഷയിൽ എല്ലാ വിഷയത്തിനും എപ്ലസ് നേടിയ സ്‌കൂളിലെ പൂർവവിദ്യാർഥി താഹിറ ഷാജഹാന് ഉപഹാരം നൽകി.\nചിറക്കടവ് വെസ്റ്റ്: പബ്ലിക് ലൈബ്രറിയിൽ ഞായറാഴ്ച 9.30 മുതൽ ഒന്നുവരെ സൗജന്യ നേത്രപരിശോധനാ ക്യാമ്പ് നടത്തും. തിരുവല്ല ഐ മൈക്രോ സർജറി കണ്ണാശുപത്രി, ദൃഷ്ടി ചാരിറ്റബിൾ സൊസൈറ്റി എന്നിവയുടെ സഹകരണത്തോടെയാണ് ക്യാമ്പ്. പഞ്ചായത്ത് പ്രസിഡന്റ് ജയാ ശ്രീധർ ഉദ്ഘാടനം നടത്തും.\nഎസ്.പി.വി. എൻ.എസ്.എസ്. സ്‌കൂളിൽ മാതൃഭൂമി-അമൃത ട്രാവത്സ് മധുരം മലയാളം\nനാരായണീയദിനം ചിറക്കടവ് മഹാദേവക്ഷേത്രത്തിൽ അഖണ്ഡപാരായണം\nസാമൂഹികവിരുദ്ധ ശല്യത്തിനെതിരേ ജാഗ്രതാസമിതിയുമായി നാട്ടുകാർ\nചിറക്കടവ് ക്ഷേത്രത്തിൽ അഖണ്ഡ നാരായണീയ യജ്ഞം


ഹോളിവുഡ് നടി മുതല് ഇന്റര്‍പോള് മേധാവി വരെ; ചൈന 'കാണാതാക്കിയ' പ്രമുഖരുടെ പട്ടിക നീളുന്നു\nTuesday, May 21, 2019 03:24:32 AM\nYou are here » Home » Most Read » ഹോളിവുഡ് നടി മുതല് ഇന്റര്‍പോള് മേധാവി വരെ; ചൈന ‘കാണാതാക്കിയ’ പ്രമുഖരുടെ പട്ടിക നീളുന്നു\nPosted By: Nri Malayalee October 7, 2018\nസ്വന്തം ലേഖകന്: ഹോളിവുഡ് നടി മുതല് ഇന്റര്‍പോള് മേധാവി വരെ; ചൈന ‘കാണാതാക്കിയ’ പ്രമുഖരുടെ പട്ടിക നീളുന്നു. അന്താരാഷ്ട്ര അന്വേഷണ ഏജന്‍സിയായ ഇന്റര്‍പോളിന്റെ മേധാവിയെ കാണാനില്ലെന്ന വാര്‍ത്ത കഴിഞ്ഞ ദിവസമാണ് പുറത്തുവന്നത്. ഫ്രാന്‍സില് നിന്ന് ചൈനയിലേക്ക് തിരിച്ച ഇന്റര്‍പോള് മേധാവി മെങ് മെങ് ഹോങ്‌വെയിയെ കുറിച്ച് പിന്നീട് വിവരങ്ങള് ഒന്നും ലഭിച്ചിരുന്നില്ല. അദ്ദേഹത്തെ ആരെങ്കിലും തട്ടിക്കൊണ്ടുപോയതാണോ എന്ന സംശയവും ഉയര്‍ന്നിരുന്നു. ചൈനയിലെത്തിയ ശേഷമാണ് മെങ്ങിനെ കാണാതായതെന്നു സ്ഥിരീകരിച്ചിട്ടുമുണ്ട്.\nചൈനീസ് ഭരണകൂടത്തിന് അപ്രിയമായ എന്തോ ഒരു കാര്യം മെങ് ചെയ്തതായും അതിനാല് ചൈനീസ് ഭരണകൂടത്തിന്റെ അറിവോടെയാണ് ഈ തിരോധാനമെന്ന അഭ്യൂഹവും ശക്തമാണ്. അടുത്ത കാലത്തായി ചെനയില് വച്ച് അപ്രത്യക്ഷമാകുന്ന രണ്ടാമത്തെ പ്രശസ്തനാണ് മെങ് ഹോങ്‌വെ. പ്രശസ്ത നടി ഫാന് ബിങ്ബിങ് ആണ് ഈ കണ്ണിയിലെ ആദ്യ വ്യക്തി. ജൂണില് ദുരൂഹസാഹചര്യത്തില് അപ്രത്യക്ഷയായ ഫാന് ആദായ നികുതി വെട്ടിപ്പിനെ തുടര്‍ന്ന് അന്വേഷണം നേരിടുകയായിരുന്നു.\nകേസില് ഫാന് ഉദ്യോഗസ്ഥരുടെ അന്വേഷണവുമായി സഹകരിക്കുന്നുണ്ടെന്ന ഔദ്യോഗിക സ്ഥിരീകരണം വന്നത് മെങ് കാണാതായതിന്റെ രണ്ടു ദിവസം മുന്‍പു മാത്രമാണ്. ഹോളിവുഡ് ചിത്രങ്ങളില് വരെ അഭിനയിച്ച ഫാനിന് നികുതിവെട്ടിപ്പ് ആരോപിച്ച് 70 ദശലക്ഷം ഡോളര് പിഴയാണ് ആദായനികുതി വകുപ്പ് ചുമത്തിയിട്ടുള്ളത്. ഫാനിന്റെ തിരോധാനത്തിനു പിന്നില് രാജ്യത്തെ ഔദ്യോഗിക സംവിധാനം തന്നെയാണെന്നു നേരത്തേ തന്നെ അഭ്യൂഹങ്ങളുണ്ടായിരുന്നു.\nഅഴിമതി നടത്തുന്ന ഉദ്യോഗസ്ഥരെ പിടികൂടി കുറ്റം തെളിയിക്കാനായി വിപുലമായ അധികാരങ്ങളോടു കൂടിയ അഴിമതിവിരുദ്ധ അന്വേഷണ ഏജന്‍സിക്ക് ഷി ചിന്‍പിങ് ഈ വര്‍ഷം രൂപം നല്‍കിയിരുന്നു. അന്വേഷണ പരിധിയിലുള്ള ഉദ്യോഗസ്ഥര് ഒരു മുന്നറിയുപ്പുമില്ലാതെ ആഴ്ചകളോ മാസങ്ങളോ അപ്രത്യക്ഷരാകും. പിന്നീടാകും അന്വേഷണ സംഘങ്ങളാണ് ഈ തിരോധാനങ്ങളുടെ പിന്നിലെന്ന കാര്യം ഔദ്യോഗികമായി പുറത്തുവരിക. നിരവധി ഉദ്യോഗസ്ഥ പ്രമുഖര് ഇപ്രകാരം അപ്രത്യക്ഷരായതായാണ് റിപ്പോര്‍ട്ടുകള്.


പ്രതിഷേധം ഫലം കണ്ടില്ല; സിനിമ ടിക്കറ്റിന് ഇന്നുമുതല് വിലകൂടും; സാധാരണ ടിക്കറ്റിന് ഇനി 130 രൂപ | DoolNews\nപ്രതിഷേധം ഫലം കണ്ടില്ല; സിനിമ ടിക്കറ്റിന് ഇന്നുമുതല് വിലകൂടും; സാധാരണ ടിക്കറ്റിന് ഇനി 130 രൂപ\nMonday, 18th November 2019, 8:55 am\nതിരുവനന്തപുരം: സമരങ്ങളും പ്രതിഷേധങ്ങളും വകവെയ്ക്കാതെ സംസ്ഥാനത്തെ സിനിമ തിയേറ്ററുകളില് ടിക്കറ്റ് നിരക്ക് ഇന്ന് മുതല് കുത്തനെ ഉയരും. വിവിധ ക്ലാസുകളിലായി 10 രൂപ മുതല് 30 രൂപ വരെയാണ് വര്‍ധിക്കുന്നത്.\nനിലവില് ടിക്കറ്റിനു മേല് ഉള്ള ജി. എസ്. ടി , ക്ഷേമ നിധി, എന്നിവയ്ക്ക് പുറമേ പുതിയ വിനോദ നികുതിയും ഏര്‍പ്പെടുത്താനുള്ള സര്‍ക്കാരിന്റെ തീരുമാനത്തെ തുടര്‍ന്നാണിത്. നേരത്തെ പ്രതിഷേധവുമായി രംഗത്ത് എത്തിയിരുന്നെങ്കിലും ഒടുവില് സര്‍ക്കാര് തീരുമാനത്തിന് തിയേറ്റര് സംഘടനകള് വഴങ്ങുകയായിരുന്നു. ജിഎസ്‌ടിക്കും പ്രളയ സെസിനും പുറമേ വിനോദ നികുതി കൂടി അധികമായി ഈടാക്കുന്നത് സിനിമ മേഖലയെ പ്രതിസന്ധിയിലാക്കുമെന്നാണ് കേരള ഫിലിം ചേമ്പർ ഓഫ് കൊമേഴ്‌സിന്റെ നിലപാട്.\nനേരത്തെ വിനോദ നികുതി പിന്‍വലിക്കില്ലെന്ന സര്‍ക്കാര് തീരുമാനത്തില് പ്രതിഷേധിച്ച് സിനിമാ സംഘടനകള് വ്യാഴാഴ്ച സിനിമാ ബന്ദ് നടത്തിയിരുന്നു. നികുതി ഏര്‍പ്പെടുത്തിയ തീരുമാനത്തിന് എതിരെ സംഘടനകള് കോടതിയെ സമീപിച്ചിരുന്നെങ്കിലും നടപടി നീണ്ടു പോകുകയാണ്.\nകോടതി വിധി പ്രതികൂലമായാല് മൂന്‍കാല പ്രാബല്യത്തോടെ തിയേറ്ററുകള് സര്‍ക്കാരിന് നികുതി നല്‍കേണ്ടി വരും. ടിക്കറ്റ് വില വര്‍ധനവിനെതിരെ സോഷ്യല്‍മീഡിയയില് അടക്കം പ്രതിഷേധം ഉയരുന്നുണ്ട്.\nസെപ്തംബര് ഒന്ന് മുതല് സിനിമാ ടിക്കറ്റുകളില് വിനോദ നികുതി കൂടി ഉള്‍പ്പെടുത്താന് ആയിരുന്നു സര്‍ക്കാര് തീരുമാനം. 100 രൂപയില് താഴെയുള്ള ടിക്കറ്റുകള്‍ക്ക് അഞ്ച് ശതമാനവും 100 രൂപയ്ക്ക് മുകളിലുള്ളവയ്ക്ക് 8.5ശതമാനവും വിനോദ നികുതി ചുമത്താനാണ് തീരുമാനം.\nസാമ്പത്തിക പ്രതിസന്ധിക്കിടയില് നികുതിയിളവ് നല്‍കാനാവില്ലെന്നാണ് മന്ത്രി തോമസ് ഐസക് കഴിഞ്ഞ ദിവസം നിയമ സഭയില് പറഞ്ഞിരുന്നു. അതേസമയം ജി.എസ്.ടിക്കും പ്രളയ സെസ്സിനും പുറമേ വിനോദ നികുതി കൂടി അധികമായി ഈടാക്കുന്നത് സിനിമ മേഖലയെ പ്രതിസന്ധിയിലാക്കുമെന്നാണ് കേരള ഫിലിം ചേംബര് ഓഫ് കൊമേഴ്‌സിന്റെ നിലപാട്.\nനേരത്തെ ജി. എസ്. ടി നടപ്പിലായതോടെ 100 രൂപ വരെയുള്ള ടിക്കറ്റിന് 18 ശതമാനം നികുതി, അതിനു മുകളില് 28 ശതമാനം എന്ന തരത്തില് വാങ്ങാനായിരുന്നു കേന്ദ്ര സര്‍ക്കാരിന്റെ തീരുമാനം. എന്നാല് പ്രതിഷേധവുമായി ഫിലിം ഫെഡറേഷന് ഓഫ് ഇന്ത്യ രംഗത്ത് എത്തിയതോടെ നികുതി 12 %, 18 % എന്നായി കേന്ദ്രസര്‍ക്കാര് പുന:ക്രമീകരിക്കുകയായിരുന്നു.\nനിലവില് സംസ്ഥാനത്ത് സാധാരണ ടിക്കറ്റിന്റെ വില 95 രൂപയായിരുന്നു. ഇതിന്റെ കൂടെ3രൂപ ക്ഷേമനിധി തുകയും2രൂപ സര്‍വീസ് ചാര്‍ജും ചേര്‍ത്ത് 100 രൂപ അടിസ്ഥാന വിലയും ഇതിന്റെ കൂടെ 12 ശതമാനം ജി. എസ്. ടിയും 1 ശതമാനം പ്രളയ സെസും ചേര്‍ത്ത് ടിക്കറ്റിന്റെ അടിസ്ഥാന വില 113 രൂപയായിരുന്നു .\nപുതിയ വിനോദ നികുതി വരുന്നതോടെ5ശതമാനം സര്‍ക്കാര് അടിസ്ഥാനവിലയില് ചുമത്തും ഇതിന് മേല്5ശതമാനം ജി. എസ്. ടി. യും ചേര്‍ക്കുകയും ചെയ്യും. ഇതോടെ 95 രൂപ വിലയുള്ള ടിക്കറ്റിന്റെ അടിസ്ഥാന വില 106 ആയി ഉയരുകയും ചെയ്യും ഇതോടെ ഒരു ടിക്കറ്റിന്റെ ജി. എസ്. ടി 18 ശതമാനമായി മാറും. ഇതോടെ സാധാരണ ടിക്കറ്റിന് 130 രൂപയായി മാറും\nTax Hike in Kerala


പാരാഗ്ലൈഡിംഗ് നടത്താൻ നിസാര ധൈര്യം പോരാ. ഉയരത്തിൽ, പറക്കൂട്ടത്തിനിടയിലൂടെ പറക്കാൻ അല്പം ധൈര്യം കൂടുതൽ വേണം. ധൈര്യമുണ്ടെന്ന് നടിച്ച് പാരഗ്ലൈഡിംഗ് നടത്തുന്നവരുടെ വീഡിയോ ഇടയ്ക്ക് സോഷ്യൽ മീഡിയയിൽ വൈറലാകാറുമുണ്ട്. 2019ൽ പാരാഗ്ലൈഡിംഗ് അലറികരയുന്ന യുവാവിന്‍റെ വീഡിയോ വൈറലായിരുന്നു. പാരാഗ്ലൈഡിംഗിനിടെ തന്നെ ഇറക്കിവിടാൻ പറയുന്ന യുവാവിന്‍റെ വീഡിയോ സോഷ്യൽ മീഡിയ ഏറ്റെടുക്കുകയായിരുന്നു.\nവിപിൻ സാഹു എന്നയാളാണ് സോഷ്യൽ മീഡിയയിൽ വൈറലായത്. അതിനു സമാനമായ മറ്റൊരു വീഡിയോ ആണ് ഇപ്പോൾ സമൂഹമാധ്യമത്തിൽ വൈറലാകുന്നത്. ഹിമാചൽപ്രദേശിലെ ഖാജിയാറിൽ പാരാഗ്ലൈഡിംഗ് ചെയ്യുന്ന യുവതിയാണ് വീഡിയോയിലുള്ളത്.\nതുടക്കും മുതൽ നിയന്ത്രണം വിട്ട് കരയുന്ന യുവതിയാണ് വീഡിയോയിലുള്ളത്. ഭയത്താൽ കണ്ണുകൾ ഇറുക്കിപ്പിടിച്ച് പൈലറ്റിനോട് താഴേക്ക് ഇറക്കാൻ പറയുന്നതും വീഡിയോയിൽ കേൾക്കാം. ഇതിനിടെ പൈലറ്റ് ഇൻസ്ട്രക്റ്റർ സമാധാനിപ്പിക്കാൻ ശ്രമിക്കുന്നുണ്ടെങ്കിലും വിജയിക്കുന്നില്ല.\nപാരാഗ്ലൈഡിംഗ് കഴിഞ്ഞ് താഴേക്ക് ഇറക്കുന്നതിനിടെയും പതിയെ പോവൂ എന്ന് പറഞ്ഞ് കരയുകയാണ് യുവതി. വീഡിയോയ്ക്ക് നിരവധി പേരാണ് കമന്‍റുകളുമായി രംഗത്ത് എത്തിയിരിക്കുന്നത്. വിപിൻ സാഹുവിന്‍റെ സഹോദരി എന്നാണ് ചിലർ യുവതിയെ വിശേഷിപ്പിക്കുന്നത്.


Food നല്ല ആരോഗ്യത്തിനുള്ള രണ്ട് പ്രധാന ഘടകങ്ങൾ ആരോഗ്യകരമായ ഭക്ഷണക്രമവും വ്യായാമവുമാണെന്നാണ് നമ്മളിൽ പലരും വിശ്വസിക്കുന്നത്. എന്നാൽ പലപ്പോഴും ശ്രദ്ധിക്കപ്പെടാത്ത മറ്റൊരു പ്രധാന ഘടകം അതിലുണ്ട്. എന്താണന്നല്ലേ, നമ്മൾ കഴിക്കുന്ന ഭക്ഷണത്തിന്റെ സമയം. ആരോഗ്യത്തോടെയിരിക്കുവാൻ നമ്മുടെ ശരീരത്തിന് അച്ചടക്കത്തോടെയുള്ള ഒരു ജീവിതരീതി വേണം, കഴിക്കുന്ന ഭക്ഷണത്തിന്റെ സമയവും ഇടവേളകളും നമ്മൾ കഴിക്കുന്ന ഭക്ഷണം പോലെ പ്രധാനമാണ്. Food ഭക്ഷണ സമയം പ്രധാനമായിരിക്കുന്നതിന്റെ കാരണങ്ങൾ ഇതാ ശരീര പ്രവർത്തനങ്ങളെ നിയന്ത്രിക്കുന്നു ശരിയായ പോഷകങ്ങൾ, നല്ല ഉറക്കം, കൃത്യസമയത്ത് അച്ചടക്കമുള്ള ഭക്ഷണം എന്നിവയെല്ലാം നമ്മുടെ നിയന്ത്രണത്തിലുള്ളവയാണ്. അവ More\nനല്ല ആരോഗ്യത്തിനുള്ള രണ്ട് പ്രധാന ഘടകങ്ങൾ ആരോഗ്യകരമായ ഭക്ഷണക്രമവും വ്യായാമവുമാണെന്നാണ് നമ്മളിൽ പലരും വിശ്വസിക്കുന്നത്. എന്നാൽ പലപ്പോഴും ശ്രദ്ധിക്കപ്പെടാത്ത മറ്റൊരു പ്രധാന ഘടകം അതിലുണ്ട്. എന്താണന്നല്ലേ, നമ്മൾ കഴിക്കുന്ന ഭക്ഷണത്തിന്റെ സമയം. ആരോഗ്യത്തോടെയിരിക്കുവാൻ നമ്മുടെ ശരീരത്തിന് അച്ചടക്കത്തോടെയുള്ള ഒരു ജീവിതരീതി വേണം, കഴിക്കുന്ന ഭക്ഷണത്തിന്റെ സമയവും ഇടവേളകളും നമ്മൾ കഴിക്കുന്ന ഭക്ഷണം പോലെ പ്രധാനമാണ്. Food\nഭക്ഷണ സമയം പ്രധാനമായിരിക്കുന്നതിന്‍റെ കാരണങ്ങൾ ഇതാ\nശരീര പ്രവർത്തനങ്ങളെ നിയന്ത്രിക്കുന്നു\nശരിയായ പോഷകങ്ങൾ, നല്ല ഉറക്കം, കൃത്യസമയത്ത് അച്ചടക്കമുള്ള ഭക്ഷണം എന്നിവയെല്ലാം നമ്മുടെ നിയന്ത്രണത്തിലുള്ളവയാണ്. അവ നിലനിർത്താൻ നാം വളരെ ശ്രദ്ധിക്കണം. ഈ ശീലങ്ങളിലൂടെയാണ് ശരീരത്തിന് ഒരു പ്രവർത്തന താളം ഉണ്ടാവുന്നത്. അതിനാൽ, ശരീരത്തിന്റെ ആ താളം നിലനിർത്തുന്നതിന് നമ്മുടെ എല്ലാ ഭക്ഷണ സമയങ്ങളിലും അച്ചടക്കം പാലിക്കേണ്ടത് വളരെ പ്രധാനമാണ്.\nനിങ്ങളുടെ ഭക്ഷണം കഴിക്കുന്ന സമയം നിങ്ങളുടെ മെറ്റബോളിസത്തെ നിർണ്ണയിക്കുന്നു. രാവിലെ എഴുന്നേൽക്കുമ്പോൾ നമ്മുടെ മെറ്റബോളിസം അതിന്റെ ഏറ്റവും ഉയർന്ന നിലയിലാണ്. നമ്മൾ കൃത്യസമയങ്ങളിൽ ശരീരത്തിന് ആവശ്യതമുള്ള ഭക്ഷണം നൽകുന്നില്ലെങ്കില് നമ്മുടെ ശരീരത്തിന് മെറ്റബോളിസം നിരക്ക് നിലനിർത്താൻ കഴിയില്ല. അങ്ങനെ ദിവസം കഴിയുന്തോറും നമ്മുടെ മെറ്റബോളിസം മന്ദഗതിയിലാകുന്നു, അതുകൊണ്ട് തന്നെ രാത്രിയിൽ എട്ട് മണിക്ക് മുമ്പ് തന്നെ അത്താഴം കഴിക്കേണ്ട പ്രവണത നിർബന്ധമാക്കുക. എന്നാൽ മാത്രമേ ദഹന പ്രക്രിയ ശരിയായ രീതിയിൽ നടക്കുകയുള്ളൂ.\nശരീരത്തിലെ വിഷാംശം ഇല്ലാതാക്കാൻ സഹായിക്കുന്നു\nനമ്മൾ ഭക്ഷണം കഴിക്കുമ്പോൾ ശരീരത്തിന് ധാരാളം കാര്യങ്ങളാണ് അതിലൂടെ ലഭിക്കുന്നത്.നമ്മുടെ ശരീരത്തിലെ വിഷാംശം കരൾ നീക്കം ചെയ്യുന്നു, ഇത് ശരീരത്തെ സംബന്ധിച്ച് ഒരു പ്രധാന പ്രവർത്തനമാണ്. നമ്മുടെ ഭക്ഷണ സമയം ഈ പ്രവർത്തനത്തെ വളരെ അധികം സ്വാധീനിക്കുന്നു. കാരണം നമ്മൾ രാത്രി വൈകി പത്ത് മാണിക്കോ അതിന് ശേഷം ഉറക്ക സമയത്തിനോടടുപ്പിച്ചോ ആണ് ആഹാരം കഴിക്കുന്നതെങ്കിൽ, നിങ്ങൾ ഉറങ്ങുമ്പോൾ കരൾ വിഷാംശം ഇല്ലാതാക്കുന്ന പ്രക്രിയ നടത്തുന്നു . ഇത് കരളിന് സംബന്ധിച്ച് വളരെ ശ്രമകരമാണ് . ഇത് ശരീരത്തിൽ സമ്മർദ്ദം ചെലുത്തുന്നു,. അതിനാൽ, വിഷാംശം ഇല്ലാതാക്കുന്ന പ്രക്രിയയെ തടസപ്പെടുത്താതിരിക്കാന്, നിങ്ങളുടെ അത്താഴം കൃത്യസമയത്ത് കഴിക്കണം.\nപ്രഭാതഭക്ഷണവും ഉച്ചഭക്ഷണവും അത്താഴവും തമ്മിൽ കൃത്യമായി ഇടവേള ആവശ്യമാണ്\nഭക്ഷണം ശരിയായി ദഹിപ്പിക്കാൻ നിങ്ങളുടെ ശരീരം 3-4 മണിക്കൂർ വരെ സമയം എടുക്കുന്നു . അതിനാൽ, രണ്ട് നേരത്തെ ഭക്ഷണ സമയങ്ങൾ തമ്മിൽ4മണിക്കൂറിൽ കൂടുതൽ എടുക്കരുത്. അടുത്ത ഭക്ഷണത്തിന് കൂടുതൽ സമയം എടുത്താൽ അത് അസിഡിറ്റിയിലേക്ക് നയിക്കും. അതുകൊണ്ട് തന്നെ ഭക്ഷണത്തിനിടയിൽ നമ്മൾ ലഘുഭക്ഷണങ്ങളും പഴങ്ങളും ഉൾപെടുത്താൻ ശ്രദ്ധിക്കണം.പ്രഭാതഭക്ഷണത്തിനും ഉച്ചഭക്ഷണത്തിനും അത്താഴത്തിനും ഇടയിൽ കുറഞ്ഞത്2ലഘുഭക്ഷണങ്ങളെങ്കിലും ഉൾപ്പെടുത്തണം .\nപ്രഭാതഭക്ഷണം, ഉച്ചഭക്ഷണം, അത്താഴം എന്നിവ കഴിക്കാനുള്ള കൃത്യ സമയം\nപ്രഭാതഭക്ഷണം: വിദഗ്ധർ പറയുന്നതനുസരിച്ച്, എഴുന്നേറ്റ് രണ്ട് മണിക്കൂറിനുള്ളിൽ ഒരാൾ പ്രഭാത ഭക്ഷണം കഴിക്കണം. അങ്ങനെ ചെയ്യാതിരിക്കുന്നത് നിങ്ങളുടെ മെറ്റബോളിസത്തെ മന്ദഗതിയിലാക്കും. എഴുന്നേറ്റതിനുശേഷം നിങ്ങൾ എത്രയും വേഗം പ്രഭാതഭക്ഷണം കഴിക്കുന്നുവോ അത് നിങ്ങളുടെ മെറ്റബോളിസത്തിനും മൊത്തത്തിലുള്ള ആരോഗ്യത്തിനും നല്ലതാണ്.\nഉച്ചഭക്ഷണം: ഉച്ചഭക്ഷണ ദഹന ശേഷി ഉച്ചയ്ക്ക് 12 മുതൽ2വരെ. ഈ സമയത്ത്, ശരീരത്തിന് ഉയർന്ന പോഷകസമൃദ്ധമായ ഭക്ഷണം ശരിയായി ആഗിരണം ചെയ്യാനും കഴിയും.\nഅത്താഴം: ഉച്ചഭക്ഷണത്തിനും അത്താഴ സമയത്തിനും ഇടയിൽ4മണിക്കൂർ ഇടവേള നിലനിർത്തി രാത്രി 8 മണിയോടെ ഒരാൾ അവരുടെ അത്താഴം കഴിക്കണം. ഉറക്കസമയത്തിനും അത്താഴത്തിനും ഇടയ്ക്ക്2മണിക്കൂർ ഇടവേള ഉണ്ടായിരിക്കണം. ഈ ഇടവേള മികച്ച ദഹനത്തിനും നല്ല ഉറക്കം ലഭിക്കുന്നതിനും സഹായിക്കുന്നു.


അവസാന മൂന്നു ടെസ്റ്റുകൾക്കുള്ള ഇന്ത്യൻ ടീമിനെ പ്രഖ്യാപിച്ചു ഗംഭീർ പുറത്തു; ഭുവനേശ്വറും പാർഥിവും ടീമിൽ – DN News\nHome/Sports/Cricket/അവസാന മൂന്നു ടെസ്റ്റുകൾക്കുള്ള ഇന്ത്യൻ ടീമിനെ പ്രഖ്യാപിച്ചു ഗംഭീർ പുറത്തു; ഭുവനേശ്വറും പാർഥിവും ടീമിൽ\nഇംഗ്ലണ്ടിനെതിരായ ടെസ്റ്റു പരമ്പരയിലെ അവസാന മൂന്നു ടെസ്റ്റുകൾക്കുള്ള 16 അംഗ ടീമിനെ പ്രഖ്യാപിച്ചു. വെറ്ററന് ഓപ്പണര് ഗൗതം ഗംഭീറിനെയും രഞ്ജി ട്രോഫിയിലെ അഞ്ച് കളികളിലെ എട്ട് ഇന്നിംഗ്‌സുകളിലായി രണ്ട് വീതം സെഞ്ചുറിയും അര്‍ധസെഞ്ചുറിയും നേടിയ യുവരാജിനെയും ടീമില് നിന്നും ഒഴിവാക്കി.\nപരിക്കിൽ നിന്നും മോചിതനായ ഭുവനേശ്വർ കുമാർ ടീമിൽ ഇടം നേടി. കൊൽക്കത്തയിൽ ന്യൂസീലൻഡിനെതിരായ ടെസ്റ്റിൽ അഞ്ചുവിക്കറ്റോടെ ഉജ്വല ബോളിങ് കാഴ്ചവച്ച ഭുവനേശ്വ‍ർ പുറംവേദന മൂലമാണ് വിശ്രമിച്ചത്. പിന്നീട് മുംബൈയ്ക്കെതിരായ രഞ്ജി മൽസരത്തിൽ ആദ്യ ഇന്നിങ്സിൽ 13 ഓവറും രണ്ടാം ഇന്നിങ്സിൽ 23 ഓവറും ബോൾ ചെയ്തു ഭുവി പൂർണ കായിക ക്ഷമത തെളിയിച്ചു.\nഅതേസമയം എട്ടു വര്‍ഷത്തെ ഇടവേളയ്ക്കുശേഷം ആണ് വിക്കറ്റ്കീപ്പര് ബാറ്റ്‌സ്മാന് പാര്‍ഥിവ് പട്ടേല് ഇന്ത്യന് ടെസ്റ്റ് ക്രിക്കറ്റ് ടീമില് തിരിച്ചെത്തിയത്.പരിക്കേറ്റ വൃദ്ധിമാൻ സാഹക്ക് പകരക്കാരനായി ആണ് പാർഥിവ് പട്ടേൽ ടീമിൽ ഇടം നേടിയത്.\nഗംഭീറിന്റെയും യുവരാജിന്റെയും രാജ്യാന്തര ക്രിക്കറ്റ് ജീവിതം ഇതോടെ അവസാനിച്ചേക്കാം എന്ന വാർത്തയും പരക്കുന്നുണ്ട്.\nഗംഭീറിന്റെ കാര്യത്തിലാകട്ടെ ഓപ്പണർമാരായി കെ.എൽ. രാഹുലും, മുരളി വിജയും സ്ഥാനമുറപ്പിച്ചു കഴിഞ്ഞു കായിക ക്ഷമത വീണ്ടെടുക്കുന്നതോടെ ശിഖർ ധവാൻ ഓപ്പണർ റോളിൽ എത്തിയേക്കാം. അതോടെയാണ് ഗംഭീറിന്റെ സാധ്യതക്കു മങ്ങലേൽക്കുന്നതു.\nക്യാപ്റ്റന് എം എസ് ധോണിയുമായുള്ള പ്രശ്‌നങ്ങളാണ് യുവരാജ് ടീമിന് പുറത്താകാന് കാരണമെന്നാണ് അച്ഛന് യോഗ്രാജ് സിംഗ് പറഞ്ഞിരുന്നത്. എന്നാല് ധോണി ഇന്ത്യന് ടെസ്റ്റ് ടീമിന്റെ ക്യാപ്റ്റന്‍സി വിട്ടിട്ട് രണ്ട് വര്‍ഷമായി. ഇക്കാലത്ത് യുവരാജ് ടെസ്റ്റ് കളിച്ചുമില്ല.\nടീം ഇന്ത്യ : വിരാട് കോഹ്‌ലി (ക്യാപ്റ്റൻ), അജിങ്ക്യ രഹാനെ (വൈസ് ക്യാപ്റ്റൻ), പാർഥിവ് പട്ടേൽ (വിക്കറ്റ് കീപ്പർ), കെ.എൽ. രാഹുൽ, മുരളി വിജയ്, ചേതേശ്വർ പൂജാര, രവിചന്ദ്ര അശ്വിൻ, രവീന്ദ്ര ജഡേജ, അമിത് മിശ്ര, മുഹമ്മദ് ഷാമി, ജയന്ത് യാദവ്, ഉമേഷ് യാദവ്, ഇഷാന്ത് ശർമ, ഭുവനേശ്വർ കുമാർ, കരുൺ നായർ,ഹാർദിക് പാണ്ഡ്യ.


സംസ്ഥാനത്ത് 63 പേർക്ക് കൂടി ഒമിക്രോൺ; ആകെ രോഗികൾ 591 ആയി - Pravasishabdam\nHome News Kerala സംസ്ഥാനത്ത് 63 പേർക്ക് കൂടി ഒമിക്രോൺ; ആകെ രോഗികൾ 591 ആയി\nതിരുവനന്തപുരം: സംസ്ഥാനത്ത് 63 പേർക്ക് കൂടി ഒമിക്രോൺ സ്ഥിരീകരിച്ചതായി ആരോഗ്യ മന്ത്രി വീണാ ജോർജ് അറിയിച്ചു. തൃശൂർ 15, തിരുവനന്തപുരം 14, കൊല്ലം 10, എറണാകുളം 8, മലപ്പുറം 4, ഇടുക്കി 3, പാലക്കാട് 2, പത്തനംതിട്ട, കോട്ടയം, കോഴിക്കോട് ഒന്ന് വീതം എന്നിങ്ങനെയാണ് ഒമിക്രോൺ സ്ഥിരീകരിച്ചത്.4പേർ വിവിധ രാജ്യങ്ങളിൽ നിന്നും വന്ന തമിഴ്‌നാട് സ്വദേശികളാണ്. 36 പേർ ലോ റിസ്‌ക് രാജ്യങ്ങളിൽ നിന്നും9പേർ ഹൈ റിസ്‌ക് രാജ്യങ്ങളിൽ നിന്നും വന്നതാണ്.9പേർ മറ്റ് സംസ്ഥാനങ്ങളിൽ നിന്നും വന്നതാണ്.9പേർക്ക് സമ്പർക്കത്തിലൂടെയാണ് ഒമിക്രോൺ ബാധിച്ചത്. തിരുവനന്തപുരത്തുള്ള7പേർക്കും തൃശൂരിലെ2പേർക്കുമാണ് സമ്പർക്കത്തിലൂടെ ഒമിക്രോൺ സ്ഥിരീകരിച്ചത്.\nതിരുവനന്തപുരത്ത് ഒമിക്രോൺ സ്ഥിരീകരിച്ചവരിൽ6പേർ സ്വകാര്യ കോളേജിലെ വിദ്യാർത്ഥികളാണ്. ടൂർ പോയി വന്നശേഷം കോവിഡ് ക്ലസ്റ്റർ ആയതിനെ തുടർന്ന് നടത്തിയ പരിശോധനയിലാണ് ഒമിക്രോൺ സ്ഥിരീകരിച്ചത്. ഇതോടെ ഈ കോളേജ് ഒമിക്രോൺ ക്ലസ്റ്ററായിട്ടുണ്ട്.സംസ്ഥാനത്ത് ആകെ 591 പേർക്കാണ് ഒമിക്രോൺ സ്ഥിരീകരിച്ചത്. ലോ റിസ്‌ക് രാജ്യങ്ങളിൽ നിന്നും 401 പേരും ഹൈ റിസ്‌ക് രാജ്യങ്ങളിൽ നിന്നും ആകെ 101 പേരും എത്തിയിട്ടുണ്ട്. 70 പേർക്കാണ് ആകെ സമ്പർക്കത്തിലൂടെ രോഗം ബാധിച്ചത്. മറ്റ് സംസ്ഥാനങ്ങളിൽ നിന്നും വന്ന 19 പേരാണുള്ളത്.\nPrevious articleസെക്രട്ടേറിയറ്റ് ജീവനക്കാർക്ക് കൂട്ടത്തോടെ കൊവിഡ്; ഭരണത്തിലും കൊറോണ പ്രതിസന്ധി\nNext articleമധ്യകേരളത്തിൽ കൊവിഡ് വ്യാപനം അതിരൂക്ഷം; കോളേജുകളടക്കം ക്ലസ്റ്ററുകൾ


ചുട്ടുപൊള്ളുന്ന വേനലവസാനിച്ചു. അവധിക്കാലവും തീര്‍ന്നു. പുത്തനുടുപ്പും കുടയും പഠന സാമഗ്രികളുമായി കുട്ടികള് സ്‌കൂളിലേക്ക് പോവാന് തുടങ്ങുന്നു. രണ്ടു മാസക്കാലം തുള്ളിക്കളിച്ചു തീര്‍ത്ത കുട്ടികള് ഇനി പഠനം ഗൗരവമായി എടുക്കണം. അവധിക്കാല വിശേഷങ്ങള് പങ്കുവെക്കണം. പുതിയ കൂട്ടുകാര് എത്തുന്നുവെങ്കില് അവരെ പരിചയപ്പെടണം. പുതിയ ക്ലാസില് അവനവന്റെ സ്ഥാനമുറപ്പിക്കണം.\nകുട്ടികള് ആഹ്ലാദപൂര്‍വ്വം യാത്രയാവുന്നു. അവര്‍ക്ക് അകമ്പടിയായി കാറ്റും മഴയുമുണ്ട്. വീറോടും വാശിയോടും കൂടി എത്തുന്ന മഴ കുട്ടികളെ നനയിച്ചേ അടങ്ങൂ. അവധിക്കാലത്ത് കുളിച്ചും വിയര്‍ത്തും തണല്‍മരച്ചുവട്ടിലിരുന്നതും ക്ഷീണം മാറ്റി വീണ്ടും കളിക്കാനോടുന്നതും കുട്ടികള് മറന്നു. നന്നായി നനച്ച മഴയെ അവര് വഴക്കു പറയാന് തുടങ്ങി. ചിലരാവട്ടെ എല്ലാം മറന്ന് മഴവെള്ളത്തില് തുള്ളിച്ചാടി.\nഇന്ന് മിക്ക കുട്ടികള്‍ക്കും മഴ വലിയ പ്രശ്‌നമല്ല. വീട്ടുപടിക്കലെത്തുന്ന വണ്ടിയില് കയറിക്കഴിഞ്ഞാല് സ്‌കൂള് മുറ്റം വരെ നനയേണ്ടതില്ല. പണ്ടു കാലത്ത് നീണ്ടു നില്‍ക്കുന്ന മഴയായിരുന്നു. വാഴയിലയും ചേമ്പിലയും ചൂടി സ്‌കൂളിലേക്കോടുന്ന കുട്ടികള്. ചിലര്‍ക്ക് ഓലക്കുടയായിരിക്കും. പിന്നെപിന്നെ ശീലക്കുടയായി. ഇപ്പോഴാവട്ടെ ക്യാപ്‌സ്യൂള് പോലുള്ള പോപ്പിക്കുടയും കുപ്പിക്കുടയും ഒക്കെയായി. ഇടവഴിയും പാടശേഖരങ്ങളും പുഴയും തോടും കടന്ന് കിലോമീറ്ററോളം നടന്നാണ് പഴയകാലത്ത് സ്‌കൂളിലേക്ക് കുട്ടികള് പോയിരുന്നത്.\nഇന്ന് ബാഗിന് ചെലവാകുന്ന രൂപയുണ്ടെങ്കില് അന്ന് പുസ്തകമടക്കം ഒരു കുട്ടിക്ക് വേണ്ട എല്ലാ സാധനങ്ങളും വാങ്ങാമായിരുന്നു. അലൂമിനിയത്തിന്റെയും പിച്ചളയുടെയും തൂക്കുപാത്രങ്ങളിലായിരുന്നു ഉച്ച ഭക്ഷണം കൊണ്ടുപോയിരുന്നത്. തുണിസഞ്ചികളില് പുസ്തകവും.\nഅധ്യാപികാ അധ്യാപകര് സ്വന്തം മക്കളെപ്പോലെ കുട്ടികളെ കരുതിയിരുന്ന കാലമായിരുന്ന അത്. ഗുരുശിഷ്യ ബന്ധങ്ങള്‍ക്ക് കരുത്തും ആത്മാര്‍ഥതയുമുണ്ടായിരുന്നു.\nഇന്ന് ജീവിത സൗകര്യങ്ങള് കൂടി. നാട്ടില് വികസനം വന്നു. കാടുകള് ചുരുങ്ങി. മഴ കുറഞ്ഞു. കുട്ടികള്‍ക്ക് പ്രകൃതിയില് നിന്നും പാഠങ്ങളുള്‍ക്കൊള്ളാനുള്ള വാതിലുകള് അടഞ്ഞു കഴിഞ്ഞെന്നും പറയുന്നതാവും ശരി. കാലത്തിനനുസരിച്ച് കോലവും മാറുന്നു.\nഅന്നു നട്ടുച്ച വെയിലില് കശുമാവിന് ചുവട്ടില് എത്രയെത്ര ക്ലാസ്സുകളാണ് എടുത്തിരുന്നത്. ആ നിഴലില് തമാശകള് പറഞ്ഞും പരസ്പരം പാഠശാലയിലെ ചോദ്യങ്ങള് ചോദിച്ചു പഠിച്ചും പ്രകൃതിയിലെ ജീവജാലകങ്ങളെയും വ്യതിയാനങ്ങളെക്കുറിച്ചൊക്കെ ചോദിച്ചറിഞ്ഞും പിന്നിട്ട കാലഘട്ടം. പാറക്കുഴികളില് നിറഞ്ഞു നില്‍ക്കുന്ന വെള്ളം. വെള്ളത്തില് ഒലിച്ചിറങ്ങി മിനുസം വന്ന ചെങ്കല്ലുകള്. കുരങ്ങന്മാര് ആ കല്ലുപെറുക്കി പാറയില് ഉരക്കും. കൈകൊണ്ട് വെള്ളം മുക്കിയൊഴിച്ച് വീണ്ടുമുരച്ച് ചാന്തുപോലെയാക്കും. എന്നിട്ടത് മുഖത്ത് പൂശി മറ്റൊരു കുഴിയിലെ നിശ്ചലമായ ജലത്തിലേക്ക് പാഞ്ഞു നോക്കി അവര് ചന്തം ആസ്വദിക്കും. അങ്ങനെയങ്ങനെ എന്തെല്ലാം കാഴ്ചകള്. പലപ്പോഴും കുട്ടിക്കുരങ്ങന്മാര് വന്ന് പുസ്തകവും പെന്‍സിലും തട്ടിയെടുത്ത് ഓടി മരത്തില് കയറും. സ്ലേറ്റില് പെന്‍സില് കൊണ്ടവര് കുത്തി വരയും. പുസ്തകത്തിന്റെ പേജുമറിച്ച് മണത്തു നോക്കും. പിന്നെ നമ്മള് കല്ലെടുത്തെറിഞ്ഞാല് കല്ല് പിടിച്ച് നമ്മെ തിരിച്ചെറിയും. അല്ലെങ്കില് നമ്മുടെ ബുക്കും സ്ലേറ്റും ഒക്കെ താഴേക്കെറിയും.\nപറവകളുടെ പാട്ടും ബഹളവും ഓലക്കുടയിലും ചേമ്പിലക്കുടയിലും മഴവെള്ളം വീഴുന്ന ശബ്ദവും ഒക്കെ ആസ്വദിച്ച് കളിച്ചും ചിരിച്ചും പിന്നിട്ട കുട്ടിക്കാലം. ഇനിയൊരിക്കലും തിരിച്ചുവരാത്ത ബല്യകാലം. അന്നും ഇന്നും ഒരുപോലെ മഴയെ സ്‌നേഹിച്ച് കുഞ്ഞോര്‍മകളെ താലോലിച്ച് ഇന്നത്തെ കുഞ്ഞുങ്ങളില് ഒരാളായി ഈ അമ്മൂമ്മയും.


മലയാള സിനിമയിൽ ഏറ്റവും കൂടുതൽ റെഫറൻസ് വന്ന കാരക്റ്ററുകളിൽ ഒന്ന് | Boolokam\nമലയാള സിനിമയിൽ ഏറ്റവും കൂടുതൽ റെഫറൻസ് വന്ന കാരക്റ്ററുകളിൽ ഒന്ന്\nചാറ്റൽ മഴയുടെ വശ്യതയിൽ തെന്നി നീങ്ങുന്ന ശവമഞ്ചത്തിന് അകമ്പടിയായി ഒരു കുടക്കീഴിൽ കനൽ എരിയുന്ന\nചാറ്റൽ മഴയുടെ വശ്യതയിൽ തെന്നി നീങ്ങുന്ന ശവമഞ്ചത്തിന് അകമ്പടിയായി ഒരു കുടക്കീഴിൽ കനൽ എരിയുന്ന രണ്ട് കണ്ണുകൾ.! പള്ളി മണിയുടെ ആരവത്തിന് വാങ്ക് ഒലി കൂടെ ആയപ്പോൾ പിറന്നത് മലയാളത്തിലേ സ്റ്റൈലിഷ് ആക്ഷൻ സിനിമയുടെ മറ്റൊരു മുഖം..\n“ഞങ്ങളുടെ അമ്മയെ അറിയും, മേരി ടീച്ചർ.. അതിലെ ഒരു സാക്ഷി ഇവിടെ ഉണ്ട്. അത് നിൻ്റെയൊക്കെ ബാപ്പയോ മച്ചാനെ അണെങ്കി ടീച്ചറുടെ മകൻ ബിലാൽ വന്നെന്ന് പറയണം. അവനേ കിട്ടാതെ ബിലാൽ ഈ കളം വിടുന്ന പ്രശ്നമില്ല..” 🔥\nഎന്തൊരു വോയിസ് കണ്ട്രോളാണ്, എന്തൊരു ഡയലോഗ് ഡെലിവറിയാണ്..! അതിലുപരി ബിലാൽ ജോൺ കുരിശിങ്കലായുള്ള മമ്മൂട്ടിയുടെ പെർഫോമൻസിന്റെ ലെവൽ പൂർണ്ണമായും മനസിലാവണേൽ ജസ്റ്റ് ഒന്ന് രാജമാണിക്യം കുറച്ച് കാണുക. നേരെ ഇത് കാണുക. ശരിക്കും മൈന്റ് ബ്ലോയിംഗ് പെർഫോമൻസ് എന്ന് പറയേണ്ടി വരും..\nബിലാൽ പറയുന്നതെന്തോ അതെല്ലാം മാസ്സ് ഡയലോഗ് ആയി മാറുകയായിരുന്നു. ഓരോ ഡയലോഗുകളും ഇന്നും ഹിറ്റായി നിൽക്കുന്നു. യൂത്ത് പിള്ളേരുടെ വാട്സാപ്പ് സ്റ്റാറ്റസുകളിലെ സ്ഥിര സാന്നിദ്ധ്യം. മലയാള സിനിമയിൽ ഏറ്റവും കൂടുതൽ റെഫറൻസ് വന്ന കാരക്റ്ററുകളിൽ ഒന്ന്. അൽഫോൻസ് പുത്രൻ ഒരിന്റർവ്യൂവിൽ പറഞത് പോലെ മലയാള സിനിമയുടെ മാറ്റത്തിന് തുടക്കമിട്ട സിനിമ ❤\nWaiting for the mega return of BILAL\nRelated Topics:Aaron JudgebigbbilalmammoottyShamshad Ch


'മധുരക്കിണര്'- ഡോ. ശ്രീരേഖ പണിക്കര് എഴുതിയ കഥ - Samakalika Malayalam\n'മധുരക്കിണര്'- ഡോ. ശ്രീരേഖ പണിക്കര് എഴുതിയ കഥ\nBy സമകാലിക മലയാളം ഡെസ്‌ക് | Published: 13th October 2020 05:50 PM |\nLast Updated: 13th October 2020 05:50 PM | A+A A- |\nചാറ്റല്‍മഴയുടെ കൈ പിടിച്ച് ചുരമിറങ്ങി വന്ന വേനല്‍ക്കാറ്റിന് കണ്ണുനീരിന്റെ ഉപ്പുരസമുണ്ടെന്ന് മുകുന്ദനു തോന്നി. വെള്ളത്തുള്ളികള് മുഖത്തേയ്ക്ക് ആഞ്ഞടിക്കുമ്പോള്, തീനാളംകൊണ്ടു നീറുന്നതുപോലെ- അയാള് ഇന്നോവയുടെ കറുത്ത ഗ്ലാസ്സ് പൊക്കാന് ശ്രമിച്ചു. പക്ഷേ, അയാളുടെ തോളില് ചാരിക്കിടന്ന ലീലാമ്മച്ചി പറഞ്ഞു:\n''ജോയ് മോനേ, ഗ്ലാസ്സ് പൊക്കല്ലേ - എത്ര നാളായി ഞാന് കാറ്റും മഴയും വെയിലും കൊണ്ടിട്ട് എപ്പോഴും എ.സിയില് ഇരുന്നു മടുത്തു.'' അയാള്‍ക്ക് അത്ഭുതം തോന്നി.\nപുറത്തേയ്‌ക്കൊന്നും ഇറങ്ങാറില്ലേ? വിശാലമായ കാമ്പസും നല്ല പൂന്തോട്ടവും ഒക്കെ ഉണ്ടല്ലോ. എല്ലാമുണ്ട്. എപ്പോഴും ആയമാരും കൂടെയുണ്ട്. ഒറ്റയ്ക്ക് ഇറങ്ങിനടക്കാനൊന്നും സമ്മതിക്കുകേല പ്രായമായതുകൊണ്ട് വീഴുമെന്നും ഒക്കെ പറയും. തവണവെച്ച് വരും ആയമാര്. അരമണിക്കൂര് നടക്കാന് കൊണ്ടുപോകും. ടൈല്‍സിട്ട വഴികളിലൂടെ; മണ്ണില് ചവുട്ടാന് പറ്റത്തില്ല, ദേഹത്ത് അണുക്കള് കേറുമെന്ന്. ഞാന് തര്‍ക്കിക്കാന് നില്‍ക്കത്തില്ല.\nമുകുന്ദന് അവരുടെ വരണ്ട മുഖത്തേയ്ക്കു നോക്കി. രണ്ടു വര്‍ഷംകൊണ്ട് കാല്‍നൂറ്റാണ്ടിന്റെ പ്രായമേറിയതുപോലെ. ഈര്‍പ്പം വറ്റിയ മുഖത്ത് ഉഴവുചാലുകള്‍പോലെ കറുത്ത പാടുകള്. അമ്മ പറഞ്ഞുതന്ന ഓര്‍മ്മക്കഥകളില് നിറഞ്ഞുനിന്നിരുന്നത്, അഴകും ആരോഗ്യവും ഉള്ള ലീലച്ചേച്ചിയുടെ ചിത്രങ്ങളാണ്.\nഅമ്മ പറയും: ''ഞാന് നിറവയറോടെയാണ് ഈ വീട്ടില് വന്നുകയറുന്നത്. പരിചയമില്ലാത്ത നാട്, ആള്‍ക്കാര്, ലൈറ്റുപോലുമില്ലാത്ത സ്ഥലം. ഒരു മാസത്തോളം ലീലച്ചേച്ചിയാണ് ആഹാരം മൂന്നു നേരവും തന്നത്. അന്ന് ലില്ലിക്കുട്ടിക്ക് ആറുമാസം പ്രായമേയുള്ളു. ജോസുകുട്ടിക്ക് അഞ്ചു വയസ്സും. എന്നിട്ടും ഒരു പരാതിയും പറയാതെ, ഉമ്മച്ചായനും ലീലച്ചേച്ചിയും എല്ലാം ചെയ്തുതന്നു.''\nവര്‍ഷങ്ങള്‍ക്കു മുന്‍പ്, അച്ഛന്റെ കയ്യ് പിടിച്ച്, അവരുടെ വീട്ടിലേയ്ക്ക് കയറിച്ചെന്ന ഓര്‍മ്മകള്, നേര്‍ക്കാഴ്ചപോലെ അമ്മയുടെ വാക്കുകളില് വിരിഞ്ഞു. ആ മലയോര ഗ്രാമത്തിലെ ഗവണ്‍മെന്റ് സ്‌കൂളില് ഹെഡ്മാസ്റ്ററായി പ്രൊമോഷന് കിട്ടി വന്നതായിരുന്നു അച്ഛന്. അമ്മയ്ക്ക് അവിടെത്തന്നെയുള്ള പഞ്ചായത്ത് ഓഫീസില് ട്രാന്‍സ്ഫര് തരപ്പെടുത്തി; വാടകവീട് താമസിക്കാന് അന്വേഷിക്കുമ്പോള് സ്‌കൂളിലെ പ്യൂണ് ദേവസിക്കുട്ടിയാണ് അച്ഛനേയുംകൊണ്ട് മില് നടത്തുന്ന ഉമ്മന് മാപ്ലയുടെ വീട്ടിലേക്ക് കൊണ്ടുപോയത്. ''നാട്ടിലെ പ്രമുഖനും ജനസമ്മതനും മദ്ധ്യവയസ്സ് കഴിഞ്ഞിട്ടില്ലെങ്കിലും ഉമ്മന് മാപ്ല എന്ന് ബഹുമാനത്തോടെ എല്ലാവരും വിളിക്കുന്ന ആള്'' പ്യൂണ് പറഞ്ഞു;\n''അവരുടെ വീട്ടിനടുത്താ പഞ്ചായത്ത് ഓഫീസ്. നടന്നുപോകാവുന്ന ദൂരമേയുള്ളു. അവരുടെ കുടുംബവീട് പറമ്പിന്റെ നടക്കുണ്ട്. അടുത്ത് വേറെ വലിയ വീട്വെച്ച് മാറിയപ്പോള് ആ വീട് അടച്ചിട്ടിരിക്കുവാ. പഴയ വീടാ എന്നാലും സൗകര്യമൊക്കെയുണ്ട്. സാറിനതു മതി.''\nഉമ്മന് മാപ്ല നിറഞ്ഞ സന്തോഷത്തോടെ വരാന്തയിലേക്കിറങ്ങിവന്നു.\n''ഞാന് പഠിച്ച സ്‌കൂളിലെ ഹെഡ്മാസ്റ്റര് എന്റെ വീട്ടില് താമസിക്കുന്നത് അഭിമാനമാ എനിക്ക്. പക്ഷേ, അവിടെ ലൈറ്റില്ല. ഇവിടെനിന്ന് വയര് വലിച്ചെടുക്കാം. ഞങ്ങള് താമസം മാറ്റിയിട്ട് മൂന്നു കൊല്ലമേ ആയുള്ളു സാറേ, അപ്പച്ചനും അമ്മച്ചിയും മരിച്ചു കഴിഞ്ഞ്. വാടകയ്ക്ക് കൊടുക്കാന് തോന്നിയില്ല. പക്ഷേ, ഇത് അങ്ങനല്ലല്ലോ. വാടക തന്നില്ലേലും കുഴപ്പമില്ല.''\nഅകത്തുനിന്ന്, ഉറങ്ങുന്ന കുഞ്ഞിനെ തോളിലിട്ടുകൊണ്ട് ലീലാമ്മച്ചി ഇറങ്ങിവന്നു. ''അമ്മ പറയും, ചന്ദനത്തിന്റെ നിറമെന്ന് പറയില്ലേ; ഞാനതു കാണുന്നത് ലീലച്ചേച്ചിയിലാണ്.''\nഅയാള്‍ക്ക് ആദ്യം ഓര്‍മ്മവരുന്നത്, വാഴപ്പിണ്ടിയുടെ സ്‌നിഗ്ദ്ധതയും തണുപ്പുമുള്ള അവരുടെ വിരലുകളാണ്. അമ്മ ഓഫീസില്‍നിന്ന് വരാന് താമസിക്കുമ്പോള് ജോലിക്കു നില്‍ക്കുന്ന മറിയച്ചേട്ടത്തിയോട് വഴക്കിട്ട് കരയുമ്പോള്, ലീലാമ്മ മടിയില് പിടിച്ചുകിടത്തി തന്റെ മുടിയില്‍ക്കൂടി ആ വിരലുകളോടിച്ച്, ഈണത്തില് കവിത ചൊല്ലും. തോളില്, ലില്ലിക്കുട്ടി വിരലുകുടിച്ചുകൊണ്ട് ചാഞ്ഞുകിടക്കുന്നുണ്ടാവും.\n''ലീലച്ചേച്ചി തന്ന ധൈര്യംകൊണ്ടാണ് ഞാന് അവിടെ കഴിഞ്ഞത്. ലീലച്ചേച്ചി പറഞ്ഞത് ഇപ്പോഴും ഓര്‍ക്കുന്നു.''\n''ഞാന് രണ്ടു കുഞ്ഞുങ്ങളെ പ്രസവിച്ച വീടാ അത്. ഉമ്മച്ചായന്റെ അമ്മച്ചി, നാലുപേരെ പ്രസവിച്ചു. ബാക്കി എല്ലാവരും പലയിടത്തു പോയപ്പോള് ഞങ്ങള് മാത്രമായി ഇവിടെ. പക്ഷേ, ഞങ്ങള്‍ക്കൊരു കുഴപ്പവും ഉണ്ടായില്ല. എല്ലാ ഉയര്‍ച്ചയും ഇവിടെനിന്നാ ഉണ്ടായത്. എന്റെ ജോയ്മോന് പോയി എന്നതല്ലാതെ.''\nഅതു പറയുമ്പോള് അവര് എപ്പോഴും കരയും. ഗദ്ഗദത്തിനിടയ്ക്ക് പറയും: ''ഒരു ചെറിയ പനി മാത്രമേയുള്ളായിരുന്നു. രണ്ട് വയസ്സ് കഷ്ടി, ഒരു സന്നി വന്നു; ആശുപത്രിയിലെത്തും മുന്‍പേ കഴിഞ്ഞു.''\nപിന്നെ, അന്ന് മടിയില് കിടന്ന് ആ കഥ കേള്‍ക്കുകയായിരുന്ന തന്റെ നെറ്റിയില് ഉമ്മവെച്ച് അവര് മന്ത്രിക്കുന്നത് ഇപ്പോഴും ഓര്‍ക്കുന്നു:\n''എന്റെ ജോയ്മോന് തിരിച്ചുവന്നതാ നീ. ഇതേ ശരീരപ്രകൃതം. നിന്നെ കാണുമ്പോഴെല്ലാം ഞാനവനെ ഓര്‍ക്കും- എന്റെ ജോയ്. എന്റെ സന്തോഷം ആണ് നീ.''\n''പ്രസവിച്ച് നിന്നെ അവരുടെ കയ്യിലേക്കിട്ടു കൊടുത്തതുപോലെയായിരുന്നു. പറഞ്ഞ തീയതിക്കു മുന്‍പേ വേദന തുടങ്ങി, കാറുപിടിച്ച് ഗവണ്‍മെന്റ് ആശൂപത്രിയിലെത്തിയപ്പോഴേയ്ക്കും വെള്ളം പോവാന് തുടങ്ങി, വേദനയും കൂടി. പ്രസവമുറിയിലെത്തിയപ്പോള് മിഡ് വൈഫ് മാത്രം. അവരും ലീലച്ചേച്ചിയും കൂടെയാ പ്രസവമെടുത്തതെന്നു പറയാം. ഡോക്ടര് പിന്നാ വന്നത്. വീട്ടില്‍നിന്ന് അമ്മയും ചേച്ചിയും ഒക്കെ വന്നപ്പോഴേയ്ക്കും ലീലച്ചേച്ചി പ്രസവ ശുശ്രൂഷക്കൊക്കെയുള്ള ആള്‍ക്കാരെ വരെ ഒരുക്കിയിരുന്നു. മറിയച്ചേട്ടത്തിയെ വീട്ടിലെ കാര്യം നോക്കാനും. ലീലച്ചേച്ചി ഒരു കൂടപ്പിറപ്പിനെപ്പോലെ തന്നെയായിരുന്നു. ഒന്നും മറക്കില്ല.''\nഒരു കാര്യം അമ്മ ഏറ്റവും കൃതജ്ഞതയോടെ പറയുന്നത് അയാള് ഓര്‍ക്കും:\nപ്രസവശേഷം അമ്മയ്ക്ക് പനിപിടിച്ച് പാല് കൊടുക്കാനാവാതെ, വിഷമിക്കുമ്പോള്, ലില്ലിക്കുട്ടിയെ മാറില്‍നിന്ന് മാറ്റി മുലപ്പാല് നല്‍കിയ ലീലച്ചേച്ചിയെപ്പറ്റി. അമ്മൂമ്മ അമ്മയോട് ദേഷ്യത്തോടെ പറഞ്ഞു.\nനസ്രാണിയുടെ പാല് കുടിച്ച് എന്റെ കുഞ്ഞ് വളരുകയാ. ഇവന് കുപ്പിപ്പാല് എന്തുചെയ്താല് കുടിക്കത്തില്ല. എന്തൊരു രീതിയാ ഇത്! നാട്ടില് ആരും അറിയണ്ട ഇത്.''\n''മുലപ്പാലിന് ജാതിയും മതവുമൊന്നുമില്ല അമ്മേ. ഇങ്ങനൊരു കുടുംബം അടുത്തില്ലായിരുന്നേല് ഞാനൊറ്റയ്ക്ക് ഇവിടെ എന്തുചെയ്യുമായിരുന്നു?''\nഅമ്മൂമ്മ പിന്നെയും ദേഷ്യപ്പെട്ടു: ''ഞാന് പറഞ്ഞതല്ലേ പ്രസവം കഴിഞ്ഞു പോന്നാല് മതീന്ന്. അത് നിങ്ങളാരും കേട്ടില്ലല്ലോ.''\nഅമ്മ വിഷമത്തോടെ പറഞ്ഞു:\n''അവിടെ ആരുണ്ട് നോക്കാന്? അച്ഛനില്ല അമ്മയും ചേച്ചിയും മാത്രം; ചേട്ടന് അങ്ങ് ബോംബേല്. ഒന്നാമത് എനിക്ക് ഇത്രയും പ്രായമായിട്ടുള്ള പ്രസവം. ആണുങ്ങളാരുമില്ലാതെ അവിടെ നിന്നാലെങ്ങനാ? രാഘവേട്ടന് എല്ലാം അന്വേഷിച്ചിട്ടാ തീരുമാനിച്ചത്. ഇപ്പോള് ദേ പനി വന്നപ്പോള് ഡോക്ടര് വീട്ടില് വന്നില്ലേ. ഗവണ്‍മെന്റ് ആശുപത്രി നടന്നുപോകാവുന്ന ദൂരത്താ. പിന്നെ ഉമ്മച്ചായന്റെ വീട്ടുകാര് ചെയ്യുന്ന സഹായം നമ്മുടെ ബന്ധുക്കള് പോലും ചെയ്യത്തില്ല.'' എന്നിട്ടും അമ്മൂമ്മയ്ക്കും വലിയമ്മയ്ക്കും എപ്പോഴും പരാതികളായിരുന്നു എന്ന് അമ്മ പറഞ്ഞിരുന്നു. പക്ഷേ, മൂന്നു കൊല്ലത്തിന് ശേഷം അനിയത്തിയെ പ്രസവിച്ചതും അമ്മ ആ നാട്ടില്‍വെച്ചുതന്നെയായിരുന്നു.\nഅന്നും ലീലാമ്മച്ചി പറഞ്ഞു:\nഇത്തവണ ഞാന് സുനന്ദക്കുട്ടിയെ നേരത്തെ ആശുപത്രിയിലെത്തിക്കും. എല്ലാം ഞാന് ഏര്‍പ്പാടു ചെയ്യും. ഒരു ബുദ്ധിമുട്ടും വരത്തില്ല. എന്തു സഹായത്തിനും ഞങ്ങളിപ്പുറത്തുണ്ട്. രണ്ടു വീടും തമ്മില് ഒരു ശീമക്കൊന്നേടെ മറവേയുള്ളു. ഈ വീടിന് പഴക്കമൊണ്ടേലും എല്ലാ സൗകര്യമൊണ്ട്. പ്രസവിച്ച് കിടക്കാനുള്ള മുറി വരെയുണ്ട്, അറിയാമല്ലോ. നാട്ടിലൊന്നും പോവണ്ട.\nമുകുന്ദന് ഇപ്പോഴും ഓര്‍ക്കുന്നു. ചെങ്കല്ലു കെട്ടിയ ആ വീട് സ്വന്തം വീടാണെന്ന് കരുതിയ കുട്ടിക്കാലം. എല്ലാ മുറികളിലും തടികൊണ്ടുള്ള മച്ചുണ്ടായിരുന്നു. വലിയ ജനാലകളും ചുവന്ന തറയോടു പാകിയ ചുറ്റോടുചുറ്റുമുള്ള നീണ്ട വരാന്തകളും.\nഏറെ പഴക്കമുണ്ടെങ്കിലും ജീവിച്ചു കൊതി തീര്‍ന്നിട്ടില്ല എന്നു തോന്നിപ്പിക്കുന്ന തരത്തില്, വലിയ പറമ്പിന്റെ നടുക്ക് വെളുത്ത ചിരിയുമായി നിന്ന വീട്. ആ വീടിന്റെ വരാന്തയില് ചാരുകസേരയില് കിടക്കുമ്പോള് ഒരു പൂവിനുള്ളില് ചിറകൊതുക്കി ഇരിക്കുന്നതുപോലെ അയാള്‍ക്കു തോന്നിയിരുന്നു, അതിന്റെ ദലങ്ങള് എപ്പോഴും മേനിയില് ഉരുമ്മുന്നതുപോലെയും.\nവിശേഷാവസരങ്ങളില് അമ്മയുടേയും അച്ഛന്റേയും നാടുകളില് പോകുമ്പോഴും എത്രയും പെട്ടെന്ന് തിരിച്ച് ഈ വീട്ടില് വരാന് കൊതിച്ചിരുന്നു; അരഞ്ഞാണത്തില് ഒരു ചരട് ആ ഗൃഹം കൊരുത്തിട്ടിരുന്നതുപോലെ; അത് അടുത്തേയ്ക്ക് കൊളുത്തിവലിക്കുന്നതുപോലെ.\nഒരിക്കല് അയാള് അമ്മയോടു ചോദിച്ചു: ''ഈ വീട്ടില് നമുക്ക് എന്നും താമസിക്കാന് പറ്റുമോ അമ്മേ?''\nഇളവെയില് ചലനച്ചിത്രങ്ങള് രചിക്കുന്ന തണുത്ത തിണ്ണയില് വയറിന്റെ ഭാരംകൊണ്ട് ആയാസപ്പെട്ട് മരത്തൂണില് ചാരിയിരിക്കുന്ന അമ്മ ചിരിച്ചു.\n''ഇല്ല മോനേ, ഇത് ലീലച്ചേച്ചിയുടെ വീടല്ലേ? അച്ഛന് ട്രാന്‍സ്ഫര് വന്നാല് പോകണം.''\n''ഞാന് ലീലാമ്മച്ചീടെ മോനല്ലേ? എനിക്ക് തരുമോ ഇത്?''\nഅമ്മ അത്ഭുതത്തോടെ തലയുയര്‍ത്തി: ''അപ്പോള് ഞാനോ? ഞാന് നിന്റെ അമ്മയല്ലേ?'' അയാള് പറഞ്ഞു:\n''എനിക്ക് രണ്ട് അമ്മയുണ്ടെന്ന് അമ്മ തന്നെയല്ലേ പറഞ്ഞത്. ഓഫീസില് പോകുമ്പോള് ലീലാമ്മച്ചിയല്ലേ എന്നെ നോക്കിയത്. ഇന്നലെ അമ്മ ആശുപത്രീ പോയപ്പോ ഞാന് ലീലാമ്മച്ചീടെ കൂടെയല്ലേ കിടന്നത്? ജോയ് മോനാ ഞാനെന്ന് ലീലാമ്മച്ചി പറഞ്ഞല്ലോ.''\nഅത് കേട്ടുകൊണ്ടുവന്ന ലീലാമ്മച്ചി തന്നെ ചേര്‍ത്തുവെച്ച് നെറുകയില് ഉമ്മവെച്ചത് അയാള്‍ക്ക് ഓര്‍മ്മയുണ്ട്.\n''ശരിയാ മക്കളെ, സുനന്ദക്കുട്ടീടെ മോനാണേലും നീ എന്റെ ജോയ് മോന് തന്നെയാ. നിനക്ക് പാലു തരുമ്പോള് എന്റെ ജോയ്ക്കുഞ്ഞിനെയാ ഞാന് ഓര്‍ത്തത്. അങ്ങിനെയേ എനിക്ക് കാണാന്...'' അതു മുഴുവനാക്കാതെ അവര് വിതുമ്പി; എപ്പോഴത്തേയും പോലെ. അവരുടെ കയ്യ് മുറുകെ പിടിച്ച് അമ്മ വിഷമത്തോടെ പറഞ്ഞു: ''കരയാതെ ലീലച്ചേച്ചീ, അത്രേ ആയുസ്സുണ്ടായിരുന്നുള്ളു എന്ന് കരുതിയാല് മതി. ഇവന് ചേച്ചീടെ ജോയ്മോന് തന്നെയാ. എനിക്കൊരു പരാതിയും ഇല്ല. ചേച്ചീടെ പാല് കുടിച്ച് വളര്‍ന്നവനല്ലേ, എനിക്കതില് സങ്കടമൊന്നുമില്ല.''\nഇന്ന് ശരണാലയത്തിലെ ഗ്രാനൈറ്റ് പതിച്ച ഇടനാഴിയിലൂടെ നടക്കുമ്പോള് ജോയ്മോനേ എന്ന വിളികേട്ട് നിന്നിടത്ത് തറഞ്ഞുപോയത്, ആ ഓര്‍മ്മപ്പൂക്കളുടെ സുഗന്ധം ഒരിക്കലും വറ്റാത്തതുകൊണ്ടായിരുന്നു.\n''എന്റെ ജോയ്മോനേ, നില്‍ക്ക് മോനേ.''\nഒരു നിലവിളിപോലെ ആ ചിലമ്പിച്ച ഒച്ച കേട്ടപ്പോള് അയാള്‍ക്ക് ഇത് ഒരു വിഭ്രാന്ത സ്വപ്നമാണോ എന്ന് തോന്നി. ആരാണ് ഇത്രയും അപരിചിതമായ ഒരു സ്ഥലത്ത്, ആദ്യമായി വരുന്ന ഈ സ്ഥലത്ത് എന്നെ ഈ പേര്‍ചൊല്ലി വിളിക്കുന്നത്?\nഈ ഭൂമിയില് ഒറ്റ ഒരാള് മാത്രമേ എന്നെ ഇങ്ങനെ വിളിച്ചിട്ടുള്ളു; ആ ആള് ഭൂമിയുടെ മറുഭാഗത്തേയ്ക്ക് പറന്നുപോയിട്ട് രണ്ട് വര്‍ഷമാകുന്നു.\nഅയാള് അവിശ്വസനീയതയോടെ ചുറ്റുപാടും നോക്കി; ആ സ്ഥാപനത്തിലെ ഒരു മുറിയില്‍നിന്ന് ഇളംനീല നിറമുള്ള നീളന് കുപ്പായമണിഞ്ഞ് ഭ്രാന്തിയെപ്പോലെ ഓടിവരുന്ന ലീലാമ്മച്ചിയെ കണ്ട് അയാള് സ്തംഭിച്ചുനിന്നു.\nഅവര് വര്‍ഷങ്ങളായി ഓടുന്നതുപോലെ കിതച്ചു: പിന്നെ വിറയ്ക്കുന്ന കൈകള്‍കൊണ്ട് അയാളുടെ കൈകള് കൂട്ടിപ്പിടിച്ചു.\n''മോനേ, ജോയ് മോനേ നീ എന്നെ കാണാന് വന്നതാണോ? ആരു പറഞ്ഞു ഞാനിവിടുണ്ടെന്ന്?''\nഅയാള് കല്‍പ്രതിമപോലെ മരവിച്ചുനിന്നു.\nട്യൂഷന് സെന്ററില് കൂടെ പഠിപ്പിക്കുന്ന നാദിര്‍ഷാ എന്ന അടുത്ത സുഹൃത്തിന്റെ ബന്ധുവിനെ കാണാന് അയാളുടെ കൂടെ വന്നതായിരുന്നു മുകുന്ദന്.\nനാദിര് ഷാ പറഞ്ഞു:\n''മുകുന്ദാ, നീ നാളെ എന്റെ കൂടെ വയനാട് വരെ വരണം. നമ്മുടെ ഡ്രൈവര് സോമന് വരാമെന്നു പറഞ്ഞിരുന്നു. പക്ഷേ, അവന് സുഖമില്ല എന്ന് വിളിച്ചുപറഞ്ഞു. നീ കൂടെ വന്നാല് നമുക്ക് മാറി മാറി ഓടിക്കാം. ഒറ്റക്കത്രയും ദൂരെ ഡ്രൈവ് ചെയ്യാന് ധൈര്യമില്ല.''\n''എന്റെ കസിന് അഷ്‌റഫിന്റെ ഉമ്മയുടെ കാര്യം ഞാന് പറഞ്ഞിട്ടില്ലേ. അവനും സഹോദരങ്ങളുമെല്ലാം ഗള്‍ഫിലാണ്. അവന്റെ വാപ്പ മരിച്ചതില്‍പ്പിന്നെ അവരെ അവിടെ കൊണ്ടുപോയി. അവര്‍ക്ക് ദുബായ് പിടിക്കുന്നില്ല. തിരിച്ചു കൊണ്ടുപോന്നു. കോഴിക്കോട് ഒരു ഫ്‌ലാറ്റെടുത്ത് ജോലിക്കാരിയേയും ഒക്കെയാക്കി. പക്ഷേ, ആ സ്ത്രീ ഉമ്മായുടെ പണം മോഷ്ടിച്ച് സ്ഥലം വിട്ടു. ഇപ്പോള് വയനാട്ടില് കന്യാസ്ത്രീകള് നടത്തുന്ന ഓള്‍ഡ് ഏജ് ഹോമിലാണ്. അവിടെ എല്ലാ സൗകര്യങ്ങളും ഉണ്ട്. ചെലവ് കൂടുതലാണേലും സേഫ് ആണെന്നവന് പറഞ്ഞു.''\nഅയാള്‍ക്ക് വേദന തോന്നി. ആറോ ഏഴോ മക്കളുണ്ടവര്‍ക്ക്! ആര്‍ക്കും മണലാരണ്യത്തിലെ സൗഭാഗ്യങ്ങള് ഉപേക്ഷിച്ച് വരാന് താല്പര്യമില്ല.\n''ഉമ്മ സമ്മതിച്ചോ? ഞാനാ വീട്ടില് നിന്റെ കൂടെ വന്നിട്ടുണ്ടല്ലോ; കോഴിക്കോട്ട് ഒത്തിരി സ്ഥലമുള്ള വലിയ വീട്ടില്.'' നാദിര്‍ഷാ വിഷണ്ണനായി പറഞ്ഞു:\n''മാമിക്ക് വലിയ സങ്കടമായിരുന്നു. ഒത്തിരി കരഞ്ഞു. പിന്നെ അഷ്‌റഫ് അടുത്ത കൊല്ലം ബിസിനസ്സൊക്കെ നിര്‍ത്തി പോരാമെന്ന ഉറപ്പുകൊടുത്തു സമ്മതിപ്പിച്ചു. നാളെ അവരുടെ എണ്‍പതാം പിറന്നാളാണ്. ആര്‍ക്കും വരാന് പറ്റുന്നില്ല. എന്റെ ഫ്രണ്ട് രാജേഷ് വന്നപ്പോള് കുറെ സമ്മാനങ്ങള് മക്കള് കൊടുത്തയച്ചു; അതു കൊണ്ടുകൊടുക്കണം. വീഡിയോ എടുത്ത് അയക്കണം.''\nഅവന് മ്ലാനമായ മുഖത്തോടെ തുടര്‍ന്നു:\n''എന്റെ കുടുംബത്തിലോ അവന്റെ ബന്ധുക്കളോ ആരും മാമി ശരണാലയത്തിലാണെന്ന് അറിയിച്ചിട്ടില്ല; മോശമല്ലേ അത്? അവന്റെ കോഴിക്കോട്ടുള്ള റിസോര്‍ട്ടിലെ ഒരു കോട്ടേജില് താമസിപ്പിച്ചിരിക്കുകയാണെന്നാണ് പറഞ്ഞിരിക്കുന്നത്. ഈ ഗിഫ്റ്റൊക്കെ ആരും അറിയാതെ അവിടെത്തിക്കണം. അതിനാണ് എന്നെ ഏല്പിച്ചത്.'' ദൂരയാത്ര അയാള്‍ക്ക് ഒട്ടും ഹിതകരമായിരുന്നില്ല. നാദിര്‍ഷാ ഏറ്റവും അടുത്ത കൂട്ടുകാരനായതുകൊണ്ടുമാത്രം അയാള് എതിര്‍ത്തില്ല. വീടിന്റെ സുരക്ഷിതവലയത്തില്‍നിന്ന് പുറത്തേയ്ക്ക് പോകാന് അയാള് മടിച്ചു. വീടിനു മുന്‍പിലെ വരാന്തയില്, താമരത്തണ്ടിന്റെ തണുപ്പുള്ള ചുവന്ന തറയില്, ഇടയ്ക്കിടെ ഇലഞ്ഞിപ്പൂക്കളും മഞ്ഞ മന്ദാരങ്ങളും മലങ്കാറ്റില് കൊഴിയുന്ന നേര്‍ത്ത ശബ്ദം കേട്ടു കണ്ണടച്ചു കിടക്കുന്ന തുടുത്ത സന്ധ്യകള്. മരമുല്ലയില് ചാഞ്ഞിരുന്ന് ഉറക്കെ കൂവുന്ന, ചൂളക്കുയിലിന്റെ ചിറകടികള് കേട്ട് ഉണരുന്ന തെളിഞ്ഞ പുലരികള്. അതൊക്കെ അയാളെ മോഹിപ്പിക്കുന്ന ഓര്‍മ്മകളായിരുന്നു.\nഅതുകൊണ്ടാണ് ലീലാമ്മച്ചിയുടെ മൂത്ത മകന് ജോര്‍ജ്കുട്ടിക്ക് പട്ടണത്തിലെ പ്രശസ്തമായ കോളേജില് അഡ്മിഷന് കിട്ടിയപ്പോള് അയാള് അച്ഛനോടു പറഞ്ഞത്:\n''അച്ഛാ, എനിക്ക് ഡോക്ടറും എന്‍ജിനീയറും ഒന്നും ആവണ്ട. കോച്ചിങ്ങിനും പോവണ്ട. ഞാനിവിടെ അടുത്തുള്ള ഗവണ്‍മെന്റ് കോളേജില് പഠിച്ചോളാം. എന്നെ അന്ന് നിര്‍ബ്ബന്ധിക്കരുത്. അച്ചന്മാരുടെ ആ കോളേജില് വേണ്ട. എനിക്ക് ഹോസ്റ്റലില് നില്‍ക്കാന് വയ്യ.''\nഅച്ഛന് കടുത്ത നിരാശയോടെ പറഞ്ഞു: ''ജോര്‍ജ്കുട്ടി പഠിക്കുന്ന കോളേജില് നല്ല ടീച്ചേഴ്സാണെല്ലാവരും. ഇവിടെയാണേല് എന്നും സമരോം പഠിപ്പുമുടക്കവുമാണ്. അവിടെ അവര് നല്ല സ്റ്റുഡന്റ്‌സിന് പ്രത്യേകം കോച്ചിങ്ങ് കൊടുക്കും. ഹോസ്റ്റലില് നില്‍ക്കാന് വയ്യ, അതുകൊണ്ട് പോകുന്നില്ല എന്ന് പറയുന്നത് എന്തു മണ്ടത്തരമാണ്: ആഴ്ചയിലും വരാമല്ലോ. ജോര്‍ജ്കുട്ടിക്കാണേല് അവിടെ മാത്രം പഠിച്ചാല് മതി, ഉമ്മച്ചായന് ഒട്ടും താല്പര്യമില്ലാഞ്ഞിട്ടും.''\nജോര്‍ജ്കുട്ടി എപ്പോഴും ചക്രവാളസീമ ഭേഭിച്ച് അപ്പുറം പോകുന്നത് സ്വപ്നം കണ്ടിരുന്നു. അവന് മുകുന്ദനോടു പറയും:\n''എനിക്ക് കോഴിക്കോട് മെഡിക്കല് കോളേജില് പഠിക്കണം. ഈപ്പന് ഡോക്ടറെപ്പോലെയാകണം. അമ്മച്ചിക്ക് അന്ന് പനിയും ഛര്‍ദ്ദിലും വന്ന് തളര്‍ന്നുവീണപ്പോള് അദ്ദേഹമാണ് രക്ഷപ്പെടുത്തിയത്. ജോയ്മോനെ ഈപ്പന് ഡോക്ടറ് കണ്ടിരുന്നേല് മരിക്കത്തില്ലായിരുന്നെന്ന് അമ്മച്ചി എപ്പഴും പറയും.''\nലില്ലിക്കുട്ടിയും ജോര്‍ജ്കുട്ടിക്കു പുറകേ മെഡിക്കല് കോളേജില് ചേര്‍ന്നപ്പോള്, പറഞ്ഞാല് അനുസരിക്കാത്ത മകനെക്കുറിച്ച് കഠിനമായ നിരാശയോടെ അച്ഛന് കുണ്ഠിതപ്പെട്ടു:\nഅവന്, ജോര്‍ജ്കുട്ടിയെക്കാളും ലില്ലിക്കുട്ടിയെക്കാളും മിടുക്കനാ. ഒരു ട്യൂഷനുമില്ലാതെ ഈ സര്‍ക്കാര് കോളേജില് പഠിച്ചിത്രയും മാര്‍ക്കു വാങ്ങിച്ചില്ലേ. ശ്രമിച്ചാല് ഡോക്ടറാവാമായിരുന്നു. എന്റെ എത്രയോ വിദ്യാര്‍ത്ഥികള് ഡോക്ടറും എന്‍ജിനീയറും ഒക്കെയായി. എനിക്ക് ആ യോഗമില്ല. ഈ വീട്ടില്‍നിന്നും നാട്ടില്‍നിന്നും മാറിനില്‍ക്കാന് വയ്യ എന്ന് ഓരോ വിചിത്രമായ ചിന്തകളാണ്! എന്ത് ചെയ്യും!''\nഅമ്മ അടക്കാന് വയ്യാത്ത സങ്കടത്തോടെ പറഞ്ഞു:\n''അവനൊരു പ്രത്യേക സ്വഭാവക്കാരനാണ്. പറഞ്ഞിട്ടും കരഞ്ഞിട്ടും ഒരു ഫലവുമില്ല.'' പിന്നെ അച്ഛനെ സമാധാനിപ്പിക്കുന്നതുപോലെ പറഞ്ഞു.''\n''അവന് പി.ജി. കഴിഞ്ഞ്, നല്ല നിലയില് ഇവിടെ ട്യൂഷന് സെന്റര് നടത്തുന്നില്ലേ? എത്ര കുട്ടികള് അവിടെനിന്ന് പഠിച്ച് ഡോക്ടറൊക്കെ ആയി. ഈ നാടിനെന്തെങ്കിലും ചെയ്യണമെന്ന് അവനു തോന്നുന്നത് നല്ല കാര്യമല്ലേ? എത്ര സ്‌നേഹമുള്ള ആള്‍ക്കാരാണ്. ഓരോ തവണയും രാഘവേട്ടന് ട്രാന്‍സ്ഫര് വരുമ്പോള് നാട്ടുകാരല്ലേ അതെല്ലാം മാറ്റി റിട്ടയര്‍മെന്റ് വരെ ഇവിടെത്തന്നെ നിര്‍ത്തിയത്. എന്നെയും ഒരുപാട് സഹായിച്ചില്ലേ? ഈ വീട് മുകുന്ദന് വലിയ ഇഷ്ടമാണെന്നറിഞ്ഞപ്പോള്, ബന്ധുക്കളുടെ എതിര്‍പ്പുപോലും കണക്കാക്കാതെ നിസ്സാര വിലയ്ക്കല്ലേ ഉമ്മച്ചായന് നമുക്ക് തന്നത്? കുടുംബവീട് ക്രിസ്ത്യാനിയല്ലാത്ത ഒരാള്‍ക്ക് ആരേലും കൊടുക്കുമോ? നമ്മുടെ നാട്ടീന്നോ വീട്ടീന്നോ ഈ കരുതലും ബഹുമാനവും സ്‌നേഹവും കിട്ടീട്ടുണ്ടോ? ഞാന് നോക്കുന്നതില്‍ക്കൂടുതല് എന്റെ മക്കളെ ലീലച്ചേച്ചിയാ നോക്കീട്ടുള്ളത്- അതൊന്നും മറക്കാന് പാടില്ല.''\nസ്വയം സമാധാനിക്കുന്നതു പോലെ അച്ഛന് പറഞ്ഞു:\n''മാലിനിയെങ്കിലും എന്‍ജിനീയറിങ്ങ് കഴിഞ്ഞല്ലോ. അവള്‍ക്ക് ഇതുപോലെ ഭ്രാന്തന് ചിന്തകളുണ്ടായില്ലല്ലോ, ഭാഗ്യം.''\nമാലിനി അയാളെ കളിയാക്കും. ''മുകുന്ദേട്ടാ, ഈ വീട് പണ്ടെങ്ങോ ആരോ പണിതത്. നമ്മള് വെച്ചതുപോലുമല്ല, ഇത്രയും സെന്റിമെന്റലാകാന്. ഇത് നമ്മുടെ സ്വന്തം നാടുമല്ല. എന്നിട്ടും ശ്രീനിവാസന്റെ സിനിമയിലെപ്പോലെ, തിരികെ ഞാന് വരുമെന്ന് കാതോര്‍ത്ത് ഈ വീടും നാടും ഇരിക്കുന്നു എന്ന പാട്ടും പാടി നടക്കുന്ന മുകുന്ദേട്ടന്! ഈ പൊട്ടക്കിണറ്റില്‍നിന്ന് പുറത്തുചാടിയിരുന്നെങ്കില് ഏട്ടന് ഐ.എ.എസ് ഒക്കെ പുഷ്പം പോലെ കിട്ടിയേനെ.''\n''ഇതൊക്കെ എന്റെ ചീപ്പ് സെന്റിമെന്റ്‌സ് തന്നെയാണ്. ഈ സെന്റിമെന്റ്‌സില്ലെങ്കില് പിന്നെ ഞാനില്ല. ഇവിടെയുള്ള പാവപ്പെട്ട കുട്ടികള്‍ക്ക് ഇങ്ങനെ നല്ല ചാന്‍സ് എന്റെ ട്യൂഷന് സെന്ററില് കൊടുത്തതുകൊണ്ടാണല്ലോ അവര് ഡോക്ടറും ഐ.എ.എസ്സും ഒക്കെയായത്. അല്ലെങ്കില് അവര് എങ്ങും എത്തുകയില്ലായിരുന്നു. മറ്റുള്ളവര് ജയിക്കാന് നമ്മള് കാരണമാവുന്നതും നമ്മുടെ വിജയമാണ്.''\nഅവള് പരിഹസിച്ചു ചിരിച്ചു.\n''ഓ, ആദ്യം സ്വന്തം കാര്യം നോക്കിയിട്ട് നാടു നന്നാക്കിയാല് മതി. ഞാനേതായാലും ചിറക് വിടര്‍ത്തി പറന്നുപോകും.''\nലില്ലിക്കുട്ടിയും ജോര്‍ജ്കുട്ടിയും മാലിനിയും എല്ലാവരും ചിറകുവീശി ആകാശങ്ങളുടെ അതിരുകള് തേടി പറന്നു. മാലിനി ഭര്‍ത്താവിനോടൊപ്പം ആസ്ട്രേലിയയില്. ജോര്‍ജുകുട്ടി അമേരിക്കയില്. ലില്ലിക്കുട്ടി കാനഡയില്. ഉമ്മച്ചായന് അസുഖം കൂടുതലായപ്പോള് വീഡിയോ കോളിലൂടെ ജോര്‍ജുകുട്ടി പറഞ്ഞു:\n''മുകുന്ദാ, നീ വേണ്ടതു ചെയ്യണം. പണം ഒരു പ്രശ്‌നമല്ല. എന്നും സ്‌ക്കൈപ്പിലൂടെ അപ്പനെ കാണിക്കണം. നഗരത്തിലെ ഹോസ്പിറ്റലിലെ പേവാര്‍ഡിലെ മുറിയില് ഇരുമ്പുകട്ടിലിന്റെ തണുത്ത കമ്പിയില് മുഖമമര്‍ത്തി ലീലാമ്മച്ചി ഈറന് മിഴികളോടെ ഇരുന്നു. അവരുടെ കയ്യില് ഫോണ് ഇരുന്ന് വിറച്ചു.\nഅയാള് ലീലാമ്മയുടെ പുറം തലോടി.\n''കാനഡയില്‍നിന്നും അമേരിക്കയില്‍നിന്നുമൊക്കെ പെട്ടെന്നു വരാനാവുമോ? ഞാനുണ്ടല്ലോ ഇവിടെ. അവര് എന്നും എല്ലാം കാണുന്നില്ലേ, വിളിക്കുന്നില്ലേ? അതു പോരേ?''\nഅയാളുടെ ഭാര്യ സൗമിനി, മിക്സിയില് കഞ്ഞി അടിച്ചത് ഉമ്മച്ചായന്റെ മൂക്കിലെ ട്യൂബിലേക്ക് ഒഴിച്ചുകൊടുക്കുന്നതു കണ്ട് നെഞ്ചുപൊട്ടുന്ന നീറ്റലോടെ ലീലാമ്മച്ചി പറഞ്ഞു: ''ലില്ലിക്കുട്ടി ചെയ്യേണ്ട കാര്യമാ സൗമിനി മോള് ചെയ്യുന്നത്. കര്‍ത്താവിന്റെ പരീക്ഷകള് അല്ലാതെന്താ? എല്ലാം അനുഭവിച്ചേ മതിയാവൂ.''\nഅയാള് അവരുടെ വിരലുകള് ചേര്‍ത്തുപിടിച്ചു. ''ഞാനാരാ പിന്നെ? അമ്മച്ചീടെ ജോയ് മോനല്ലേ? എന്നെ പ്രസവിച്ചപ്പോഴും, മാലൂനെ പ്രസവിച്ചപ്പോഴും അമ്മൂമ്മയല്ലല്ലോ ലീലാമ്മച്ചി അല്ലേ അമ്മയുടെ കൂടെ നിന്നത്?''\nഅയാള് എല്ലാം ഓര്‍ക്കുന്നുണ്ടായിരുന്നു.\nവലിയ ഇടിയും മഴയും ഉള്ള രാത്രിയില് പ്രസവവേദനകൊണ്ട് പുളയുന്ന അമ്മയുടെ പുറം തടവി ലീലാമ്മച്ചി ആശുപത്രിയില് വെളുക്കുവോളം ഇരുന്നത്, അമ്മയുടെ വിശ്രമം കഴിയുന്നതു വരെ ലീലാമ്മച്ചിയുടെ കൂടെ താമസിച്ചത്, അവര് ചോറു വാരിത്തന്നത്, സ്‌കൂളിലയച്ചത്- കലിഡോസ്‌കോപ്പ് തിരിക്കുമ്പോള് കാണുന്ന വര്‍ണ്ണച്ചിത്രങ്ങള് പോലെ, വാത്സല്യം കോരിപ്പകര്‍ന്ന് പല നിറങ്ങള് വാരിയണിഞ്ഞ് ലീലാമ്മച്ചി ഓര്‍മ്മകളില് നിറയുന്നു. ഓര്‍ക്കുന്തോറും മധുരം കിനിയുന്ന സ്മൃതികള്.\nഉച്ചമയക്കത്തില് പുറത്തുതട്ടി ഉറക്കെ ലീലാമ്മച്ചി കവിതകള് ചൊല്ലുമ്പോള് മുകുന്ദന് ഒരിക്കല് ചോദിച്ചു:\n''ലീലാമ്മച്ചി സ്‌കൂളില്‍നിന്ന് പഠിച്ചതാണോ ഇതൊക്കെ?''\nഅവരുടെ മുഖം മങ്ങി, ദീര്‍ഘമായി നിശ്വസിച്ചു.\n''ജോയ്മോനേ, ഞാന് കോളേജില് പഠിച്ച് ഡിഗ്രി എടുത്തതാ.''\nമുകുന്ദന് അത്ഭുതം തോന്നി. ''പിന്നെന്താ അമ്മയെപ്പോലെ ജോലിക്ക് പോവാത്തത്? എപ്പോഴും അടുക്കള ജോലിയും വീട് ഭരണവുമായി നടക്കുന്ന ഒരാള്!''\nഅവരുടെ മിഴികള് നനഞ്ഞു.\n''അതൊരു കഥയാ മോനേ.''\n''നാലു പെണ്‍മക്കളുള്ള വീട്ടിലെ മൂത്തവള്. അപ്പനില്ലാത്ത വീട്ടിലെ കുട്ടിക്ക് സ്ത്രീധനം വേണ്ടെന്നു പറഞ്ഞ് സ്വത്തുള്ള ഒരാള് വന്നപ്പോള്, പ്രൈമറി സ്‌കൂള് ടീച്ചറായ അമ്മ എതിര് പറഞ്ഞില്ല. എന്റെ ഇഷ്ടം ആരറിയാന്! പോട്ടെ, സാരമില്ല. എന്റെ മക്കള് പഠിച്ചല്ലോ, അതു മതി.''\nപക്ഷേ, അതുപോരാ എന്ന് പലപ്പോഴും പറയാതെ അവര് പിന്നീട് പറയുന്നു.\nആഘോഷാവസരങ്ങളില് മക്കള് സമ്മാനപ്പൊതികള് കൊടുത്തയയ്ക്കുമ്പോള് നിറഞ്ഞുകവിയുന്ന നേത്രങ്ങള് തുടച്ച് അവര് പറയും:\n''ഫോണിലോ കംപ്യൂട്ടറിലോ മക്കളുടെ നിഴലുകള് കണ്ടിട്ട് എനിക്ക് എന്തു ഫലം? അവര് വരുന്നതേ തിരിച്ചുപോകുന്ന കാര്യം പറഞ്ഞുകൊണ്ടാണ്. കുറച്ചു ദിവസം കൂട്ടുകാരേയും ബന്ധുക്കളെയും കണ്ട്, കുറെ സ്ഥലങ്ങളിലും പോയി തിരിച്ചുവന്ന്- അപ്പോഴേക്കും ലീവ് തീരും. രണ്ട് ദിവസം ഞങ്ങളുടെ കൂടെ നിന്നെങ്കിലായി. അപ്പന്റെ മരണം കഴിഞ്ഞ് രണ്ടുമൂന്ന് മാസം കഴിഞ്ഞാ അവരൊക്കെ വന്നത്. എല്ലാം വീഡിയോയില് കണ്ടത്രെ. അവര്‍ക്കൊക്കെ അത് മതിയായിരിക്കും.''\nഅവര് ആരോടും പരാതി പറയാതെ, വിഷമം ആരെയും അറിയിക്കാതെ ഉമ്മച്ചായന് ഉള്ള കാലത്തെപ്പോലെ, കലം നിറയെ ചോറും പലതരം കറികളും വെച്ചു മുടങ്ങാതെ എല്ലാ ജോലിക്കാര്‍ക്കും ഭക്ഷണം നല്‍കി; പള്ളിയിലെ അനാഥാലയത്തില് ദിവസവും ഭക്ഷണമെത്തിച്ചു; മില്ല് അടച്ചിടാതെ നടത്തി; പറമ്പിലും പാടത്തും കൃഷി ചെയ്തു.\nഅവര് മുകുന്ദനോടു പറഞ്ഞു:\n''തളര്‍ന്നിരുന്നിട്ടെന്താ കാര്യം? ഉമ്മച്ചായന് അതൊന്നും ഇഷ്ടപ്പെടത്തില്ല. താങ്ങുണ്ടെങ്കിലേ തളര്‍ച്ചയുള്ളു- എനിക്കാരുമില്ല. എന്റെ ലോകം ഈ വീടും ഉമ്മച്ചായനുമായിരുന്നു. അത് ഇനി തിരിച്ചുകിട്ടാനും പോകുന്നില്ല. കുനുകുനെ കീറിയ പേപ്പറ് കഷണങ്ങള് ഒട്ടിച്ചുവെക്കുന്നതുപോലെ ഞാന്, ഓരോന്നും തിരിച്ചുപിടിക്കാന് നോക്കുകയാ ജോയ് മോനേ.''\nഅയാള് പൊരിവെയിലിലും പൂത്തുലഞ്ഞ് നില്‍ക്കുന്ന കണിക്കൊന്നയെ നോക്കിയിരുന്നു. നട്ടുച്ചയ്ക്കും പറമ്പില് പശുക്കള്‍ക്ക് കാടിവെള്ളം കൊടുക്കുന്ന ലീലാമ്മച്ചിയോട് അയാള് കളി പറഞ്ഞു:\n''ഇപ്പോള് പണ്ടത്തേതിലും തിരക്കായോ? വെറുതെയിരിക്കുന്നത് കാണാറേയില്ലല്ലോ?''\nലീലാമ്മച്ചി കുനിഞ്ഞിരുന്ന് കാടി ഇളക്കി. അവരുടെ കണ്ണീര്‍ത്തുള്ളികള് വെള്ളത്തില് കലങ്ങിവീഴുന്നു.\n''ഇപ്പോള് വെറുതെ ഇരുന്നിട്ട് എന്തുചെയ്യാനാ മോനേ? എന്നിട്ടുതന്നെ രാത്രി ഉറങ്ങാനേ പറ്റുന്നില്ല. ഇരുട്ടിലേയ്ക്ക് നോക്കി കണ്ണുതുറന്ന് കിടക്കും.''\nസന്ധ്യയ്ക്ക് കുരിശുവരച്ച് പ്രാര്‍ത്ഥിച്ചു കഴിഞ്ഞാല് അവര് മക്കള് പഠിക്കുന്ന മുറിയില് അവര്‍ക്ക് കട്ടന്‍കാപ്പി ഫ്‌ലാസ്‌ക്കിലിട്ട് അടുത്തുവെച്ച് കൂടെ ഇരിക്കും. പരീക്ഷാസമയത്ത് ഇടയ്ക്ക് അയാള്‍ക്കും പലഹാരങ്ങള് ഉണ്ടാക്കി കൊണ്ടുകൊടുക്കും. നന്നായി പഠിക്കണേ ജോയ്മോനേ എന്ന് ഓര്‍മ്മിപ്പിക്കും. അനിയത്തിയേയുംകൊണ്ട് അമ്മ വീട്ടുജോലിയും ഓഫീസ് ജോലിയും ഒക്കെയായി പാടുപെടുമ്പോള് അവര് കാവല്‍മാലാഖയെപ്പോലെ എത്തും. അമ്മയെ വിശ്രമിക്കാന് വിട്ട് ജോലികള് ഏറ്റെടുത്ത് ചെയ്യും.\nരണ്ട് വീടുകളാണെങ്കിലും ഒരു മരത്തിന്റെ രണ്ട് ശാഖകള്‍പോലെ ആ വലിയ പറമ്പില്, ആഴത്തില് വേരോടി നിന്നവര് വളര്‍ന്ന് ശിഖരങ്ങളായി, മരങ്ങള് അകന്നു നില്‍ക്കുമ്പോഴും വേരുകള് കൂടിപ്പിണഞ്ഞ് പരസ്പരം ആലിംഗനം ചെയ്തു കിടക്കുന്നു.\nഅതുകൊണ്ടാണ് രണ്ട് വര്‍ഷം മുന്‍പ് ലീലാമ്മച്ചിയെ ജോര്‍ജുകുട്ടി അമേരിക്കയിലേക്ക് കൊണ്ടുപോകുന്നു എന്നു പറഞ്ഞപ്പോള് അയാള്‍ക്ക് ഹൃദയം നുറുങ്ങിപ്പോകുന്നതുപോലെ തോന്നിയത്. തലയ്ക്കു മുകളില് തണല്‍വിരിച്ചു നിന്ന ആല്‍മരം ആരോ പിഴുതെറിഞ്ഞതുപോലെ.\nഅമ്മ അച്ഛനോടു പറഞ്ഞു:\n''ലീലച്ചേച്ചി അടുത്തില്ലാത്തത് എനിക്ക് ഓര്‍ക്കാന് പോലും വയ്യ. എത്ര വര്‍ഷമായി അടുത്ത് കഴിയുന്നു. ശരിക്കും ഒരു ശരീരഭാഗം പോലെതന്നെ.''\nആത്മഗതം പോലെ അമ്മ തുടര്‍ന്നു:\n''എന്തൊരു മുഖശ്രീയായിരുന്നു അവര്‍ക്ക്. നല്ല പഠിപ്പും ഉണ്ടായിരുന്നു. പക്ഷേ, ഈ പറമ്പിലും മില്ലിലും എല്ലാം നടു പൊട്ടുന്നതുവരെ പണിയെടുക്കാനായിരുന്നു അവരുടെ വിധി. പക്ഷേ, ഉമ്മച്ചായന് അവര്‍ക്കൊരു ബലമായിരുന്നു. ഒന്നിനും എതിര് നില്‍ക്കത്തില്ല. ഉമ്മച്ചായന് പോയതോടെ അവരാകെ വല്ലാതായി. സാരമില്ല ഇനിയെങ്കിലും മക്കളുടെ അടുത്തുപോയി സമാധാനമായി നില്‍ക്കട്ടെ.'' പക്ഷേ, അച്ഛന് പറഞ്ഞു:\n''അവര്‍ക്ക് ഇവിടുന്ന് പോയാല് സന്തോഷം കിട്ടുമെന്ന് തോന്നുന്നുണ്ടോ സുനന്ദേ? അമേരിക്കയിലും കാനഡയിലും എല്ലാ സൗകര്യങ്ങളും ഉണ്ട്. എല്ലാം ശരി തന്നെ. പക്ഷേ, അവര്‍ക്കെല്ലാം വലിയ തിരക്കാണ്. ലീലച്ചേച്ചി രാപകല് അവിടെ ഒറ്റക്കിരിക്കണം. അവര് വന്ന് കൊണ്ടുപോയാലേ പുറത്തുപോകാന് പറ്റൂ. ഇവിടെ ഉമ്മച്ചായന് ഇല്ലെന്നേ ഉള്ളൂ. അവര്‍ക്ക് എല്ലാവരുടേയും ശ്രദ്ധ കിട്ടുന്നുണ്ട്. പിന്നെ നമ്മളെന്തു പറയാനാണ്? അവരുടെ അമ്മയല്ലേ?\n''കുറച്ചു നാളത്തേയ്ക്ക് മാത്രമാണ് എന്ന് ലില്ലിക്കുട്ടി പറയുന്നു. അപ്പന് മരിച്ചതിന്റെ വിഷമം മാറ്റാന് ഒന്നു മാറിനില്‍ക്കട്ടെ എന്ന് കരുതി; അവര്‍ക്ക് രണ്ടു പേര്‍ക്കും ഇടയ്ക്കിടയ്ക്ക് വരാനുള്ള ബുദ്ധിമുട്ട് കാരണമാണ്.''\nജോര്‍ജ്കുട്ടിയും ലില്ലിക്കുട്ടിയും കുടുംബവും അവരെ കൊണ്ടുപോകാനായി വന്നു. അന്ന് നാട്ടുകാര് കൊടുത്ത യാത്രയയപ്പ് അയാള് ഓര്‍ക്കുന്നു. പള്ളിയിലെ അധികാരികളും മറ്റു പ്രധാനികളും നാട്ടുകാരും വികാരാധീനരായി ഉമ്മന് മാപ്ലയേയും ലീലാമ്മയേയും പറ്റി നല്ല വാക്കുകള് പറഞ്ഞു.\nഓര്‍ഫനേജിലെ കുട്ടികള് അവരുണ്ടാക്കിയ വലിയ പൂച്ചെണ്ട് ലീലാമ്മച്ചിക്ക് കൊടുത്തപ്പോള് അവര് വിതുമ്പി, തേങ്ങലോടെ അവര് പറഞ്ഞു:\n''എന്റെ മക്കളേ, ഞാന് ഈ നാടുവിട്ട് സ്ഥിരമായി എങ്ങോട്ടും പോവുന്നില്ല. എനിക്ക് പോകാനാവുകയും ഇല്ല. ഞാന് തിരിച്ചുവരും; തല്‍ക്കാലം ഈ ഭൂമിയുടെ മറുഭാഗത്തെ കാഴ്ചകള് കാണാന് വേണ്ടി മാത്രം; എന്റെ മക്കള് നിര്‍ബ്ബന്ധിച്ചതുകൊണ്ട് ഞാന് അവരുടെകൂടെ കുറച്ചുനാള് നിന്നിട്ട് തിരിച്ചുവരും. എന്റെ മനസ്സും പ്രാര്‍ത്ഥനയും നിങ്ങളോടൊപ്പം എന്നും ഉണ്ടാകും.'' കുട്ടികള് കൈകൂപ്പി തൊഴുതു, അവരുടെ കണ്ണുകള് കലങ്ങി.\nഅമ്മച്ചി പെട്ടെന്ന് വരണം. ഞങ്ങള് പ്രാര്‍ത്ഥിക്കാം. യോഗാനന്തരം വിഭവസമൃദ്ധമായ സദ്യ ഉണ്ടിട്ട്. നാട്ടുകാര് അവരുടെ പാദം വന്ദിച്ചു. പഞ്ചായത്ത് പ്രസിഡന്റ് എഴുന്നേറ്റു നിന്നു പറഞ്ഞു:\n''ഭാഗ്യവതിയായ ഈ അമ്മ; നമ്മുടെ നാടിന്റെ വെളിച്ചമാണ്. എല്ലാ സൗഭാഗ്യങ്ങളും ഉള്ള മക്കള് അവരെ കൂട്ടിക്കൊണ്ടുപോകുന്നതില് നമ്മള് സന്തോഷിക്കുകയാണ് വേണ്ടത്. ഇത്രയും സ്‌നേഹധനരായ മക്കളുടെ അമ്മയാവാന് സാധിച്ചതില് അവര് ഈശ്വരനോട് നന്ദി പറയണം. ആ കൃപാവരം എന്നും ഉണ്ടാകട്ടെ.''\nഎല്ലാം കഴിഞ്ഞ് സന്ധ്യയ്ക്ക് ലീലാമ്മച്ചി കാറില് കയറാന് തുടങ്ങുമ്പോള്, മുകുന്ദന് പെട്ടെന്ന് അവരുടെ കൈകള് മുറുകെപിടിച്ചു, അവരെ വിട്ടുകൊടുക്കാനാവാത്തതുപോലെ ഗദ്ഗദം തൊണ്ടയോളം വന്ന് വാക്കുകളെ തടയുന്നു.\nലീലാമ്മ അയാളുടെ നെറുകയില് ഉമ്മവെച്ചു. അവരുടെ കണ്ണുകള് തുളുമ്പി:\nജോയ് മോനേ, ''ഞാന് നിന്റടുത്ത് തിരിച്ചുവരും മോനേ.''\n''പിന്നെ ഒരു രഹസ്യം പോലെ അവര് നനഞ്ഞ ശബ്ദത്തില് മന്ത്രിച്ചു.''\n''മോനേ, എനിക്കെന്തോ ഒരു പേടിപോലെ; പക്ഷേ, പോയല്ലേ പറ്റൂ? ഒടുവില് എനിക്ക് നീ മാത്രമേ കാണുകയുള്ളു. നീ വിഷമിക്കരുത്. ഞാന് വരും എന്തായാലും.''\nഅമ്മയും അച്ഛനും സങ്കടം കടിച്ചമര്‍ത്തി പറഞ്ഞു;\n''സമാധാനമായിട്ട് പോയി വന്നാട്ടെ. വീടും പറമ്പും ഒക്കെ ഞങ്ങള് ശ്രദ്ധിച്ചുകൊള്ളാം. വര്‍ഗ്ഗീസ് എല്ലാം വേണ്ടതുപോലെ ചെയ്യും. ഒന്നുകൊണ്ടും വിഷമിക്കണ്ട.'' മഴച്ചാറ്റലിനിടയില്‍ക്കൂടി മാരിവില്ല് തെളിയുന്നതുപോലെ നേര്‍ത്ത മന്ദഹാസവുമായി ലീലാമ്മ മക്കളോടൊപ്പം കാറില് കയറി മലയിറങ്ങി പോകുന്നതു നോക്കി അവര് നിന്നു.\nമുകുന്ദന് ദീര്‍ഘമായി നിശ്വസിച്ചു.\nരണ്ടു വര്‍ഷമാകുന്നു ആ വണ്ടി മലയിറങ്ങി ചെമ്മണ് റോഡ് മുറിച്ചുകടന്നുപോയിട്ട്.\nലീലാമ്മച്ചി പക്ഷേ, പിന്നെ വിളിച്ചിട്ടില്ല. ജോര്‍ജുകുട്ടിയുടെ വീഡിയോ കാള് ഇടയ്ക്കിടെ വന്നു. പക്ഷേ, ഒരിക്കലും അമ്മച്ചിയെ വീഡിയോയില് കാണാന് പറ്റിയിട്ടില്ല.\nഅയാള് ഒരിക്കല് ചോദിച്ചു;\n''അമ്മച്ചിയോട് എനിക്ക് ഒന്ന് സംസാരിക്കാന് പറ്റുമോ?''\nഅപ്പോള് ജോര്‍ജുകുട്ടി ഓരോ കാരണങ്ങള് പറയും.\nഞാന് ഹോസ്പിറ്റലിലാണ്. ഞാന് പുറത്തു നില്‍ക്കുവാണ്. തിരക്കാണ്. അയാള്‍ക്കത് വിശ്വസിക്കാന് തോന്നിയതുമില്ല.\nകുറച്ചു മാസങ്ങള്‍ക്കു മുന്‍പ്, ഒരു കറുത്തു തടിച്ച മനുഷ്യന് വീടും പുരയിടവും ഒക്കെ ചുറ്റിനടന്ന് കാണുന്നത് കണ്ടപ്പോള് സംശയം തോന്നി. കുറേ ദിവസം കഴിഞ്ഞ് പശുക്കളേയും ആടുകളേയും കോഴികളേയും ഒക്കെ ആ മനുഷ്യന് വണ്ടിയില് കയറ്റി കൊണ്ടുപോകുന്നതു കണ്ടപ്പോള് വര്‍ഗ്ഗീസിനോടു ചോദിച്ചു.\n''അത് ടൗണിലുള്ള ഒരു ഫാമുടമയാണ്. ജോര്‍ജ് ഡോക്ടറുടെ വലിയ കൂട്ടുകാരനാണ്. അയാള്‍ക്ക് ഇതെല്ലാം കൊടുക്കാമെന്ന് പറഞ്ഞിട്ടുണ്ടായിരുന്നു എന്നെന്നോടു പറഞ്ഞു. ഞാന് ഫോണില് ചോദിച്ചപ്പോഴും ഡോക്ടര് അങ്ങനാ പറഞ്ഞത്.''\nഒഴിഞ്ഞ പറമ്പ് നോക്കിനിന്നപ്പോള് അയാള്‍ക്ക് നെഞ്ച് വിങ്ങുന്നതുപോലെ തോന്നി. പശുക്കളുടെ നീണ്ട നിലവിളിയും വെണ്‍നിറമാര്‍ന്ന കോഴികളുടെ നിര്‍ത്താതെയുള്ള ചിലക്കലും അകലെയെവിടെയോ കേള്‍ക്കുന്നതുപോലെ.\nഅയാള് ജോര്‍ജുകുട്ടിയെ വിളിച്ചു.\nജോര്‍ജുകുട്ടിയുടെ ശബ്ദത്തിലെ പരുങ്ങല് അയാള് തിരിച്ചറിഞ്ഞു.\n''അതേയ് മുകുന്ദാ, അമ്മച്ചിക്ക് എപ്പഴും എല്ലാംകൂടി ബുദ്ധിമുട്ടാണെന്ന് പറയുമായിരുന്നു. ഇത് അനിതയുടെ ഒരു ബന്ധുവാണ്. എന്റെ ഒരു ഫ്രണ്ടുമാണ്. പണ്ടേ അറിയാം. ടൗണില് ബിസിനസ്സാണ്. ഫാം ഹൗസും പൗള്‍ട്രിഫാമും ഒക്കെയുണ്ട്. പിന്നെ ഒരു കാര്യം അറിയിക്കുവാ. വീടിന്റെ മുന്‍വശം പൊളിച്ച് ഒരു ഷോപ്പിങ്ങ് കോംപ്ലക്സ് പണിയാമെന്ന് വിചാരിച്ചു. ലില്ലിക്കുട്ടിക്കും അത് താല്പര്യമാണ്. നമ്മുടെ നാട്ടില് ഇതുവരെ ഒരു നല്ല ഷോപ്പിങ്ങ് സെന്റര് ഇല്ല. ഒരു പ്രയോജനവുമില്ലാതെ ആ വീട് അവിടെ നിര്‍ത്തിയിട്ട് എന്തു കാര്യം? ഇപ്പോള്‍ത്തന്നെ ആള്‍ക്കാര് കടയെടുക്കാന് അന്വേഷിച്ചുവരാന് തുടങ്ങിയിട്ടുണ്ട്.''\nഅയാള് അമ്പരപ്പോടെ ചോദിച്ചു;\n''നിങ്ങള് നാട്ടില് വരുമ്പോള് എവിടെ താമസിക്കും?''\n''എന്റെ മക്കളോ ലില്ലിക്കുട്ടിയുടെ മക്കളോ ഒന്നും ആ നാട്ടുമ്പുറത്ത് വന്ന് നില്‍ക്കത്തില്ല മുകുന്ദാ. അറിയാമല്ലോ ഞങ്ങള്‍ക്ക് രണ്ടാള്‍ക്കും ടൗണില് മൂന്നാല് ഫ്‌ലാറ്റുകളുണ്ട്. എവിടെയെങ്കിലും നില്‍ക്കാമല്ലോ.''\n''ലീലാമ്മച്ചി എന്തുപറഞ്ഞു? സമ്മതിച്ചോ?''\n''അമ്മച്ചിയെന്തു പറയാന്? അമ്മച്ചിക്ക് ഇനി എത്ര കാലം? ഞങ്ങള്‍ക്കല്ലേ ഈ വീടുകൊണ്ട് ബുദ്ധിമുട്ട്. ഞങ്ങള് അത് തീരുമാനിച്ചു.''\nമുകുന്ദന് കെഞ്ചുന്നതുപോലെ പറഞ്ഞു.\n''ജോര്‍ജുകുട്ടീ, ഒന്നുകൂടി ആലോചിച്ചിട്ടു പോരേ? അമ്മച്ചിയുടെ കാലം കഴിയുന്നതു വരെ വീടു പൊളിക്കല്ലേ! അവര് ആഗ്രഹിച്ചുവെച്ച വീടല്ലേ. എത്രകാലം നിങ്ങള് ഒന്നിച്ച് താമസിച്ച വീട്. നമ്മള് ഒന്നിച്ച് കളിച്ചുവളര്‍ന്ന വീട്. ഞാനും മാലുവും എത്രനാള് അവിടെനിന്ന് ആഹാരം കഴിച്ച് കിടന്നുറങ്ങിയ മുറികള്. ഉമ്മച്ചായന്റെ ആത്മാവ് അവിടെയുണ്ട്. ലീലാമ്മച്ചി അവിടെയാണെങ്കിലും അവരുടെ മനസ്സ് ഇവിടെയാണെന്ന് എനിക്കറിയാം.''\nജോര്‍ജുകുട്ടി ചിരി നിര്‍ത്തി.\nമുകുന്ദന്റെ മുഖത്ത് കാര്‍ക്കിച്ചു തുപ്പുന്നതുപോലെ ഒച്ചയുയര്‍ത്തി അയാള് പറഞ്ഞു:\n''സ്റ്റോപ്പിറ്റ്! ഇനിയും മുകുന്ദാ, നിന്റെ പഴയ റോട്ടണ് സെന്റിമെന്റ്‌സ് കാണിച്ച് വിരട്ടല്ലേ! ഞങ്ങള്‍ക്ക് അറിയാം എന്തുചെയ്യണമെന്ന്.''\nജോര്‍ജുകുട്ടിയുടെ മുഖം. വെറുപ്പുകൊണ്ട് വികൃതമായി. അയാള് പകയോടെ പറഞ്ഞു:\n''ജോയ്മോനാണെന്ന് പറഞ്ഞ് അമ്മച്ചിയുടെ വീക്നെസ് മുതലെടുത്ത് നിങ്ങള് സമര്‍ത്ഥമായി ആ വീടും പറമ്പും ചുളു വിലയ്ക്ക് അടിച്ചെടുത്തു. ലക്ഷങ്ങള് വിലയുള്ള സ്വത്തായിരുന്നു അത്. പാവം അപ്പനും അമ്മച്ചിയും! നിങ്ങള് അവരുടെ സാധുപ്രകൃതം മുതലെടുത്തു. അതുപോലെ ഇതും സ്വന്തമാക്കാമെന്നാണോ പ്ലാന്? അത് മനസ്സിലിരിക്കട്ടെ. എനിക്കത് സംശയമുണ്ടായിരുന്നു. അതുകൊണ്ടാ ഞാനും ലില്ലിക്കുട്ടിയും ഇത് ആലോചിച്ചത്. ഇല്ലേല് ഇതും ഞങ്ങള്‍ക്ക് കിട്ടത്തില്ല. ഞങ്ങളെല്ലാം മണ്ടന്മാരാണെന്ന് കരുതിയോ?''\nഒന്നു നിര്‍ത്തി മുഖം വീണ്ടും കടുപ്പിച്ച് ജോര്‍ജുകുട്ടി പറഞ്ഞു: ''നീ, നീ എനിക്ക് രാഘവന് സാറിന്റെ മകന് മുകുന്ദന് മാത്രം. ജോയ്മോനൊന്നും അല്ല. അത് ഓര്‍ത്തിരുന്നോ. രാഘവന് സാറിന്റേയും സുന്ദനച്ചേച്ചിയുടേയും മകന് മുകുന്ദന് - അത്രമാത്രം! ഇനി കൂടുതല് സ്വാതന്ത്ര്യം എടുക്കേണ്ട. ഞങ്ങളുടെ കുടുംബകാര്യമാണ് ഇത്. ഇനി ഞങ്ങളെ അങ്ങനെ കളിപ്പിക്കാനൊന്നും പറ്റത്തില്ല. ഈ സംസാരം ഇവിടെ വെച്ച് നിര്‍ത്തിയേക്ക്. ഇനി ഞാന് നിന്നെ വിളിക്കില്ല. ബൈ, സോറി.''\nമുകുന്ദന് അറിയാതെ ചെവി പൊത്തിപ്പോയി. മുഖമടച്ച് ഒരു അടിയേറ്റതുപോലെ. മടിയില്‍നിന്ന് ലാപ്ടോപ് തെന്നി താഴേയ്ക്ക് വീണ് കമിഴ്ന്നു കിടക്കുന്നു.\nഅഞ്ചുവയസ്സിന്റെ വ്യത്യാസമുണ്ടെങ്കിലും കളിക്കൂട്ടുകാരെപ്പോലെ പരസ്പരം പേര് ചൊല്ലി വിളിച്ച് തോളില് കയ്യിട്ട് സ്‌കൂളില് പോയവര് എല്ലാ കാര്യങ്ങളും പരസ്പരം പങ്കുവെച്ചവര്, ഒപ്പം ആഹാരം കഴിച്ചവര്, ലീലാമ്മച്ചിയെ കെട്ടിപ്പിടിച്ച് അപ്പുറവും ഇപ്പുറവും കിടന്ന് ഉറങ്ങിയവര്.\nജോര്‍ജുകുട്ടിയുടെ വാക്കുകള്, വാള്‍ത്തലപോലെ മിന്നി, അതിന്നറ്റത്ത് ചോര കിനിഞ്ഞ് തുള്ളിപ്പെടുന്നു.\n''നീ രാഘവന് സാറിന്റെ മകന് അത്രമാത്രം!''\nഅന്ന് മുകുന്ദന്, വീട്ടുമുറ്റത്ത് അമ്മച്ചി നട്ട ഇലഞ്ഞിമരത്തിന്റെ നിഴലില് അതിന്റെ ചാഞ്ഞ ചില്ലയുടെ തണുപ്പില് മുഖം ചേര്‍ത്തുനിന്നപ്പോള് മിഴികള് കവിഞ്ഞൊഴുകി; ഇലഞ്ഞിപ്പൂക്കളുടെ വിളറിയ ഇതളുകള് കാറ്റിന്റെ താഡനമേറ്റ് ഞെട്ടറ്റ് മണ്ണില് വീണ് പുതഞ്ഞ് വിണ്ടുകീറി.\nയേശുക്രിസ്തുവിന്റെ ശില്പത്തിന് മോഡലായി നിന്ന യുവാവ് വര്‍ഷങ്ങള്‍ക്കു ശേഷം ചെകുത്താന്റെ ചിത്രം വരയ്ക്കാന് വേണ്ടി നിന്നുകൊടുത്തതുപോലെ, ശില്പിപോലും അമ്പരക്കുന്നു.\nഓര്‍ക്കാപ്പുറത്തെ ആ രൂപമാറ്റം കണ്ട് നടുങ്ങുന്നു.\nമുകുന്ദന്, ദീര്‍ഘനിശ്വാസത്തോടെ തോളില് ചരിഞ്ഞുകിടക്കുന്ന ലീലാമ്മച്ചിയെ നോക്കി. അവര് പെട്ടെന്ന് കണ്ണുതുറന്ന് അയാളെ നോക്കി.\n''ജോയ്മോനേ, രണ്ടു ദിവസം കഴിഞ്ഞ് നീ എന്നെ തിരിച്ചുകൊണ്ടുചെല്ലുമെന്ന് പറഞ്ഞത് നേരാണോ?''\nഅയാള് അതു കേട്ട് പെട്ടെന്ന് ഞെട്ടി; പിന്നെ പറഞ്ഞു:\n''അമ്മച്ചീ, അല്ലെങ്കില് അവര് അമ്മയെ വിടുമോ? ആ സിസ്റ്റര് പറഞ്ഞത് കേട്ടില്ലേ? ശനിയാഴ്ച ഡോക്ടര് ലില്ലിയും ഡോക്ടര് ജോര്‍ജും വിളിക്കും. അമ്മയെ അവര് വീഡിയോയില് കണ്ടില്ലെങ്കില് അന്വേഷിക്കില്ലേ? അത് കുറ്റമാണ്. അവര്‍ക്ക് ജോലി പോകും.''\n''അവര് അങ്ങനെ ആരെയും വീട്ടില്‍കൊണ്ടുപോകാന് സമ്മതിക്കില്ല. അമ്മച്ചീ, ഞാന് പറഞ്ഞതുകൊണ്ടും പിന്നെ അമ്മച്ചി നിര്‍ബ്ബന്ധം പിടിച്ചതുകൊണ്ടുമാണ് അവര് മനസ്സില്ലാമനസ്സോടെ സമ്മതിച്ചത്. പിന്നെ അഷ്‌റഫിനെ അവര്‍ക്ക് അറിയാമല്ലോ. അവന് എന്റെ ബന്ധുവാണെന്നറിയാം.''\nഅയാള്‍ക്ക് ആ രംഗം വീണ്ടും ഓര്‍ത്തപ്പോള് നെഞ്ചു പിളരുന്നതുപോലെ തോന്നി.\nനാദിര്‍ഷാ ഉമ്മയെ കണ്ട് സമ്മാനങ്ങള് നല്‍കി. വീഡിയോയും എടുത്ത്, തിരിച്ചുവരുമ്പോള് ഗസ്റ്റ് റൂമിന്റെ ഒഴിഞ്ഞ കോണില് മേശപ്പുറത്ത് തലകുനിച്ച് കിടന്ന് ഏങ്ങലടിക്കുന്ന ലീലാമ്മച്ചിയെ കണ്ട് സ്തബ്ധനായിനിന്നു. അവരുടെ പുറം തലോടി നില്‍ക്കുന്ന തന്റെ കണ്ണുകളും നിറഞ്ഞൊഴുകുന്നത് മുകുന്ദന് അറിഞ്ഞത് മിഴിനീര് വീണ് ഉടുപ്പ് നനഞ്ഞപ്പോഴാണ്. നാദിര്‍ഷാ, വിങ്ങലോടെ ചോദിച്ചു:\n''അമ്മച്ചീ എന്നാണ് അമേരിക്കയില്‍നിന്ന് വന്നത്? ഞങ്ങളെ എന്താ അറിയിക്കാഞ്ഞത്? എന്താ വിളിക്കാഞ്ഞത്?''\nഅവര് മുഖമുയര്‍ത്തി. കരഞ്ഞു കരഞ്ഞ് അവരുടെ കണ്‍പോളകള് ചുവന്ന് വീര്‍ത്തിരുന്നു. അവര് വരണ്ട ശബ്ദത്തില് പറഞ്ഞു:\n''ഞാന് അമേരിക്കയില് പോയില്ലല്ലോ. നേരേ ഇങ്ങോട്ടാണ് വന്നത്!''\nനാദിര്‍ഷാ ഞെട്ടുന്നത് ഞാന് കണ്ടു. അവന് പതുക്കെ, വിശ്വസിക്കാനാവാത്തതുപോലെ ചോദിച്ചു:\n''അമേരിക്കയില് കൊണ്ടുപോയില്ലെന്നോ? വെളുപ്പിനെ നാലു മണിക്കാണ് ഫ്‌ലൈറ്റ് എന്ന് പറഞ്ഞ് വൈകിട്ട് യാത്രയായതോ?''\nഅവര് തോളില്‍ക്കിടന്ന ടൗവ്വല്‍കൊണ്ട് മുഖം അമര്‍ത്തി തുടച്ചു. പിന്നെ തേങ്ങലോടെ പറഞ്ഞു:\n''അതൊക്കെ എന്റെ മോന് എല്ലാരെയും, നിന്നെയും എന്നെയും പറഞ്ഞു വിശ്വസിപ്പിച്ചതാ. നേരെ കോഴിക്കോട്ട് അവന്റെ ഫ്‌ലാറ്റില് പോയി. രാവിലെ ഇവിടെ കൊണ്ടുവന്നാക്കി. എല്ലാം ഇവിടെ നേരത്തേ, അമേരിക്കയില്‍നിന്നേ അവന് പറഞ്ഞ് ഏര്‍പ്പാടു ചെയ്തിരുന്നു. എന്നോട് പറഞ്ഞത്, പ്രായമായതുകൊണ്ട് വിസയ്ക്ക് എന്തോ പ്രശ്‌നമുണ്ട്, അത് ശരിയാവുന്നതുവരെ ഈ ഓള്‍ഡ് ഏജ് ഹോമില് നില്‍ക്കണമെന്നാ. ദാ രണ്ടു കൊല്ലമായി. ഇതുവരെ വിസയുടെ പ്രശ്‌നം തീര്‍ന്നില്ലേ? എന്നെ അവര് ഒരിക്കലും കൊണ്ടുപോവത്തില്ല മക്കളേ. എനിക്കത് നന്നായി മനസ്സിലായിട്ടുണ്ട്. ഞാന് ചെന്നാല് അവര്‍ക്ക് ബുദ്ധിമുട്ടാ. അവര് എല്ലാം വലിയ നിലയിലിരിക്കുന്ന തെരക്കൊള്ളോര്. പിന്നെ ഈ സിസ്റ്റര് പറഞ്ഞു: നമ്മുടെ വീടൊക്കെ വില്‍ക്കാന് ഉദ്ദേശ്യമുണ്ടെന്ന്. ശരിയാണോ ജോയ്മോനേ?'' നാദിര്‍ഷാ ചോദിച്ചു;\n''അമ്മച്ചി മോനോട് ചോദിച്ചില്ലേ?''\nഅവര് തലകുനിച്ചിരുന്നു; പിന്നെ പറഞ്ഞു.\n''ലില്ലി മോളോട് ചോദിച്ചു. അവര്‍ക്ക് എന്നെ കാണാന് വീട്ടില് കൂടെക്കൂടെ വരാനൊന്നും സാധിക്കത്തില്ല. കട കെട്ടിയിട്ടാല് വാടക കിട്ടും. ഒരു ബുദ്ധിമുട്ടുമില്ല. വീട് ബാദ്ധ്യതയാണ് എന്ന് പറഞ്ഞു. അമ്മയ്ക്ക് അവിടെ സുഖമാണല്ലോ എന്നും പറഞ്ഞു.''\nനാദിര്‍ഷാ ചോദിച്ചു: ജോര്‍ജുകുട്ടി എന്തു പറഞ്ഞു? അവരുടെ മിഴികള് തുളുമ്പി. അവര് പതുക്കെ പറഞ്ഞു: ''അവനെന്നോട് ദേഷ്യപ്പെട്ടു. അമ്മച്ചി ഞങ്ങളുടെ പ്രയാസങ്ങള് മനസ്സിലാക്കാത്തത് എന്താണെന്ന് ചോദിച്ചു. എന്നിട്ട് അവന് പറയുകയാ, അമ്മച്ചി എന്നും അമ്മച്ചീടെ സുഖവും സൗകര്യവും മാത്രമേ നോക്കിയിട്ടുള്ളു എന്ന്.''\nലീലാമ്മച്ചി മുഖം ഉയര്‍ത്തി, മുകുന്ദന്റെ കണ്ണുകളിലേയ്ക്ക് സൂക്ഷിച്ചുനോക്കി, അവര് ചോദിച്ചു: ''ജോയ്മോനേ, സത്യം പറയെടാ, ഞാന് എന്നാണ് എന്റെ സുഖവും സൗകര്യവും മാത്രം നോക്കി ജീവിച്ചിട്ടുള്ളത്?''\nആ ചോദ്യത്തില്‍നിന്ന് തീജ്വാല ഉയരുന്നതുപോലെ അയാള്‍ക്ക് തോന്നി. അതിന്റെ ചൂടില് ദഹിച്ചുപോകുന്നതുപോലെയും.\nഅവര് അകലേയ്ക്കു നോക്കി, പിന്നെ മന്ത്രിക്കുന്നതുപോലെ പറഞ്ഞു: ''എന്റെ വീട് അവിടുണ്ടോ എന്തോ.''\nനാദിര്‍ഷാ അയാളുടെ മുഖത്തേയ്ക്കു നോക്കി. അയാള് തലകുനിച്ചു.\nജെ.സി.ബി വന്ന്, പ്രൗഢിയോടെ നിന്ന ആ ഗൃഹത്തിന്റെ മുന്‍ഭാഗം മുഴുവന് യന്ത്രക്കൈകള്‍കൊണ്ട് പിഴുതുമാറ്റിക്കൊണ്ടിരിക്കുന്നുവെന്ന് എങ്ങനെയാണ് പറയുക?\nമോരും തൈരും നിറഞ്ഞ മണ്‍ഭരണികള് തൂങ്ങിക്കിടക്കുന്ന കയര്‍ഉറികളുള്ള ഇരുണ്ട അടുക്കള, പഴക്കുലകള് നിരത്തിവെച്ച പത്തായം, അരിയുണ്ടയും ഉപ്പേരിയും നിറഞ്ഞ അറകള്, കോഴികള് അടയിരിക്കുന്ന ചായ്പ്, ഉമിക്കരികള് ഉണ്ടാക്കാന് ചിരട്ടക്കനല് കൂട്ടിയിട്ട ഇറയങ്ങള്, എല്ലാം തകര്‍ന്നുടഞ്ഞ് മണ്ണോടു ചേരുമ്പോഴുള്ള രോദനങ്ങള് കേള്‍ക്കാനാവാതെ ജനല് മുറുക്കി അടച്ചുനില്‍ക്കുന്ന ദിനങ്ങള്.\nയന്ത്രമനുഷ്യന്റെ അഹന്തനിറഞ്ഞ ഗര്‍ജ്ജനങ്ങള് എന്നിട്ടും കേള്‍ക്കുന്നു.\nആ വീട്ടില്‍നിന്നു മാറി, അയാളുടെ വീടിനോടു ചേര്‍ന്നുള്ള കോണില് ഉയരത്തില് ചുറ്റുമതില് കെട്ടി, കപ്പിയും കയറും ഇട്ട് ഭദ്രമാക്കിയ കല്‍ക്കിണര് ഉണ്ട്. ഏതു കൊടുംവേനലിലും വറ്റാത്ത ഉറവയുള്ള ആ കിണറിന്റെ ഘനമാര്‍ന്ന സിമന്റ് തിട്ടയുടെ ചുറ്റും ബ്രഹ്മിത്തൈകള് തഴച്ചു വളര്‍ന്നിരുന്നു. അതിന്റെ നാമ്പുകള് ഇളവെയിലില് ഇന്ദ്രനീലംപോലെ തിളങ്ങിയിരുന്നു.\nബ്രഹ്മിത്തണ്ടുകള് ഇടിച്ചുപിഴിഞ്ഞ് നെയ്യ് ഉണ്ടാക്കി ലീലാമ്മച്ചി പതിവായി അമ്മയുടെ കയ്യില് കൊടുത്തു.\n''ഇത് ജോയ്മോനും മാലുമോള്‍ക്കും ഉള്ളതാ. എന്റെ മക്കള്‍ക്ക് കാച്ചിയപ്പോള് ഇവര്‍ക്കും എടുത്തു. ബുദ്ധിയുണ്ടാകാന് നല്ലതാ. കഴിക്കണേ മക്കളേ.''\nകിണറ്റുകരയ്ക്ക് അടുത്ത് ഒരു വലിയ നാടന് നെല്ലിമരം നിന്നിരുന്നു. എന്നും അതില് മരതകപ്പച്ച നിറത്തില് കായ്കള് നിറഞ്ഞു. വീട്ടില് പതിവായി ഭിക്ഷയ്ക്ക് വരുന്ന നാടോടി സ്ത്രീയുടെ മകന് ആ നെല്ലിക്ക തിന്നിട്ട്, കിണറുവെള്ളം കുടിക്കുമ്പോള് ചോദിക്കും: ''അമ്മാ, ഈ തണ്ണിക്ക് നല്ല ഇനിപ്പ്. ഇത് പഞ്ചാരവെള്ളമാ?''\nഅതോര്‍ത്തപ്പോള് അയാള്‍ക്ക് നാവില് വെള്ളമൂറി. യന്ത്രക്കൈകള് ദയയില്ലാതെ ആ കിണറും തകര്‍ത്തുകളയുമോ എന്ന ഭയപ്പാടോടെ അയാള് കതക് തുറന്ന് ധൃതിയില് മുറ്റത്തേക്കിറങ്ങി ഓടിച്ചെന്നു. വീട്ടിന് മുന്‍പില് ജോലിക്കാരുടെ അടുത്തുനിന്ന കോണ്‍ട്രാക്റ്ററോട് ചോദിച്ചു: ''കിണറ് പൊളിച്ച് മൂടാന് പറ്റത്തില്ല. ഞാന് വാങ്ങിച്ച സ്ഥലത്താണ് കിണറ്. എന്റെ വീടിനോട് ചേര്‍ന്നിരിക്കുകയാണത്.''\n''ഇല്ല കിണറ് മൂടണ്ട എന്ന് ജോര്‍ജ് ഡോക്ടര് പറഞ്ഞിട്ടുണ്ട്. അല്ലെങ്കിലും കണ്‍സ്ട്രക്ഷന് വെള്ളം വേണമല്ലോ.''\nലീലാമ്മ അയാളുടെ ചുമലില് തൊട്ടു.\n''വീട് മുഴുവനും പൊളിച്ചോ മോനേ?'' അയാള് വേദനയോടെ പറഞ്ഞു.\n''മുന്‍വശം പൊളിച്ച് കട കെട്ടുമെന്നാ പറഞ്ഞത്. ഞാന് നോക്കാറില്ല അമ്മച്ചീ, എനിക്കത് കാണാന് വയ്യ.''\nഅയാള് തന്റെ കൈകളില് മുറുകെ പിടിച്ചിരുന്ന ലീലാമ്മച്ചിയുടെ വിരലുകള് തലോടി. പണ്ട് എത്ര ജോലി ചെയ്താലും ഒരു തൂവല്‍പോലെ മൃദുവും മിനുപ്പുമാര്‍ന്ന നീണ്ട വിരലുകള് മുരിങ്ങക്കോലു പോലെ വരണ്ടുപോയിരിക്കുന്നു. നഖങ്ങള് വിളറി, കുത്തുകള് വീണ്...\n''അവിടെ ആഹാരമൊക്കെ കൊള്ളാമോ ലീലാമ്മച്ചി? സമയത്തുതന്നെ തരുമല്ലോ ഇല്ലേ?''\nനാദിര്‍ഷാ കനംകെട്ടിയ മൗനം മുറിച്ചു. അവര് വിങ്ങലോടെ പറഞ്ഞു:\n''ആഹാരത്തിനൊന്നും കുഴപ്പമില്ല മക്കളേ. എല്ലാം ഡോക്ടര് പറയുന്നതുപോലെ പോഷകങ്ങള് നിറഞ്ഞ ഭക്ഷണമാ. പക്ഷേ, എന്നെ അവിടെ ആക്കിയിട്ട് ജോര്‍ജുകുട്ടിയും ലില്ലിമോളും ഒന്ന് തിരിഞ്ഞുപോലും നോക്കാതെ കാറില് കയറിപ്പോയപ്പോഴേ എന്റെ വിശപ്പും ദാഹവും കെട്ടു മോനേ; പിന്നെ സമയത്ത് അവര് നിര്‍ബ്ബന്ധിക്കുമ്പോള് എന്തെങ്കിലും കഴിക്കും.''\nഅവര് ഒന്ന് നിര്‍ത്തിയിട്ട് പറഞ്ഞു:\n''ഇന്നലെ വിഷുവായിരുന്നു. അവര് കണി ഒരുക്കി, സദ്യവെച്ചു. ഞങ്ങള് നിങ്ങടെ വീട്ടില് വിഷുവിന് വന്ന് ഉണ്ണുന്നത് ഓര്‍ത്തുപോയി. സന്ധ്യയ്ക്ക് സുനന്ദക്കൊച്ച് ചൊല്ലുന്ന അച്യുതം കേശവം എന്ന പ്രാര്‍ത്ഥന കുറെപ്പേര് വിളക്കിനു മുന്‍പില് ഇരുന്ന് ചൊല്ലുന്നത് കേട്ടപ്പോള് സത്യം, എന്റെ ജോയ്മോനേ, നീ ഇന്ന് എന്നെ കാണാന് വരുമെന്ന് പെട്ടെന്ന് ഒരു തോന്നലെനിക്ക് ഉണ്ടായി. അതാ നിന്നെ ദൂരെനിന്ന് കണ്ടപ്പോഴെ...'' ബാക്കി പറയാനാവാതെ അവര് പൊട്ടിക്കരഞ്ഞു. അവരുടെ ചുമലുകള് ചേര്‍ത്തുപിടിച്ച് അയാളും തേങ്ങി. പിന്നെ പറഞ്ഞു:\n''കരയരുത്. ഇനി അമ്മച്ചി എങ്ങോട്ടും പോവണ്ട, ഞാന് വിടുകയുമില്ല. അമ്മച്ചിയുടെ സ്വന്തം വീട്ടിലല്ലേ ഞാന് താമസിക്കുന്നത്. അമ്മച്ചി എന്റെ കൂടെ നിന്നാല് മതി. നമുക്കെല്ലാവര്‍ക്കും കഴിയാനുള്ള സൗകര്യം ഇപ്പോള് അമ്മച്ചി തന്ന ആ പഴയ വീട്ടിലുണ്ട്. ഞാന് വീടു വലുതാക്കിയത് അമ്മച്ചിയോട് പറഞ്ഞിരുന്നല്ലോ. അവിടെ അമ്മയുണ്ട്, അച്ഛനുണ്ട്, സൗമിനിയുണ്ട്. പിന്നെ എന്റെ മോന് ആദിക്കുട്ടനുണ്ട്. അടുത്ത മാസം ലീവിന് മാലുവും വിനുവും മോളും വരും. നമുക്കെല്ലാവര്‍ക്കും കൂടി ആ വീട്ടില് പണ്ടത്തെപ്പോലെ സന്തോഷമായിട്ടു കഴിയാം. ഒരു ശരാണലയത്തിലും പോവണ്ട. ഞാന് വിടത്തില്ല.''\nഅവര് കനംതൂങ്ങിയ മിഴികളുയര്‍ത്തി അയാളുടെ മുഖത്തേയ്ക്ക് നോക്കി. കലങ്ങി ഒഴുകുന്ന പുഴ പോലെയുള്ള ആ നയനങ്ങളില് പറയാനിനിയും ബാക്കിയുള്ള അനേകം തപ്തസ്മൃതികളുടെ ഇരുണ്ട നിഴലുകള്, ഒരു കൊടുംചതിയുടെ കരുവാളിച്ച പാടുകള്. എല്ലാം അയാള് കാണുന്നു.\n''ജോര്‍ജ്കുട്ടിയോട് നീ എന്തുപറയും മുകുന്ദാ? വിരോധം കൂടുകയില്ലേ?''\n''അമ്മച്ചി തിരിച്ചുപോയില്ല എന്നു പറയും. അല്ലാതെന്താ? ശരിയല്ലേ?''\nലീലാമ്മ ആശ്വാസത്തോടെ നെടുവീര്‍പ്പിടുന്നത് അയാള് കേട്ടു.\nനാദിര്‍ഷാ പറഞ്ഞു: ''വീട് എത്താറായി, പഴയ വീടിന്റെ ഗേറ്റിലൂടെ അകത്ത് കയറാമോ?''\nഅയാള് പറഞ്ഞു: ''വേണ്ട, അവിടെ കയറാനൊക്കുകയില്ല. മുറ്റത്ത് മുഴുവന് പൊളിച്ചിട്ടിരിക്കുന്ന തടിയും കട്ടയും മറ്റുമാണ്. മെയിന് ഗേറ്റ് കോണ്‍ട്രാക്ടര് പൂട്ടും. കിണറിനടുത്തുകൂടി എന്റെ വീട്ടില് കയറുന്ന ഗേറ്റ് വഴി പോകാം. അവിടെ നല്ല വെളിച്ചമുണ്ട്.''\nവെളിയില് ഇരുട്ട് കരിമ്പടം പുതച്ച പിശാചിനെപ്പോലെ ഭയപ്പെടുത്തുന്നു. ഇടയ്ക്കിടയ്ക്ക് ഇത്തിരി വെട്ടവുമായി, വേനല്‍മഴയില് കുതിര്‍ന്ന് മിന്നാമിനുങ്ങുകള് പതറിപറക്കുന്നു.\nനാദിര്‍ഷാ അയാളുടെ വീടിന്റെ മതിലിനോടു ചേര്‍ത്ത് വണ്ടി ഒതുക്കിനിര്‍ത്തി.\nഗേറ്റിലെ വൈദ്യുത വിളക്കുകള് പാല്‍വെളിച്ചം വിതറി. കിണറിന്റെ സിമന്റ് തിട്ടയും തൂണുകളും തെളിഞ്ഞ വെട്ടത്തില് മിന്നിത്തിളങ്ങി. കിണറ്റിലേയ്ക്ക് തലനീട്ടി നോക്കുന്ന നെല്ലിമരത്തിന്റെ മെലിഞ്ഞ തണ്ടുകളില്, അരിനെല്ലിക്കകള് പച്ചമുത്തുമാല കോര്‍ത്തതുപോലെ നിരന്നുനിന്നു. കിണറ്റുകരയില് ജോലിക്കാര് ചവിട്ടിമെതിച്ച ബ്രഹ്മിത്തൈകള് തളര്‍ന്നുകിടന്നു.\nകിണറ്റിന്റെ വശത്തുള്ള കല്‍ത്തൂണുകളില് മുറുകെപിടിച്ച് ലീലാമ്മച്ചി കുനിഞ്ഞ് താഴേയ്ക്ക് നോക്കി.\nഅടിത്തട്ടില് നിഴലുകളില്ലാതെ ഇളകിത്തുടിക്കുന്ന പളുങ്കുവെള്ളം!\nഅവര് തൂണില് ചാരിനിന്നു; അവരുടെ ക്ഷീണിച്ച മുഖം നെല്ലിമരത്തിന്റെ ഇരുണ്ട നിഴലുകള് വീണ് കൂടുതല് കറുത്തു. അവര് പരവേശത്തോടെ പറഞ്ഞു:\nജോയ്മോനേ, ഇത്തിരി വെള്ളം കോരി തന്നേ. വല്ലാത്ത ക്ഷീണം. എത്ര നാളായി നല്ല തണുത്ത കിണറുവെള്ളം കുടിച്ചിട്ട് . അവിടെ മിനറല് വാട്ടറാ എപ്പഴും. മനം മറിച്ചുവരും.\nഅയാള്‍ക്ക് നെഞ്ചത്ത് ആരോ കല്ല് കയറ്റിവെച്ചത് പോലെ വിങ്ങല് തോന്നി. നാദിര്‍ഷായുടെ മുഖവും നൊമ്പരംകൊണ്ട് വലിഞ്ഞുമുറുകിയിരുന്നു. അവന് പുറകില്‍നിന്ന് രണ്ടു കൈകള്‍കൊണ്ടും അവരെ വീഴാതെ താങ്ങി.\nമുകുന്ദന് ഇരുമ്പ് തൊട്ടി കിണറ്റിലിറക്കി തെളിവെള്ളം കോരിയെടുത്തു.\nഅവര് കൈ നീട്ടി.\n''ആ തൊട്ടിയില്‍നിന്ന് നേരെ ഒഴിച്ചുതന്നാല് മതി മോനേ. നീയാ നെല്ലിമരത്തീന്ന് ഒരു നെല്ലിക്ക പൊട്ടിച്ചുതരണേ.''\nഅയാള് കയ്യെത്തി നെല്ലിക്കൊമ്പില്‍നിന്ന് രണ്ടുമൂന്ന് മൂത്തുവിളഞ്ഞ് ഇളംമഞ്ഞ നിറമാര്‍ന്ന നെല്ലിക്കകള് അടര്‍ത്തിയെടുത്തു. അവര് അത് സാവകാശം ചവച്ച് ഇറക്കിയിട്ട്, കൈക്കുമ്പിള് നീട്ടി.\nമെലിഞ്ഞ ആ കൈകളിലേക്ക് അയാള് തൊട്ടി ചരിച്ചൊഴിച്ചുകൊടുത്തു. ആര്‍ത്തിയോടെ അവര് പച്ചവെള്ളം മോന്തിക്കുടിക്കുന്നത് കാണാനാവാതെ അയാള് മിഴികള് മുറുക്കെ അടച്ചുനിന്നു.\nവെള്ളം ഒഴുകി തറയില് വീഴുന്ന ശബ്ദം കേട്ടാണ് അയാള് കണ്ണുകള് തുറന്നത്. ലീലാമ്മച്ചി കുഴഞ്ഞ് പുറകില്‍നിന്ന് താങ്ങിയ നാദിര്‍ഷായുടെ കയ്കളിലൂടെ ഊര്‍ന്ന് താഴെ വീണുകിടക്കുന്നു. വെള്ളം, അവരുടെ മുഖത്തും കയ്യിലുമെല്ലാം വീണ് തറയില് തളംകെട്ടി തിട്ടയിലാകെ ഒഴുകിപ്പരക്കുന്നു അവരുടെ തുറന്ന വായിലൂടെ പച്ചവെള്ളം ഒലിച്ചിറങ്ങുന്നു; കണ്ണുകള് പാതിയടഞ്ഞ്... ഒരു നടുക്കത്തോടെ തൊട്ടി താഴെയിട്ട് അയാള് അവരെ കുലുക്കി ഉറക്കെ വിളിച്ചു: ''ലീലാമ്മച്ചീ, അമ്മച്ചീ എഴുന്നേല്‍ക്ക്... എഴുന്നേല്‍ക്ക്... നാദിര്‍ഷാ നടുക്കം മാറാതെ, അവരുടെ കുഴഞ്ഞുകിടക്കുന്ന കൈകള് മുറുക്കെ പിടിച്ചുവലിച്ച് ഉറക്കെ വിളിച്ചു:\n''അമ്മച്ചീ, എന്തുപറ്റി? കണ്ണു തുറക്ക്. എഴുന്നേല്‍ക്ക്.''\nഅയാള്‍ക്ക് മുന്‍പില് തെളിഞ്ഞു കത്തിനിന്ന വിളക്ക് പെട്ടെന്ന് അണഞ്ഞുപോയതുപോലെ തോന്നി. ദിക്കു തെറ്റി പാറിനടന്ന മിന്നാമിനുങ്ങുകളുടേയും വെട്ടം കെട്ടുപോയിരുന്നു. ഇലഞ്ഞിപ്പൊത്തില് ചിറകൊതുക്കി ചകിതയായി ഇരുന്ന കുറുവാല് കുരുവി നീട്ടി നിലവിളിച്ചു.\nനിറഞ്ഞ അന്ധകാരത്തില്, ഭ്രാന്തനെപ്പോലെ അയാള് ഉറക്കെ ഉറക്കെ അവരെ കുലുക്കി വിളിച്ചുകൊണ്ടിരുന്നു.\n'മധുരക്കിണര്' ഡോ. ശ്രീരേഖ പണിക്കര് കഥ


ഈ വര്‍ഷത്തേക്കാള് മോശമാകും 2021; ലോകനേതാക്കള്‍ക്ക് മുന്നറിയിപ്പുമായി യുഎന് ഫുഡ് ഏജന്‍സി | UN food agency warns 2021 will be worse than 2020\nഈ വര്‍ഷത്തേക്കാള് മോശമാകും 2021; ലോകനേതാക്കള്‍ക്ക് മുന്നറിയിപ്പുമായി യുഎന് ഫുഡ് ഏജന്‍സി\nUnited Nations Headquarters, First Published 15, Nov 2020, 12:06 PM\nലോകത്തിന് മുന്നറിയിപ്പ് നല്‍കുകയാണെന്നും കടുത്ത ജോലികള് വരാനിരക്കുന്നതേയുള്ളൂവെന്നും എക്‌സിക്യൂട്ടീവ് ഡയറക്ടര് ഡേവിഡ് ബീസ്ലി അസോസിയേറ്റഡ് പ്രസിന് നല്‍കിയ അഭിമുഖത്തില് പറഞ്ഞു.\nയുഎന് 2021 ഈ വര്‍ഷത്തേക്കാള് മോശമാകുമെന്ന് ലോക നേതാക്കള്‍ക്ക് മുന്നറിയിപ്പ് നല്‍കി യുഎന് ഭക്ഷ്യ ഏജന്‍സിയായ വേള്‍ഡ് ഫുഡ് പ്രോഗ്രാം. ഈ വര്‍ഷത്തെ സമാധാനത്തിനുള്ള നൊബേല് പുരസ്‌കാരം നേടിയത് യുഎന് ഏജന്‍സിയായിരുന്നു. കോടിക്കണക്കിന് ഡോളറുകള് ഇല്ലാതെയാണ് ഇത്തവണ ക്ഷാമത്തെ നേരിടാന് പോകുന്നതെന്നും ഏജന്‍സി വ്യക്തമാക്കി.\nലോകത്തിന് മുന്നറിയിപ്പ് നല്‍കുകയാണെന്നും കടുത്ത ജോലികള് വരാനിരക്കുന്നതേയുള്ളൂവെന്നും എക്‌സിക്യൂട്ടീവ് ഡയറക്ടര് ഡേവിഡ് ബീസ്ലി അസോസിയേറ്റഡ് പ്രസിന് നല്‍കിയ അഭിമുഖത്തില് പറഞ്ഞു. യുഎസ് പ്രസിഡന്റ് തെരഞ്ഞെടുപ്പിന് കൊവിഡിനേക്കാള് വാര്‍ത്താപ്രാധാന്യം ലഭിച്ചു. കൊവിഡ് കാലത്ത് കരുത്തോടെ പ്രവര്‍ത്തിക്കാന് നൊബേല് സമ്മാനം പ്രചോദനമായി. കൊവിഡിനെ ലോകം നേരിടേണ്ടി വരുമെന്ന് ഏപ്രിലില് യുഎന് രക്ഷാ കൗണ്‍സില് മുന്നറിയിപ്പ് നല്‍കിയിരുന്നു. അതോടൊപ്പം വിശപ്പെന്ന പകര്‍ച്ച വ്യാധിയും നേരിടേണ്ടി വരും. പെട്ടെന്ന് തീരുമാനമെടുത്തില്ലെങ്കില് രണ്ട് ദുരന്തങ്ങളാണ് ഒരുമിച്ചുണ്ടാവുമായിരുന്നെന്നും അദ്ദേഹം പറഞ്ഞു.\nപണം, രക്ഷാപാക്കേജുകള്, വായ്പ മാറ്റിവെക്കല് തുടങ്ങിയ തീരുമാനങ്ങള് ലോക നേതാക്കള് സ്വീകരിച്ചതിനാല് 2020 നമ്മള്‍ക്ക് അതിജീവിക്കാന് സാധിച്ചു. പക്ഷേ കൊവിഡ് വീണ്ടും ശക്തിപ്രാപിക്കുകയാണ്. രാജ്യങ്ങളുടെ സാമ്പത്തിക സ്ഥിതി ചുരുങ്ങുന്നു. മറ്റൊരു ലോക്ക്ഡൗണ് സാഹചര്യമാണ് ഒരുങ്ങുന്നത്. 2020ല് ലഭിച്ച പണം 2021ല് ലഭ്യമാകണമെന്നില്ല. ദുരന്തം അസാധാരണമാകാന് സാധ്യതയുണ്ടെന്നും അദ്ദേഹം പറഞ്ഞു. ഡബ്ല്യുഎഫ്പിക്ക് അടുത്ത വര്‍ഷം 15 ബില്ല്യണ് ഡോളര് വേണ്ടി വന്നേക്കാം. സാധാരണ ചെലവാകുന്നതിനേക്കാള് രണ്ടിരട്ടി ചെലവിടേണ്ടി വരുമെന്നും അദ്ദേഹം മുന്നറിയിപ്പ് നല്‍കി.\nയുഎന് ഭക്ഷ്യ ഏജന്‍സി


കൊല്ലം: ജില്ലയില് ചൂട് വര്‍ധിച്ചു വരുന്ന പശ്ചാത്തലത്തില് ആരോഗ്യ പ്രശ്നങ്ങളെ സംബന്ധിച്ച് എല്ലാവരും മുന്‍കരുതലെടുക്കണമെന്ന് ദുരന്ത നിവാരണ അതോറിറ്റി ജില്ലാ അധ്യക്ഷന് കൂടിയായ ജില്ലാ കലക്ടര് ബി. അബ്ദുല് നാസര്. തീരദേശത്ത് കൂടുതല് ചൂട് അനുഭവപ്പെടും. സൂര്യാഘാതം, നിര്‍ജ്ജലീകരണം തുടങ്ങിയവയ്ക്ക് സാധ്യതയുണ്ട്.\n11 മണി മുതല്3വരെയുള്ള സമയത്ത് നേരിട്ട് സൂര്യപ്രകാശം എല്‍ക്കുന്നത് ഒഴിവാക്കണം. നിര്‍ജലീകരണം തടയാന് കുടിവെള്ളം കരുതണം. ദാഹമില്ലെങ്കിലും വെള്ളം കുടിക്കുക. മദ്യം, കാപ്പി, ചായ, കാര്‍ബണേറ്റഡ് സോഫ്റ്റ് ഡ്രിങ്കുകള് തുടങ്ങിയ പാനീയങ്ങള് ഒഴിവാക്കുക. ലെസ്സി, ബട്ടര് മില്‍ക്ക്, നാരങ്ങാ വെള്ളം തുടങ്ങിയവ ഉപയോഗിക്കാം.\nഅയഞ്ഞ, ഇളം നിറത്തിലുള്ള പരുത്തി വസ്ത്രങ്ങള് ധരിക്കാം. പുറത്തേക്ക് ഇറങ്ങുമ്പോള് കുടയോ തൊപ്പിയോ ഉപയോഗിക്കണം. നട്ടുച്ചക്ക് പാചകവും വേണ്ട. പ്രായമായവര്, ഗര്‍ഭിണികള്, കുട്ടികള്, മറ്റ് രോഗങ്ങള് ഉള്ളവര് പ്രത്യേക ശ്രദ്ധ പുലര്‍ത്തണം.\nനിര്‍മാണ-കര്‍ഷക തൊഴിലാളികള്, വഴിയോര കച്ചവടക്കാര് തുടങ്ങി പുറംവാതില് ജോലിയില് ഏര്‍പ്പെടുന്നവരും കാഠിന്യമുള്ള ജോലികളില് ഏര്‍പ്പെടുന്നവരും ജോലി സമയം ക്രമീകരിക്കുകയും ധാരാളമായി വെള്ളം കുടിക്കുകയും വിശ്രമിക്കുകയും വേണം.\nപരീക്ഷകളില് പങ്കെടുക്കുന്ന ഉദ്യോഗാര്‍ത്ഥികള്‍ക്ക് കുടിവെള്ള ലഭ്യത ഉറപ്പാക്കണം. ക്ലാസുകള് തുടങ്ങിയ വിദ്യാഭാസ സ്ഥാപനങ്ങളില് ശുദ്ധമായ കുടിവെള്ള ലഭ്യതയും ഉറപ്പാക്കണം. തണലുള്ള പാര്‍ക്കുകള്, ഉദ്യാനങ്ങള് പോലെയുള്ള പൊതുഇടങ്ങള് പൊതുജനങ്ങള്‍ക്കായി പകല് സമയങ്ങളില് തുറന്ന് നല്‍കും.\nതദ്ദേശ സ്ഥാപനങ്ങള് വാട്ടര് കിയോസ്‌കുകളില് വെള്ളം ഉറപ്പു വരുത്തണം. ഉച്ചവെയിലില് കന്നുകാലികളെ മേയാന് വിടുന്നതും വെയിലത്തു കെട്ടിയിടുന്നതും ഒഴിവാക്കണം. മൃഗങ്ങള്‍ക്കും പക്ഷികള്‍ക്കും ശുദ്ധജലം നല്‍കാന് തയ്യാറാകണം.\nപഴങ്ങളും പച്ചക്കറികളും ധാരാളമായി കഴിക്കാം. പുറത്തിറങ്ങുമ്പോള് പാദരക്ഷകള് വേണം. കുട്ടികളെയോ വളര്‍ത്തുമൃഗങ്ങളെയോ നിറുത്തിയിടുന്ന വാഹനങ്ങളില് ഇരുത്തി പോകാന് പാടില്ല. അസ്വസ്ഥകള് അനുഭവപ്പെട്ടാല് വൈദ്യസഹായം തേടണം. സൂര്യാഘാതമേറ്റവരെ കട്ടിലിലോ തറയിലോ ഫാനിന്റെ കാറ്റ് ഏല്‍ക്കാന് പാകത്തില് കിടത്തി നനഞ്ഞ തുണി കൊണ്ട് ശരീരം തുടച്ച് വെള്ളവും ദ്രവ രൂപത്തിലുള്ള ആഹാരവും നല്‍കുകയാണ് ആദ്യം വേണ്ടത്. തുടര്‍ന്ന് വൈദ്യസഹായവും തേടാം. വേനല് മഴ ലഭിക്കുമ്പോള് പരമാവധി ജലം സംഭരിക്കാന് പ്രത്യേകം ശ്രദ്ധിക്കണം എന്നും കലക്ടര് ഓര്‍മ്മിപ്പിച്ചു.